২২ ডিসেম্বর ২০২০, ০৭:০২\nকরোনার শক্তি ৭০ শতাংশ বাড়লেও কাজ করবে টিকা! - ছবি : সংগৃহীত\nবাজারে আসা ভ্যাকসিন কি নতুন চেহারায় ফেরা মারণ করোনাভাইরাসকে ঘায়েল করতে সক্ষম? এনিয়ে পুরো দস্তুর প্রশ্ন ব্রিটেনে। কারণ, শীতের লন্ডনে নতুন করে জাঁকিয়ে বসা করোনা আগের থেকে শুধু শক্তিশালীই নয়, তার সংক্রমণ ছড়ানোর ক্ষমতা অন্তত ৭০ শতাংশ বেশি। ফলে ওই ভাইরাসকে চটজলদি বাগে আনতে ভ্যাকসিন কতটা কার্যকরী হবে, তা নিয়ে ইতিমধ্যেই সংশয় প্রকাশ করতে শুরু করেছে বিভিন্ন মহল। একইসাথে করোনার এই নতুন স্ট্রেন কতটা বেশি প্রাণঘাতী, তা নিয়ে এখনো তথ্য অধরা। ফলে উদ্বেগ বাড়ছে।\nঅবশ্য, আশা ছাড়তে নারাজ ব্রিটিশ প্রধানমন্ত্রী বরিস জনসন। তিনি বলেছেন, ‘নতুন চেহারায় ফেরা করোনাকে ভ্যাকসিন জব্দ করতে পারবে না, এমন কোনো প্রমাণ এখন পর্যন্ত পাওয়া যায়নি।’\nমুখ্য বৈজ্ঞানিক উপদেষ্টা প্যাট্রিক ভ্যালান্সও বলেছেন, ভ্যাকসিন রোগ প্রতিরোধ ক্ষমতা বাড়াতে সক্ষম হবে। তবে সামগ্রিকভাবে লন্ডন ও দক্ষিণ-পূর্ব ইংল্যান্ডের করোনা পরিস্থিতি যে ভয়ঙ্কর, তা খোলাখুলি স্বীকার করে নিয়েছেন ব্রিটেনের স্বাস্থ্যসচিব ম্যাট হ্যানকক। তড়িঘড়ি কড়া লকডাউন জারি কিংবা বড়দিনের উৎসব বাতিল করেও নিশ্চিন্ত হতে পারছে না ব্রিটিশ সরকার। জোর দেয়া হচ্ছে টিকাকরণে। চলতি সপ্তাহেই অন্তত পাঁচ লাখ টিকা দেয়ার লক্ষ্যমাত্রা নেয়া হয়েছে বলে জানিয়েছেন ব্রিটেনের স্বাস্থ্যমন্ত্রী। ফলে ঘোর সঙ্কটে ব্রিটিশ সরকার। নতুন করে মুখ থুবড়ে পড়তে পারে অর্থনীতি। অবস্থা সামাল দিতে সোমবার জরুরি বৈঠকে বসেন জনসন। তবে শুধু ব্রিটেন নয়, অস্ট্রেলিয়া, ইতালি, দক্ষিণ আফ্রিকাতেও করোনার নতুন স্ট্রেইনের সন্ধান পাওয়া গেছে। রোববার ইতালির স্বাস্থ্যমন্ত্রী জানিয়েছেন, ব্রিটেন থেকে আসা এক নাগরিকের দেহে নতুন স্ট্রেন পাওয়া গেছে। নতুন চেহারায় ফেরা করোনার থাবা থেকে বাঁচতে সতর্ক কানাডা।


Sunday 23rd of September 2018 11:49:08 AM\nDisplaying 51-60 of 372 results.\nআল্লাহ রিজিকদাতা হলে মানুষ না খেয়ে মারা যায় কেন?ড: জাকির নায়েকের উত্তর\nবিশিষ্ট ইসলামি চিন্তাবীদ ডা. জাকির নায়েককে প্রশ্ন করা হয়, আল্লাহর ৯৯টি নামের একটি হলো ‘রাজিক’। রাজিক মানে অন্নদাতা। আল্লাহ যদি অন্নদাতা হন তাহলে ইউথুপিয়া ও সোমালিয়ায় মানুষ না খেয়ে মারা যাচ্ছে কেন?\nউত্তরে ডা. জাকির নায়েক বলেন, কোরআনে বলা হয়েছে আল্লাহ রিজিকদাতা। তিনি রক্ষাকারীও। একই সাথে কোরআনে এ কথাও বলা হয়েছে যে, আমি মানুষকে পরীক্ষা করি সম্পদের অভাব দিয়ে, বিভিন্ন রকম বিপর্যয় দিয়ে। যেমন তিনি আমাদের দুর্ভিক্ষ দিয়ে পরীক্ষা করেন, বন্যা দিয়ে পরীক্ষা করেন। আর এর মাধ্যমে দেখতে চান সত্যিকারের বিশ্বাসী কে? তিনি পরীক্ষা করেন তোমাকে যদি একটু খাবারের কষ্ট দিই, তখনও কি আমাকে...\nপ্রস্তুতি সম্পন্ন, বিশ্ব ইজতেমা শুরু শুক্রবার\nএনজেবিডি নিউজ : টঙ্গীর তুরাগ নদের তীরে আগামীকাল থেকে শুরু হচ্ছে ৫১ তম বিশ্ব ইজতেমার প্রথম পর্ব।শুক্রবার বাদ ফজর আম বয়ানের মধ্য দিয়ে তিন দিনব্যাপী বিশ্ব ইজতেমার সার্বিক কার্যক্রম শুরু হবে এবং রবিবার আখেরি মোনাজাতের মধ্য দিয়ে শেষ হবে।বুধবার থেকে তুরাগ তীরে ধর্মপ্রাণ মুসল্লিরা আসতে শুরু করেছে। দেশ-বিদেশের লাখো মুসল্লির পদচারণায় ভরে গেছে ইজতেমা ময়দান। এখনও দলে দলে আসছেন মুসল্লিরা।\nএদিকে বিশ্ব ইজতেমা উপলক্ষে টঙ্গীর তুরাগ তীর সংলগ্ন ইজতেমাস্থলের...\nহিজড়া সন্তান কেন হয়? জেনে নিন পবিত্র কোরআনের ব্যাখ্যা\nবাংলাদেশ তৃতীয় লিঙ্গ বা হিজড়া সংখ্যা এখন প্রায় ৫০ হাজার। আর পুরো পৃথিবীর অংকটা আরো বেশি। মহান আল্লাহ তায়ালা কণ্যা সন্তান ও ছেলে সন্তান সৃষ্টির পাশাপাশি হিজরাদেরও সৃষ্টি করেছেন। কিন্তু আল্লাহ পাক হিজরাদের কেন সৃষ্টি করেছেন? এই প্রশ্নের ব্যাখ্যা মহান রাব্বুল আলামিন পবিত্র কোরআনে সূরা বনী ইসরাইল ও সূরা আল রাহমানের মধ্যে দিয়েছেন। আল্লাহ পাক বলেন, যে মানুষ যেন তার ঋতুচক্র চলার সময় শয়তান ওই অপবিত্র স্থানে অবস্থান করে। তখন যদি কোন পুরুষ যদি তার স্ত্রীর সঙ্গে সংগম করে তাহলে ওই ব্যক্তির স্ত্রী শয়তান দারা গর্ববতী হয় এবং সে হিজড়া সন্তান প্রসব করে। (মানুষ ও জীন এর যৌথ...\nবর্তমানে ইসলাম ও মুসলিম বহুল আলোচিত দু’টি শব্দ। মুসলমানদের নেতিবাচকভাবে চিত্রিত করে আন্তর্জাতিক মিডিয়ায় একের পর এক খবর প্রকাশিত হচ্ছে। সমাজতন্ত্র পতনের পর ইসলামকেই পাশ্চাত্যের সামনে দাঁড় করানো হয়েছে। বিশেষ করে পাশ্চাত্যের অনেকেই ইসলামকে বর্তমান সভ্যতার জন্য সবচেয়ে বড় বিপদ হিসেবে অভিহিত করছে। অনেকে তো ইসলামকে সন্ত্রাসবাদের প্রতিশব্দ হিসেবেও উল্লেখ করছে। অথচ বাস্তবতা হচ্ছে সম্পূর্ণ ভিন্ন। মুসলমানেরাই বরং সন্ত্রাসে সবচেয়ে বেশি তিগ্রস্ত হচ্ছে। এমনকি খোদ ইউরোপে মুসলমানেরাই সন্ত্রাস চালাচ্ছে বলে যেসব খবর প্রকাশিত হচ্ছে, সেগুলোও সম্পূর্ণ একপেশে। বিভিন্ন...\nএনজেবিডি নিউজ : শুক্রবার ১২ রবিউল আউয়াল পবিত্র ঈদে মিলাদুন্নবী (সা.)। দিনটি মহানবী হযরত মুহাম্মদ মোস্তফা (সা.) এর জন্ম ও ওফাত দিবস হিসেবে পালিত হয়ে থাকে। বিশ্বের অন্যান্য স্থানের মতো বাংলাদেশেও যথাযথ ধর্মীয় মর্যাদায় দিবসটি উদ্‌যাপিত হবে।\nবিশ্বের মুসলিম সম্প্রদায়সহ শান্তিকামী প্রত্যেক মানুষের কাছে দিনটি অত্যন্ত তাৎপর্যপূর্ণ। দিনটি পালনে বিভিন্ন সংগঠন কর্মসূচি নিয়েছে।\nকর্মসূচির মধ্যে আছে- মহানবী (সা.) এর পূর্ণাঙ্গ জীবন নিয়ে আলোচনা, সমাবেশ,...\nইসলামে দোয়ার গুরুত্ব\n'দোয়া' আরবি শব্দ; এর অর্থ আহ্বান করা, প্রার্থনা করা, আবেদন করা বা চাওয়া। মানুষকে নানা প্রয়োজনে বিভিন্নজনের কাছে আবেদন করতে হয় এবং তারা তা করেও থাকে। যিনি আবেদন গ্রহণ করেন এবং প্রার্থিত বস্তু প্রদান করেন অথবা আবেদন ছাড়াই যে কোনো কিছু দান করেন তিনি হলেন দাতা। সব কিছুর স্রষ্টা ও প্রকৃত মালিক যেহেতু আল্লাহ, তাই আল্লাহ হলেন সব দাতার মহাদাতা। সুতরাং আমরা সবকিছু আল্লাহর কাছেই চাইব এটাই হলো ইসলামের শিক্ষা। মহানবী হজরত মুহাম্মদ (সা.) স্বীয় চাচা হজরত আব্বাস (রা.) কে বলেছেন, 'যখন কিছু চাইবেন, তখন আল্লাহর কাছেই চাইবেন; যদি সাহায্য প্রার্থনা করবেন, তবে আল্লাহর কাছেই করবেন।' (তিরমিজি)।...\nভালো স্বপ্ন কাকে বলে, জেনে নিন পবিত্র কোরআনে বর্ণিত কয়েকটি ভালো স্বপ্নের উদাহরণ!\nআল্লাহ তাআলা বলেন, যখন আল্লাহ তোমাকে স্বপ্নের মধ্যে তাদেরকে স্বল্প সংখ্যায় দেখিয়েছিলেন। আর তোমাকে যদি তিনি তাদেরকে বেশি সংখ্যায় দেখাতেন, তাহলে অবশ্যই তোমরা সাহসহারা হয়ে পড়তে এবং বিষয়টি নিয়ে বিতর্ক করতে। কিন্তু আল্লাহ নিরাপত্তা দিয়েছেন। নিশ্চয় অন্তরে যা আছে তিনি সে সব বিষয়ে অবগত। (সূরা আনফাল ৪৩)\nএভাবে আল্লাহ তাআলা স্বপ্নের মাধ্যমে তার নবী ও রাসূলদের...\nদস্তরখানে খাবার পড়লে তুলে না খাওয়া, দস্তরখানকে কাটা-হাড্ডি রাখার পাত্র বানানো এবং অপরিষ্কার রাখা- এটি একটি প্রচলিত ভুল\nদস্তরখানের সবচেয়ে বড় ফায়দা হলো, তাতে খাদ্য পড়লে তা থেকে তুলে খাওয়া হয়। কিন্তু অনেক সময় এমন হয় যে, আমরা গুরুত্বের সাথে দস্তরখান বিছিয়ে খাচ্ছি ঠিকই কিন্তু খাদ্য পড়ে গেলে তুলে খাওয়ার প্রতি গুরুত্ব দিচ্ছি না। অথচ খাদ্য পড়ে গেলে তার ময়লা পরিষ্কার করে হলেও তুলে খাওয়ার প্রতি নবীজী [সা] আমাদেরকে উদ্বুদ্ধ করেছেন।\nদস্তরখানের সবচেয়ে বড় ফায়দা হলো, তাতে খাদ্য পড়লে তা থেকে তুলে খাওয়া হয়। কিন্তু অনেক সময় এমন হয় যে, আমরা গুরুত্বের সাথে দস্তরখান বিছিয়ে খাচ্ছি ঠিকই কিন্তু খাদ্য পড়ে গেলে তুলে খাওয়ার প্রতি গুরুত্ব দিচ্ছি না। অথচ খাদ্য পড়ে গেলে...\nজাফর খান গাজী মসজিদ ও দরগাহ। ভারতের পশ্চিমবঙ্গের হুগলি জেলার ত্রিবেণীতে অবস্থিত। স্থাপনা দুটি বাংলায় বিদ্যমান মুসলিম নিদর্শনগুলোর মধ্যে সর্বপ্রাচীন বলে বিবেচিত। একটি শিলালিপি অনুযায়ী মসজিদটি ৬৯৭ হিজরি/১২৯৭ খ্রিস্টাব্দে নির্মিত হয়েছে। ত্রিবেণী (তিনটি নদীর সঙ্গমস্থল যথা গঙ্গা, যমুনা ও সরস্বতী এবং এ থেকেই এ নামকরণ) হিন্দু সম্প্রদায়ের কাছে একটি প্রাচীন তীর্থস্থান। মুসলমানরা তাদের বাংলা বিজয়ের প্রথম দিকে এটি দখল করে।\nমানুষের মহৎ একটি গুণ সবর বা ধৈর্য। ধৈর্যশীল ব্যক্তি সর্বমহলে প্রশংসিত। মহান আল্লাহর কাছেও অতি পছন্দের পাত্র। তিনি পবিত্র কোরআনে ধৈর্যশীল ব্যক্তির...\nইসলামের দৃষ্টিতে সৌভাগ্যবান ব্যক্তি যারা\nএনজেবিডি নিউজ :অনেক মুসলমানই মনে করেন যে, প্রচুর টাকার মালিক হওয়া মানে সৌভাগ্যবান হওয়া। আবার অনেকেই ভাবেন অনেক ক্ষমতা থাকার নামই হলো সৌভাগ্যবান হওয়া। কিন্তু ইসলামের দৃষ্টিতে এই শ্রেণীর ব্যক্তি সৌভাগ্যবান নয়। এ প্রসঙ্গে আমাদের প্রিয় নবী হযরত মুহাম্মদ (সা.) বলেছেন, ‘যে ব্যক্তি মনেপ্রাণে, বিশ্বাসের সঙ্গে একবার কালেমা পাঠ করবে সে জান্নাতে প্রবেশ করবে।’ বস্তুত একজন মানুষের জন্য চিরস্থায়ী জীবনে অনন্তকালের জন্য জান্নাত লাভের চেয়ে বড় আর কিছু হতে পারে না।...


এবার দুদকের জালে সংসদ সদস্যরা\nএকাদশ জাতীয় সংসদ নির্বাচনের হলফনামায় মিথ্যা তথ্য দেয়ায় বেশকজন সাবেক সংসদ সদস্যের বিরুদ্ধে অনুসন্ধান শুরু করেছে দুর্নীতি দমন কমিশন-দুদক। এছাড়াও একজন বর্তমান সংসদ সদস্যের বিরুদ্ধেও চলছে অনুসন্ধান। যাদের বিরুদ্ধে অনুসন্ধান চলছে তাদের মধ্যে আওয়ামী লীগের নেতাই বেশি, যাদের এ মুহুর্তে দলে ভালো অবস্থানে নেই।\nএকাদশ সংসদ নির্বাচনের পর এ পর্যন্ত আওয়ামী লীগ, বিএনপি এবং জাতীয় পার্টির প্রায় বিশজন সাবেক ও বর্তমান সংসদ সদস্যের সম্পদের খোজে নামে দুদক। আওয়ামী লীগের যে সকল নেতার বিষয়ে অনুসন্ধান শুরু হয়েছে তাদের কেউই এবার দলের মনোনয়ন পাননি। বিএনপি'র সাবেক কয়েকজন সংসদ সদস্য ছাড়াও জাতীয় পার্টির বর্তমান একজন সংসদ সদস্য রয়েছেন দুদকের জালে।\nআওয়ামী লীগের সাবেক যেসব সংসদ সদস্যের বিষয়ে অনুসন্ধান চলছে তাদের মধ্যে হলেন, পিরোজপুর-১ আসনের এ কে এম আউয়াল, নরসিংদীর সিরাজুল ইসলাম মোল্লা, নোয়াখালীর মোহাম্মদ আলী, চাদপুরের শামছুল হক ভূঁইয়া। বিএনপির ঝিনাইদহের শহীদুজ্জামান, নারায়ণগঞ্জের মুহাম্মদ গিয়াস উদ্দিন, নাটোরের রুহুল কুদ্দুস তালুকদার দুলু। এছাড়া বগুড়া-২ আসনের জাতীয় পার্টির বর্তমান সংসদ সদস্য শরিফুল ইসলাম জিন্নাহর বিরুদ্ধে অনুসন্ধান চলছে দুদকে।\nট্রান্সপারেন্সি ইন্টারন্যাশনাল বাংলাদেশ-এর (টিআইবি) নির্বাহী পরিচালক ড. ইফতেখারুজ্জামান মনে করছেন, যারা ক্ষমতাহীন তাদের বিষয়ে এখন অনুসন্ধান করছে দুদক। তিনি বলেন 'সরকারি কিম্বা বিরোধী দল, সকল রাজনৈতিক দলের জন্য দুদক একটা লেভেল প্লেয়িং ফিল্ড নিশ্চিত করবে। আইন সবার জন্য সমান, এ বিবেচনা থেকে যদি দুদক সরে আসে, তবে তা কোন ভাবেই গ্রহনযোগ্য হবেনা'।\nতবে, উদ্দেশ্য প্রনোদিতভাবে কারো বিরুদ্ধে অনুসন্ধান শুরু হয়নি -এমন দাবি করে দুদক কমিশনার ড. মোজাম্মেল হক খান বলেন, 'কে কোন দলের সেটা আমাদের বিবেচ্য বিষয় না। যারা নির্বাচনে প্রতিদ্বন্দ্বিতা করেছে, তাদের প্রত্যেকেরই হলফনামা আমরা পরীক্ষা-নিরিক্ষা করছি'। হলফনামার ধরে দুদক আরও কয়েকজনের বিষয়ে অনুসন্ধানে নামবে বলেও জানান দুদক কমিশনার।\nপ্রসঙ্গত, একাদশ জাতীয় সংসদ নির্বাচনে অংশ নেওয়া অনেক প্রার্থীরই সম্পদের পরিমাণ ছিলো অস্বাভাবিক। এমন প্রেক্ষিতে, নির্বাচন কমিশনে দেওয়া প্রার্থীদের হলফনামা যাচাই করে অনুসন্ধান করা হবে বলে জানিয়েছিলেন, দুর্নীতি বিরোধী সংস্থাটির চেয়ারম্যান।\nপরবর্তী খবর পড়ুন : ঘুষ কেলেঙ্কারিতে ডিআইজি মিজান ও দুদক পরিচালক\nমো. জালাল ওরফে জজ মিয়াঃ ১১ তদন্ত কর্মকর্তার নামে দুদকের মামলা\nবঙ্গবন্ধু হত্যা ছিল স্বাধীন বাংলাদেশ হত্যার ষড়যন্ত্রঃ তথ্যমন্ত্রী\nজাতির পিতার প্রতি শ্রদ্ধা জানাতে হলে লোভ লালসার ঊর্ধ্বে উঠতে হবেঃ দুদক চেয়ারম্যান


৯৫ তম জন্মদিনে দেহ দান করলেন লায়ন এ্যাড. মকবুল হোসেন ৯৫ তম জন্মদিনে দেহ দান করলেন লায়ন এ্যাড. মকবুল হোসেন – দৈনিক বাংলাদেশ সমাচার\nটিএমএসএস কার্যকরী পরিষদের ভাইস চেয়ারম্যান ও আজীবন সদস্য লায়ন এ্যাডভোকেট মকবুল হোসেন ৯৫ বছরে পদার্পন করেছেন। তার জন্মদিনে হাজারো ফুলেল শুভেচ্ছা। তার দীর্ঘ জীবন কামনা করেছেন টিএমএসএস’র নির্বাহী পরিচালক অধ্যাপিকা ড. হোসনে আরা বেগম। সুদীর্ঘ জীবনে তিনি অনেক হিতৈষী কাজে নিজেকে নিয়োজিত করেছেন। তিনি এখনো সুস্থ্য সবল ও নিয়মিত অফিসে বসে কাজ করেন। ৯৫ তম জন্মদিনে তিনি তার দেহ দানের অঙ্গীকার করেছেন টিএমএসএস মেডিকেল কলেজের শিক্ষার্থীদের গবেষণায় জন্য। সদা হাস্যাজ্জ্বল মকবুল হোসেন কর্মজীবনে সততা ও নিষ্ঠার সাথে দায়িত্ব পালন করে চলেছেন। সহকর্মীদের নিকট অতিপ্রিয়জন এই ব্যক্তি তিনি সমাজ সেবায় বিশেষ অবদানে দেশে-বিদেশে একাধিক সংস্থা থেকে পদক ও সম্মাননায় ভূষিত হয়েছেন। তার মোবাইল নং- ০১৭১৩৩৭৭২৫৫।\nসময়মত প্রকল্পের কাজ শেষের তাগিদ;চলছে ন্যাশনাল ওয়াটার গ্রিড লাইনের কাজ: স্থানীয় সরকার মন্ত্রীর\n৭ বারের কাউন্সিলর মিন্টুর চকবাজার ওয়ার্ডের উপ-নির্বাচন ৭ অক্টোবর


রাজাকার তালিকা নিয়ে সংসদে তোপের মুখে মুক্তিযুদ্ধবিষয়ক মন্ত্রী|193463|Desh Rupantor\nআপডেট : ১৭ জানুয়ারি, ২০২০ ০০:৩৩\nরাজাকারের তালিকা নিয়ে দায় এড়াতে গিয়ে সংসদে নিজ দলের সদস্যদের তোপের মুখে পড়েছেন মুক্তিযুদ্ধবিষয়ক মন্ত্রী আ ক ম মোজাম্মেল হক।\nরাজাকারের তালিকা প্রণয়নে গাফিলতির সঙ্গে জড়িতদের বিরুদ্ধে ব্যবস্থা নেওয়ার উদ্যোগ বিষয়ে বৃহস্পতিবার মন্ত্রীর কাছে জানতে চেয়েছিলেন জামালপুরের সাংসদ ফরিদুল হক।\nতিনি সংসদে অনুপস্থিত থাকায় প্রশ্নটি সংসদে তোলেন সুনামগঞ্জের মোয়াজ্জেম হোসেন রতন।\nজবাবে মন্ত্রী বলেন, রাজাকারের তালিকা মুক্তিযুদ্ধবিষয়ক মন্ত্রণালয় থেকে প্রণয়ন করা হয়নি। মুক্তিযুদ্ধবিষয়ক মন্ত্রণালয়ের চাহিদার প্রেক্ষিতে স্বরাষ্ট্র মন্ত্রণালয়, জননিরাপত্তা বিভাগ হতে ১০ হাজার ৭৮৫ জন রাজাকার, আলবদর, আলশামস এবং স্বাধীনতাবিরোধীর একটি তালিকা এ মন্ত্রণালয়ে প্রেরণ করে। প্রাপ্ত তালিকা হুবহু মুক্তিযুদ্ধবিষয়ক মন্ত্রণালয়ের ওয়েবসাইটে প্রকাশ করা হয়। যেহেতু মুক্তিযুদ্ধবিষয়ক মন্ত্রণালয় উক্ত তালিকা প্রস্তুত করেনি, সেহেতু প্রশ্নে উত্থাপিত বিষয়ে স্বরাষ্ট্র মন্ত্রণালয় ব্যবস্থা গ্রহণ করতে পারে।\nমন্ত্রীর জবাবের পর মোয়াজ্জেম হোসেন রতন সম্পূরক প্রশ্নে বলেন, স্বরাষ্ট্র মন্ত্রণালয় এই তালিকা দিয়েছে এ কথা বলে মুক্তিযুদ্ধবিষয়ক মন্ত্রণালয়ের দায়িত্ব এড়ানো যায় না। কারণ যার কাছ থেকেই আপনি তথ্য নেন, সেটা সঠিক আছে কি না, এটা দেখার দায়িত্ব এই মন্ত্রণালয়ের ওপর বর্তায়। আজকে কিছু কিছু জায়গায় অসংগতির কারণে আমরা প্রশ্নবিদ্ধ। আমরা যারা মুক্তিযুদ্ধের পক্ষের শক্তি আমরা অত্যন্ত ব্যথিত হয়েছি। এই বিষয়ে আমরা আহত হয়েছি। প্রকৃত রাজাকারের নামও এ তালিকায় আসেনি। এই বিষয়ে এই মন্ত্রণালয়, স্বরাষ্ট্র মন্ত্রণালয়সহ সকলের সমন্বয়ের মাধ্যমে প্রকৃত রাজাকারদের তালিকা আগামী ২৬ মার্চের মধ্যে আপনারা প্রকাশ করবেন কি না, জানতে চাই।\nজবাবে মন্ত্রী মোজাম্মেল হক বলেন, আগেই দুঃখ প্রকাশ করে সেই তালিকা আমরা প্রত্যাহার করে নিয়েছি ভুল ত্রুটি ছিল বলেই। ভবিষ্যতে যাতে ভুলের পুনরাবৃত্তি না হয়, সবার সহযোগিতা নিয়ে সম্পূর্ণ যাচাই-বাছাই করে তালিকা প্রকাশ করব।\nএরপর সম্পূরক প্রশ্নে চাঁদপুরের রফিকুল ইসলাম বলেন, আমি যেহেতু মুক্তিযুদ্ধবিষয়ক মন্ত্রণালয় সম্পর্কিত সংসদীয় কমিটির সদস্য, তাই এমন কিছু বলব না যাতে মন্ত্রী অপ্রস্তুত হন। আমাদের সিদ্ধান্ত ছিল আমরা কোনো তালিকা তৈরি করব না। জিনিসটা গুরুতর। সারা জাতি এটা নিয়ে উদ্বেগ প্রকাশ করেছে। আমাদের লক্ষ্য ছিল যারা স্বাধীনতার বিরোধিতা করেছে, তাদের যে বিদ্যমান তালিকা আছে, সেটা প্রকাশ করা হবে।\nমন্ত্রী বলেছেন, মুক্তিযুদ্ধবিষয়ক মন্ত্রণালয় তালিকা প্রস্তুত করেনি। উত্থাপিত প্রশ্নে স্বরাষ্ট্র মন্ত্রণালয় ব্যবস্থা নিতে পারে। আমি বিনয়ের সাথে এই বক্তব্যের সঙ্গে দ্বিমত পোষণ করছি। কারণ স্বরাষ্ট্র মন্ত্রণালয় কী দিয়েছে তাকে, সেটা আমরা জানি না এবং স্বরাষ্ট্র মন্ত্রণালয় যেহেতু এটার মালিক, স্বরাষ্ট্র মন্ত্রণালয়ে ছিল তারাই তো প্রকাশ করতে পারত। মুক্তিযুদ্ধবিষয়কমন্ত্রী কেন সেটা প্রকাশ করলেন? তিনি যেহেতু এটা প্রকাশ করেছেন, দায়-দায়িত্ব তাকে নিতে হবে।\nসাবেক এই স্বরাষ্ট্রমন্ত্রী বলেন, প্রশ্নটি হচ্ছে, তিনি তো এখন পর্যন্ত সঠিক রাজাকারের তালিকা সংগ্রহ করতে পারেননি। আমার ধারণা তিনি পারবেন না। কারণ গত পাঁচ বছর ধরে আমরা একই কথা শুনে আসছি। আমি বলব, তিনি এখন আর এটা পারবেন বলে মনে হয় না। ৯০৭ বা কিছু একটা সংখ্যা বিভিন্ন জেলা থেকে এসেছে রাজাকারের তালিকা, সে তালিকাটি প্রকাশ করা হয়নি। এটা একটা সঠিক তালিকা।\nজবাবে মন্ত্রী মোজাম্মেল বলেন, আমরা সংসদে বলেছিলাম কোনো তালিকা প্রণয়ন করব না। প্রকাশ করব। ঘটনাও তাই হয়েছে। স্বরাষ্ট্র মন্ত্রণালয়ও তালিকা প্রণয়ন করেনি। তাদের কাছে যে তালিকা সংরক্ষিত ছিল, আমাদের সরবরাহ করেছে, সেটাই আমরা প্রকাশ করেছি। কোনো প্রশ্নে যাচ্ছি না। শুধু এটুকু বলতে চাই, তালিকায় যাদের নাম গেছে তাদের নাম, সক্রিয় ছিল কি না, সেটা যাচাই করার ব্যাপার। যে তালিকা তখনকার মেম্বার-চেয়ারম্যানদের কাছ থেকে চাওয়া হয়েছে, তাদের অজ্ঞাতে অনেকের নাম দিয়ে দিয়েছে হয়তবা। এ কারণেই এই বিভ্রান্তি সৃষ্টি হয়েছে। ভবিষ্যতে যাচাই-বাছাই করে তালিকা প্রকাশ করা হবে।\nসম্পূরক প্রশ্নে গণফোরামের সুলতান মো. মনসুর বলেন, বিভক্তি সৃষ্টি না করলেই ভালো হতো। অনেক রাজাকার মুক্তিযোদ্ধাদের পথ দেখিয়েছিল। পিস কমিটিতে সম্মানিত অনেক ব্যক্তি ছিলেন। মুজিববর্ষ পালনের এই শুভ লগ্নে এমন কিছু করতে যাবেন না, যার মধ্য দিয়ে মানুষ বিভ্রান্ত হয়। গত বিজয় দিবসের আগের দিন সংবাদ সম্মেলন করে মুক্তিযুদ্ধবিষয়কমন্ত্রী মোজাম্মেল হক ১০ হাজার ৭৮৯ জন স্বাধীনতাবিরোধীর তালিকা প্রকাশ করেন। ওই তালিকায় গেজেটভুক্ত মুক্তিযোদ্ধা ও শহীদ পরিবারের সদস্যদের নাম আসায় ক্ষোভ আর সমালোচনার প্রেক্ষাপটে সংশোধনের জন্য ওই তালিকা স্থগিত করা হয়।


কলা বাগান থেকে উদ্ধার হওয়া নবজাতক পেল অভিভাবক | News24 TV | Twenty-Four Hour Bangladeshi News Channel\n৮ সেপ্টেম্বর, ২০২০ ২০:৪৬ ৩২০\nনেত্রকোনায় কলাবাগান থেকে উদ্ধার হওয়া নবজাতক শিশুটি দীর্ঘ একমাস পর পেল অভিভাবক। আইনি জটিলতা শেষে মঙ্গলবার ৮ সেপ্টম্বর সকাল সাড়ে ১০ টায় জেলা প্রশাসকের সম্মেলন কক্ষে আনুষ্ঠানিক ভাবে শিশুটিকে নতুন পিতা মাতার হাতে তুলে দেয়া হয়।\nএ সময় শিশু কল্যাণ বোর্ডের সদস্যদের নিয়ে জেলা প্রশাসক কাজি আবদুর রহমান ও পুলিশ সুপার মো. আকবর আলী মুনসী শিশুটিকে নিঃসন্তান এক দম্পতির হাতে তুলে দেন। এর আগে অভিভাবক বাছাই শেষে গত ২৫ আগস্ট শিশুটির নামকরণ করা হয় ফাতিমা বিনতে খান। মদন উপজেলার বালালী গ্রামের রুহুল আমিন খানের নামানুসারে শিশুটির নামকরণ করা হয়।\nরুহুল আমিন খান দম্পতিও জায়গা লিখে দিয়ে শিশুটিকে নিজের সন্তান হিসেবে পেয়ে আনন্দিত। তারা আলোকিত মানুষ হিসেবে শিশুটিকে গড়ে তোলার অঙ্গীকার ব্যাক্ত করেন।\nউল্লেখ্য গত ৯ আগস্ট ঠিক একমাস পূর্বে নেত্রকোনা জেলা সদরের কাইলাটি ইউনিয়নের ফচিকা এলাকার একটি কলাবাগানে (সদ্য প্রসূত) নবজাতকটি পরে থাকতে দেখে স্থানীয়রা পুলিশের জরুরী সেবায় ৯৯৯ কল দেন।\nপরে মডেল থানার পুলিশ সেখান থেকে শিশুটিকে উদ্ধার করে সমাজ সেবার মাদ্যমে নেত্রকোনা আধুনিক সদর হাসপাতালের শিশু বিভাগে ভর্তি করেন।\nএদিকে গত একমাস যাবৎ নার্সদের সেবা এবং পুলিশের পাহারায় ফুটফুটে কন্যা শিশুটি বেড়ে ওঠে। গত ৩০ দিন নার্সরা বাড়তি যত্ন নিয়েছেন শিশুটির। সেইসাথে নিরাপত্তার জন্য নারী পুলিশের সদস্যদের ডিউটিও রেখেছে অব্যাহত।\nউপজেলা শিশু কল্যাণ বোর্ডের সদস্য সচিব ও উপজেলা সমাজ সেবা কর্মকর্তা মো. আব্দল্লাাহ আল মামুন বলেন, শিশুটিকে নিতে ছয় দম্পতি আবেদন করেছিলেন। কিন্তু যাচাই বাছাই করে এবং সকল শর্তে রাজি হয়ে জমি লিখে দেয়ার পর শিশিুটিকে আমরা রুহুল আমীন দম্পতির কাছে দেবার সিদ্ধান্ত নেই।\nভবিষৎতে তাদের কোন সন্তান জন্ম লাভ করলেও ফাতিমা তাদের প্রথম সন্তান হিসেবে সকল স্থাবর অস্থাবর সম্পত্তিতে সমান অধিকার ভোগ করিবে।


মানারাতের জঙ্গী গ্রেফতার নিয়ে টুডে-বিডি’র ভন্ডামী ! | সমালোচক\nপ্রথম পাতা > অপরাধ, ইসলাম, ধর্মীয়, বাংলাদেশ\t> মানারাতের জঙ্গী গ্রেফতার নিয়ে টুডে-বিডি’র ভন্ডামী !\nমানারাতের জঙ্গী গ্রেফতার নিয়ে টুডে-বিডি’র ভন্ডামী !\nঅগাষ্ট 18, 2016 Amin\tএখানে আপনার মন্তব্য রেখে যান Go to comments\nইন্টারনেটে জামাত–শিবিরের কর্মী–সমর্থকদের অন্যতম একটি বিচরণ ক্ষেত্র হচ্ছে “টুডে–বিডি” নামক একটি নিউজ পোর্টাল / ব্লগ সাইট যা বাংলাদেশ সরকার কর্তৃক বারবার “ব্লকড” হওয়ায় তারা বারবার–ই ভিন্ন নামে আত্মপ্রকাশ করে চলে ইন্টারনেটে অটোম্যাটিক “রিডাইরেকশন” সার্ভিস চালু রেখে অর্থাৎ নতুনভাবে ব্লক করা সাইট অরিজিনাল টুডে বিডি ওয়েবসাইটের দিকে পয়েন্টার রিডাইরেক্ট করে দেয় – পাঠকরা সেটা বুঝতে–ই পারে না । সর্বশেষ http://www.news-bd.net এই ওয়েব ঠিকানায় সাইট–টি পাওয়া যাচ্ছে । এটা হয়তো জামাত–শিবির দ্বারা পরিচালিত অথবা সমর্থিত একটি ওয়েব/ব্লগ সাইট যা জামাত–শিবিরের প্রপাগান্ডা বিস্তারে ব্যাপৃত ।\nএই সাইট নিজেকে ইসলামদরদী নিরপেক্ষ সাইট হিসেবে জাহির করার প্রয়াস পায় কিন্তু ধূর্ত শেয়াল তো আর বেশীক্ষণ বাঘের ডোরা–কাটা আলখেল্লা চাপিয়ে সবাইকে সব সময় বোকা বানাতে পারে না । বিশেষ সময়ে শেয়ালের আচরণ থেকে যেমন সেটার প্রকৃত পরিচয় প্রকাশ পায় তেমনি বিশেষ সময়ে টুডে–বিডি‘র ভন্ডামীর মুখোশ খসে পড়ে । সেটা নিকট অতীতে জামাতের বিভিন্ন যুদ্ধাপরাধীদের ফাঁসির সময়ে তাদের আগ বাড়িয়ে বিভিন্ন পোষ্ট থেকে সেটা ঠাওর করতে বেগ পেতে হয় না । জামাত–শিবিরের মতো তারা–ও প্রথম আলো‘র (অন্য যে কোনো জামাত–শিবির বিরোধী পত্রিকা) ঘোরতর বিরোধী – – আসলে ঈর্ষান্বিত ।\nমানারাতের নারী শিক্ষার্থীরা গ্রেফতার হবার পর তারা দৈনিক সমকাল থেকে একটি খবর ছেপেছে যাতে ঐ জামাত–শিবির–কে জঙ্গীবাদের অপবাদ থেকে বাঁচানো যায় । অথচ সমকালের চেয়ে কালের কন্ঠ, যুগান্তর, প্রথম আলো, মানবকন্ঠ প্রমুখ প্রথম সারির দৈনিকগুলো অনেক বিস্তারিত, অনুসন্ধানী রিপোর্ট ছেপেছে । টুডে–বিডি‘র ধূর্ত সম্পাদক মহাশয় দৈনিক সমকালের শিরোনাম “ওরা ৪ নারী জঙ্গী!” বদলে দিয়ে নিজেরা বানিয়ে নিয়েছে “ওরা ৪ নারী জঙ্গী, জামাত–শিবিরকে ঘৃণা করেন” । জামাত–শিবিরকে ঘৃণা করা বিষয়টি শুধুমাত্র ঐশীর বাবা (আওয়ামী লীগের সাথে সম্পৃক্ত) তাদের পরিবারের সম্পর্কে বলেছেন যা স্বাভাবিক । কিন্তু টুডে–বিডি‘র শিরোণাম দেখে মনে হবে যেন গ্রেফতারকৃত নারী জঙ্গীরা সবাই জামাত–শিবিরকে ঘৃণা করে । অথচ আমরা এখনো জানি তারা সবাই জামত–শিবিরকে ঘৃণা করে না যদিও জামাত–শিবিরের লক্ষ্য–উদ্দেশ্য আইএস–এর সাথে মিলে যায় । আরো জানা গেছে যে, আকলিমা রহমান মনি বাংলাদেশ ইসলামী ছাত্রী সংস্থার সাথে দু‘বৎসর সম্পৃক্ত ছিলো । রাত–দিন অন্যদের হলুদ সাংবাদিকতা নিয়ে প্রশ্ন করে নিজেদের বেলায় দেখা যাচ্ছে ঠন–ঠনা !\nপরের পোষ্ট আমি দেখাবো যে, জামাত–শিবির তাদের পরিচালিত মানারাত বিশ্ববিদ্যালয় নিয়ে শংকিত হয়ে পড়ায় এ সম্পর্কিত সংবাদ তাদের মালিকাধীন পত্রিকাগুলো (দৈনিক সংগ্রাম ও নয়াদিগন্ত) কিভাবে রেখে–ঢেকে প্রকাশ করছে বা পারতপক্ষে প্রকাশ–ই করছে না !\nবিভাগ:অপরাধ, ইসলাম, ধর্মীয়, বাংলাদেশ\nমানারাতের জঙ্গী নিয়ে নয়াদিগন্ত ও সংগ্রামের ভন্ডামী ! নারী জঙ্গী গ্রেফতারে দৈনিক ইনকিলাবের গাত্রদাহ !


বাংলাদেশ বিশ্ববিদ্যালয়ে থ্রিডি প্রিন্টার ল্যাব - টেক শহর\nটেক শহর কনটেন্ট কাউন্সিলর : বেসরকারি শিক্ষা প্রতিষ্ঠান বাংলাদেশ ইউনিভার্সিটিতে থ্রিডি প্রিন্টার ল্যাব চালু করা হয়েছে। এখন থেকে বিশ্ববিদ্যালয়টির শিক্ষার্থীরা ল্যাব থেকে থ্রিডি প্রিন্ট সুবিধা পাবেন।\nতথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক শনিবার ল্যাবটির উদ্বোধন করেন।\nউদ্বোধনী অনুষ্ঠানে প্রধান অতিথির বক্তব্যে পলক বলেন, গাজীপুরে সরকারের নির্মাণাধীন হাইটেক পার্কের কাজ শেষ হলে সেখানে ৭০ হাজার প্রকৌশলীর কর্মসংস্থানের সুযোগ সৃষ্টি হবে। এ জন্য উপযুক্ত কর্মী তৈরি করতে বিশ্ববিদ্যালয়গুলোকে কার্যক্রম হাতে নেওয়ার আহবান জানান তিনি।\nঅনুষ্ঠানে বাংলাদেশ প্রকৌশল বিশ্ববিদ্যালয়ের (বুয়েট) সিএসই বিভাগের অধ্যাপক মো. কায়কোবাদ বলেন, থ্রিডি প্রিন্টার ল্যাব সরকারের ডিজিটাল কার্যক্রম এবং দেশের বিজ্ঞানের অগ্রযাত্রায় মাইলফলক হিসেবে কাজ করবে।\nঅনুষ্ঠানে আরও উপস্থিত ছিলেন, বাংলাদেশ বিশ্ববিদ্যালয় পরিচালনা পর্ষদের সাধারণ সম্পাদক এম এ গোলাম দস্তগীর, বিজ্ঞান অনুষদের ডিন অধ্যাপক মো. ইমাম উদ্দীন, কম্পিউটার বিজ্ঞান বিভাগের প্রধান সাদিক ইকবাল এবং স্থাপত্য বিভাগের প্রধান বিকাশ সাউদ আনসারী, উপপরিচালক কাজী তাইফ সাদাত প্রমুখ ।


প্রচ্ছদ » সর্বশেষ » বাবরি মসজিদের রায় দেয়া পাঁচ বিচারপতি\nপূর্ববর্তী কবর থেকে আবরারের মৃতদেহ উত্তোলন\nপরবর্তী শান্তিপূর্ণভাবে অযোধ্যা মামলার বিচার ও রায় দিতে পেরে সন্তষ্ট ভারতের সুপ্রিম কোর্ট\nহাসনাত কুশল : চলতি মাসে রঞ্জন গগৈ এ পদ থেকে অব্যাহতি নেবেন। ভারতীয় সংবাদ মাধ্যমগুলো জানায়, তাঁর বাবা কেশবচন্দ্র গগৈ ভারতীয় জাতীয় কংগ্রেসের একজন প্রবীণ রাজনীতিক ও ১৯৮২ সালে কেশবচন্দ্র দুই মাসের জন্য আসামের মুখ্যমন্ত্রী ছিলেন। রঞ্জন গগৈ ১৯৭৮ সাল থেকে আসামের গুয়াহাটি হাইকোর্টে ওকালতি শুরু করেন। ২০০১ সালের ২৮ ফেব্রুয়ারি তিনি সেখানে স্থায়ীভাবে সমাসীন হন। ২০১০ সালের ৯ অক্টোবর পাঞ্জাব ও হরিয়ানা হাইকোর্টে বিচারপতি হিসেবে নিযুক্ত হন। ২০১১ সালের ২৩ এপ্রিল সেখানকার প্রধান বিচারপতি হন বর্তমানে তিনি সুপ্রীমকোর্টের প্রধান বিচারপতি হিসেবে কাজ করছেন।\nশারদ অরবিন্দ বব্দে : শারদ অরবিন্দ বব্দে সুপ্রীমকোর্টের বিচারপতি হিসেবে সুদীর্ঘ আট বছর ধরে কাজ করছেন এবং তিনি সবচেয়ে জ্যেষ্ঠ বিচারপতি। সেই বিবেচনায় রঞ্জন গগৈয়ের পর তিনিই প্রধান বিচারপতি পদের হকদার এবং সেকবারণে রঞ্জন অবসর নেয়ার আগে পরবর্তী প্রধান বিচারপতি হিসেবে তাঁর নাম সুপারিশ করেন। এছাড়া শারদ মধ্যপ্রদেশ হাইকোর্টের প্রধান বিচারপতি ছিলেন এবং দিল্লি বিশ্ববিদ্যালয় ও নাগপুরে মহারাষ্ট্র ন্যাশনাল ল’ ইউনিভার্সিটির আচার্য হিসেবে সমাসীন আছেন।\nধনঞ্জয় যশবন্ত চন্দ্রচূড়\nধনঞ্জয় যশবন্ত চন্দ্রচূড় মুম্বাই হাইকোর্টের বিচারপতি এবং এলাহাবাদ হাইকোর্টের প্রধান বিচারপতি ছিলেন। বর্তমানে তিনি সুপ্রীমকোর্টের বিচারপতি হিসেবে সমাসীন। অশোক ভূষণ কেরালা হাইকোর্টের প্রধান বিচারপতি ছিলেন এবং পরবর্তীতে তিনি সুপ্রীমকোর্টের বিচারপতি নিযুক্ত হন।\nএস. আব্দুল নাজির\nএস. আব্দুল নাজির কর্ণাটক হাইকোর্টের বিচারপতি ছিলেন এবং ২০১৭ সালের ফেব্রুয়ারিতে তিনি সুপ্রীমকোর্টের বিচারপতি নিযুক্ত হন। সম্পাদনা : ইকবাল খান


গাজীপুরে লাশ গুমের অভিযোগে স্বামীসহ গ্রেফতার ৩\nগাজীপুর সিটি করপোরেশনের ভাওরাইদ এলাকায় স্ত্রীকে হত্যা করে লাশ বাড়ির পাশের সেপটিক ট্যাংকে গুমের ঘটনায় দুই সহযোগীসহ স্বামী শাহজাহান মিয়াকে গ্রেফতার করেছেন র‌্যাব-১ সদস্যরা। গতকাল শুক্রবার বিকেলে এক সংবাদ বিজ্ঞপ্তিতে র‌্যাব এ তথ্য জানায়। গ্রেফতারকৃতরা হলো স্বামী জামালপুরের দেওয়ানগঞ্জ থানা ম-লপাড়া এলাকার শাহজাহান মিয়া (২৮) এবং লাশ গুমের সহযোগী কুড়িগ্রাম বাজিবপুর থানার মদনের চর এলাকার মো. খোকন মিয়া (২২) ও গাইবান্ধার সদরের চিথুলিয়া জিগু এলাকার মো. মুকুল মিয়া (২৫)।\nর‌্যাব জানায়, পারিবারিক কলহের জেরে স্বামী শাহজাহান মিয়া গত ৩ জানুয়ারি সকালে ভাওরাইদ উত্তরপাড়া এলাকায় স্ত্রী আফরোজা বেগমকে (২৬) শ্বাসরোধে হত্যা করে। হত্যার পর তার বন্ধু খোকন এবং মুকুলের সহায়তায় বাড়ির পাশে সেপটিক ট্যাংকে লাশ গুম করে। ৪ জানুয়ারি মধ্যরাতে সেপটিক ট্যাংক থেকে লাশ উদ্ধার করে তদন্ত শুরু করে র‌্যাব। এরই ধারাবাহিকতায় গত বৃহস্পতিবার রাতে র‌্যাব-১, ঢাকার উত্তরার একটি আভিযানিক দল গোপন সংবাদের ভিত্তিতে নারায়ণগঞ্জের ডেমরা এলাকায় অভিযান চালিয়ে ওই তিনজনকে গ্রেফতার করে।\nর‌্যাব আরো জানায়, জিজ্ঞাসাবাদে শাহজাহান জানিয়েছে ছোটবেলা তার বাবা মারা যাওয়ার কারণে সে ও তার মা জীবিকা নির্বাহের জন্য গাজীপুর চলে আসে। গাজীপুরে প্রথমে রিকশা সে চালাত এবং পরে দীর্ঘদিন রাজমিস্ত্রির কাজ করেছে। বিগত আট বছর আগে তারেক জিয়া সুতার মিলে কাজ করার সময় ভিকটিম আফরোজার সঙ্গে পরিচয় হয়। পরিচয়ের একপর্যায়ে তারা দুজন পরিবারের সম্মতিতে বিয়ে করে এবং তার দুলাভাই জবান আলীর বাসায় থাকা শুরু করে। ২০১৬ সালে তার স্ত্রী সৌদি আরব যায় এবং ৬ মাস আগে দেশে আসে। দেশে আসার পর তার স্ত্রী দুলাভাই জবান আলীর বাসায় থাকতে অনীহা প্রকাশ করে। পরে তারা ভাওরাইদ এলাকায় ভাড়ায় বসবাস করতে শুরু করে। শাহজাহান তার স্ত্রীর কাছে বিদেশ থেকে অর্জিত টাকার হিসাব চাইলে স্ত্রী তা দিতে অস্বীকৃতি জানায়। এ নিয়ে তাদের মধ্যে কলহ শুরু হয়।\nগত ৩ জানুয়ারি সকাল ৯টার দিকে পূর্ব ঘটনার জের ধরে কথা-কাটাকাটি হয়, যা একপর্যায়ে মারামারি পর্যন্ত গড়ায়। একপর্যায়ে শাহজাহান স্ত্রী আফরোজাকে গলা টিপে হত্যা করে। লাশ গুমের উদ্দেশ্যে সে তার বন্ধু খোকন মিয়া ও মুকুলকে বিষয়টি অবগত করে এবং পরস্পর যোগসাজশে ৩ জানুয়ারি রাতে সেপটিক ট্যাংকে লাশ ফেলে দেয়। সহযোগিতার জন্য খোকনকে ৪ হাজার ও মুকুলকে আড়াই হাজার টাকা দেয় শাহজাহান।\nএদিকে মুকুল ও খোকন চিন্তা করে বিষয়টি যেকোনো সময় উদ্্ঘাটিত হতে পারে এবং সে ক্ষেত্রে তারা ভয়ানক বিপদের সম্মুখীন হবে। তাই লাশ গুমের সহযোগিতার বিষয়টি গোপন করার জন্য মুকুল ও খোকন ৪ জানুয়ারি রাতে সেপটিক ট্যাংকে শাহজাহান স্ত্রীর লাশ গুম করার সময় দেখে ফেলার নাটক সাজায় এবং সবাইকে ডেকে লাশ উত্তোলন করে। বিষয়টি জানাজানি হয়ে গেলে শাহজাহান আত্মগোপনে চলে যায়। পরে পুলিশকে খবর দিলে এ বিষয়ে পুলিশ বাদী হয়ে একটি অপমৃত্যু মামলা দায়ের করে।


জনপ্রিয় চিত্রনায়িকা পপিকে বিয়ের ইচ্ছা পোষণ করেছেন আলোচিত অভিনেতা হিরো আলম। অভিনেতা শাহরিয়ার নাজিম জয়ের সঞ্চালনায় ‘ইউটিউব’ শোতে অংশ নিয়ে হিরো পপিকে ইচ্ছা পোষণ করেন হিরো আলম।\nজয়ের এক প্রশ্নের জবাবে একাদশ জাতীয় সংসদে প্রতিদ্বন্দ্বিতা করা প্রার্থী হিরো আলম বলেন, ‘বাংলাদেশে অনেক নায়িকা আছে, আজ পর্যন্ত মনে করেন বলতেছে, বিয়ে করুম, বিয়ে করুম, বয়স পার হয়ে যাইতেছে। কিন্তু এরা বিয়ে করতেছে না। আমাদের ইসলাম-হাদীসে লেখা আছে চারটি বিয়ে করা যাবে। কোনো নায়িকার যদি দায়িত্ব নিতে হয় তাহলে নিতে পারি। কী কারণে? এদের দায়িত্ব নিয়ে যদি তাও বিয়ের সানাইটা বাজাই দেয়া যায়।’\nএরকম কোনো নায়িকার নাম আপনি বলতে পারবেন যাকে আপনি বিয়ে করবেন প্রস্তাব দিলে? এমন প্রশ্নের জবাবে হিরো আলম বলেন, পপির কথাই বলি। খালি বলে বিয়ে করুম, বিয়ে করুম। এখনো বিয়ে করতেছে না। এরকম অনেক নায়িকা আছে। যারা বিয়ে করার জন্য রাজি হবে হয়তো।’\n‘কলিকাতা থেকেও অনেকে প্রস্তাব দেয়। আমি বলে দেই, না- আমার স্ত্রী সন্তান আছে বিয়ে করবো না। কিন্তু অনেক নায়িকা আছে, দুঃখ লাগে তাদের এত কষ্ট দেখে, বয়স পার হয়ে যাইতেছে। এদের দুঃখ দূর করতে এক-আধটা বিয়ে করতেও পারি।’


আকাশ হত্যা মামলার চার্জশিট, স্ত্রীসহ আসামী ৫ জন\n১১ সেপ্টেম্বর ২০১৯, ২১:০৪\nআকাশ হত্যা মামলার চার্জশিট, স্ত্রীসহ আসামী ৫ জন - ছবি : সংগৃহীত\nচট্টগ্রাম মেডিকেল কলেজ হাসপাতালের চিকিৎসক মোস্তফা মোরশেদ আকাশকে আত্মহত্যার প্ররোচনার মামলায় তার স্ত্রীসহ পাঁচজনের বিরুদ্ধে অভিযোগপত্র দিয়েছে পুলিশ। মামলার তদন্ত কর্মকর্তা চান্দগাঁও থানার এসআই আবদুল কাদের সোমবার বিকালে চট্টগ্রাম মহানগর হাকিম আদালতের প্রসিকিউশন শাখায় অভিযোগপত্রটি জমা দিলেও বুধবার বিষয়টি জানা যায়।\nঅভিযোগপত্রভুক্ত আসামিরা হলেন- চিকিৎসক আকাশের স্ত্রী তানজিলা হক চৌধুরী মিতু, তার মা শামীমা শেলী, বাবা আনিসুল হক চৌধুরী, ছোট বোন সানজিলা হক চৌধুরী আলিশা এবং মিতুর কথিত বন্ধু ডা. মাহবুবুল আলম।\nমামলার ছয় আসামির মধ্যে যুক্তরাষ্ট্রপ্রবাসী ভারতীয় নাগরিক উত্তম প্যাটেল নামের একজনকে অভিযোগ থেকে অব্যাহতি দেয়া হয়েছে।\nচট্টগ্রাম মহানগর পুলিশের অতিরিক্ত উপ-কমিশনার (প্রসিকিউশন) মো. কামরুজ্জামান বলেন, ‘আত্মহত্যায় প্ররোচনার অভিযোগে মিতু, তার বাবা-মা ও বোন এবং ডা. মাহবুবুল আলমসহ মোট পাঁচজনকে অভিযোগপত্রে আসামি করা হয়েছে’।\n‘সোমবার এটি প্রসিকিউশন শাখায় জমা পড়ে। আজ অভিযোগপত্রটি সংশ্লিষ্ট আদালতে পাঠানো হয়েছে।’ চান্দগাঁও থানার পরিদর্শক (তদন্ত) আবদুর রহিমও অভিযোগপত্র জমা দেওয়ার বিষয়টি নিশ্চিত করেছেন।\nগত ১ ফেব্রুয়ারি ডা. আকাশের মা জোবেদা খানম বাদি হয়ে দণ্ডবিধির ৩০৬ ধারায় আত্মহত্যার প্ররোচনার অভিযোগ এনে ছয়জনকে আসামি করে মামলাটি করেছিলেন। ৩২ বছর বয়সী আকাশ চট্টগ্রাম মেডিকেল কলেজ হাসপাতালে কর্মরত ছিলেন। ‘থ্রি ডক্টরস’ নামে মেডিকেল ভর্তির একটি কোচিং সেন্টার চালাতেন তিনি।\nতার স্ত্রী মিতু কুমিল্লা মেডিকেল কলেজে এমবিবিএস শেষ করে চট্টগ্রাম মেডিকেলে ইন্টার্ন করেন। সেখানেই আকাশের সাথে তার পরিচয়, ২০১৬ সালে বিয়ে।\nবিয়ের পরপরই উচ্চ শিক্ষার জন্য যুক্তরাষ্ট্রে চলে যান মিতু। সেখান থেকে ১৩ জানুয়ারি দেশে ফেরেন তিনি। এরপর ৩১ জানুয়ারি ভোরে নগরীর চান্দগাঁও আবাসিক এলাকার বাসায় ইনজেকশনের মাধ্যমে নিজের শরীরে বিষ প্রয়োগ করে আত্মহত্যা করেন আকাশ।\nআত্মহত্যার আগে ফেইসবুক স্ট্যাটাসে তিনি স্ত্রীর বিরুদ্ধে ‘বিয়ে বহির্ভূত সম্পর্ক’ ও ‘প্রতারণার’ অভিযোগ করে যান। এর ‘প্রমাণ’ হিসেবে মিতুর সঙ্গে তার ‘বন্ধুদের’ বেশ কিছু ছবিও তিনি ফেইসবুকে তুলে দিয়ে যান। এরপর ৩১ জানুয়ারি রাতে নন্দনকানন এলাকায় এক আত্মীয়র বাসা থেকে মিতুকে আটক করে পুলিশ।\nআকাশের মায়ের করা মামলায় মাহবুবুল আলম নামে যে চিকিৎসককে আসামি করা হয়, তিনি কুমিল্লা মেডিকেলে মিতুর ব্যাচমেট ছিলেন বলে তখন জানিয়েছিল পুলিশ। অগাস্টের শেষ সপ্তাহে উচ্চ আদালত থেকে এ মামলায় জামিন নেন মিতু। অন্য আসামিরা সবাই পলাতক।\nহুইপের মামলায় আত্মসমর্পণের পর পুলিশ কর্মকর্তার জামিন\nদুর্নীতির মামলায় সাবেক প্রধান বিচারপতি এস কে সিনহাকে অব্যাহতি\nপ্রশান্ত কুমার হালদাররের মামলায় ইব্রাহিম খালেদকে ডেকেছেন আপিল বিভাগ\nফিটনেসবিহীন, অবৈধ গাড়ির বিরুদ্ধে অভিযান পরিচালনায় ট্রাস্ক ফোর্স গঠনের নির্দেশ


বিক্ষোভে প্রতিবাদে সোচ্চার দিল্লি | বিশ্ব | DW | 19.12.2019\nবিক্ষোভে প্রতিবাদে সোচ্চার দিল্লি\nলালকেল্লা, মান্ডি হাউস, যন্তর মন্তর, জামা মসজিদে নাগরিকত্ব আইনের বিরুদ্ধে প্রতিবাদে সামিল হলেন শয়ে শয়ে মানুষ৷ বিক্ষোভ বন্ধের জন্য পুলিশ সর্বাত্মক চেষ্টা করল। তাও তা বন্ধ হল কই?\nআয়তক্ষেত্রর মতো এলাকা জুড়ে শুধু পুলিশ৷ একদিকে ঐতিহাসিক লালকেল্লা, অন্যদিকে চাঁদনি চক৷ দুয়ের মাঝখানের রাস্তা ঘিরে ফেলা হয়েছে লোহার ব্যারিকেড দিয়ে৷ তার মধ্যে বিক্ষোভকারীরা৷ পুলিশ তাদের সোজা নিয়ে গিয়ে তুলছে লালকেল্লার সামনে রাখা বাসের মধ্যে৷ ছেলে, মেয়ে, তরুণ, বৃদ্ধ প্রতিবাদ করতে আসা সকলের একই অবস্থা হচ্ছে৷ কারণ, এলাকায় ১৪৪ ধারা জারি করে পুলিশ প্রতিবাদ বন্ধ করে দিয়েছে৷\nক্ষোভ, বিক্ষোভ থাকলে তার বহিঃপ্রকাশ হবে কী করে? সারাদিন ধরে এই প্রশ্নের জবাব খুঁজেছে দিল্লি৷ যেখানেই প্রতিবাদ হয়েছে, সব জায়গায় ছবিটা একই৷ মান্ডি হউসে ১৯টি বাম দল ও সংগঠনের ডাকে প্রতিবাদ মিছিল ছিল আইটিও র ভগত সিং পার্ক পর্যন্ত৷ সেখানেও বিক্ষোভকারী দেখলেই ধরে বাসে তুলে দেওয়া হচ্ছে৷ সীতারাম ইয়েচুরি, ডি রাজা, কংগ্রেস নেতা ও শীলা দীক্ষিতের ছেলে সন্দীপ দীক্ষিত সহ সব বিক্ষোভকারীকে তুমুল তৎপরতার সঙ্গে তুলে দেওয়া হল বাসে৷ সেখান থেকে কাছের থানায়৷\nজামা মসজিদের সিঁড়িতে দাঁড়িয়ে জামিয়ার ছাত্র আজিজের প্রশ্ন, ''আমরা কোথায় প্রতিবাদ জানাব বলতে পারেন? জামিয়ায় প্রতিবাদ বন্ধ, লালকেল্লার সামনে বন্ধ৷ তাই জামা মসজিদে এসে প্রতিবাদ দেখাচ্ছি৷ গণতান্ত্রিক দেশে এই ধরনের বিভাজনমূলক আইন করা হবে, তার বিরুদ্ধে বলতে পারব না?'' শুধু দিল্লি কেন, বাঙ্গালোরে ইতিহাসবিদ রামচন্দ্র গুহ গান্ধীজির ছবি হাতে নিয়ে নিজের কথা বলতে এসেছিলেন, তাঁকে পর্যন্ত পুলিশের জনা কয়েক কনস্টেবল ধাক্কা মেরে নিয়ে চলে গেল৷ গান্ধীগিরিও দেখানো যাবে না৷ সামাজিক মাধ্যমের দৌলতে সারা দেশের কাছে পৌঁছে গেল সেই ছবি, ভিডিও৷\nলালকেল্লার সামনে একটা পোস্টার হাতে তুলে দেখাচ্ছিল এক যুবক৷ তাঁকে ঘিরে চিত্রসাংবাদিকরা ছবি তুলতে শুরু করতেই পুলিশ এসে ধরে নিয়ে উঠিয়ে দিল বাসে৷ জনা কুড়ি, পঁচিশের দল একটু দূরে চাঁদনি চকের দিকে দাঁড়িয়ে ছিল৷ কিছুক্ষণ পরে তারাও স্লোগান দিতে দিতে বাসের দিকে চলে গেল৷ দুপাশে দাঁড়িয়ে পুলিশ৷ লালকেল্লার সামনের প্রান্তর ভরা ছিল বাসে৷ প্রথমে গাদাখানেক সরকারি বাস৷ সেগুলিও ভরে গেল বিক্ষোভকারীতে৷ তখন গুচ্ছের বেসরকারি বাস নিয়ে আসা হল৷\nবিক্ষোভ রুখতে মধ্য থেকে পুরনো দিল্লির বিশাল এলাকা কার্যত অবরুদ্ধ ছিল। উনিশটি মেট্রো স্টেশন বন্ধ ছিল৷ ট্রেনগুলো সেই সব স্টেশনে দাঁড়াচ্ছিল না পর্যন্ত৷ শুধু জংশন স্টেশনগুলিতে দাঁড়চ্ছিল৷ সেটাও শুধু যাত্রীদের ট্রেন বদলের জন্য৷ উদ্দেশ্য একটাই, বিক্ষোভ চলবে না৷ পুরনো দিল্লি, মান্ডি হাউস, জামিয়ার মতো জায়গায় ইন্টারনেট পরিষেবা দীর্ঘক্ষণ বন্ধ করে রাখা হল৷ পুলিশের তরফ থেকে বলা হয়েছে, তারা হিংসা ঠেকাতে ১৪৪ ধারা জারি করেছে এবং বিক্ষোভ হতে দেয়নি৷ জামিয়া, আলিগড় সহ বেশ কিছু বিক্ষোভে হিংসা হওয়ায় তারা এই সাবধানতা নিয়েছে৷ এ দিন অবশ্য কোনও বিক্ষোভেই হিংসা হয়নি৷\nপুলিশি ব্যবস্থা সত্ত্বেও বিক্ষোভ থামানো গেল কি? এককথায় জবাব, না৷ দেশের দশ রাজ্যের তেরোটি বড় শহরে হাজার হাজার লোক প্রতিবাদে সামিল হলেন৷ পুলিশ তাদের ধরে নিয়ে গেল ঠিকই, কিন্তু বিক্ষোভ থামল না৷ এই ঘটনা চিন্তায় রাখবে মোদী-শাহকে৷\nকি-ওয়ার্ডস দিল্লি, লালকেল্লা, জামা মসজিদ, মান্ডি হাউস, বিক্ষোভ, পুলিশ, ভারত, এনআরসি, সিএবি, সিএএ\nবিয়ের আসরেও এনআরসি 23.12.2019\nকেরালায় বিয়ের আসরেও ঢুকে পড়ল সিএএ এবং এনআরসি। সেই ছবি ভাইরাল হয়ে গিয়েছে নেট দুনিয়ায়।\nদেশজুড়ে শান্তিপূর্ণ প্রতিবাদ অব্যাহত 27.12.2019\nশুক্রবারও দেশজুড়ে সিএএ এবং এনআরসির বিরুদ্ধে শান্তিপূর্ণ প্রতিবাদ দেখালেন বিক্ষোভকারীরা। দিল্লি থেকে কলকাতা, উত্তরপ্রদেশ থেকে মহারাষ্ট্র-- প্রতিবাদ হয়েছে সর্বত্র।


মোটরসাইকেল নিয়ন্ত্রণ হারিয়ে ট্রাকের পিছনে ধাক্কা, ৩ বন্ধু নিহতPrimenewsbd\nচট্টগ্রাম: চট্টগ্রামের মিরসরাই উপজেলায় মোটরসাইকেল দুর্ঘটনায় তিন বন্ধু নিহত হয়েছেন।\nশনিবার দিবাগত রাতে ঢাকা-চট্টগ্রাম মহাসড়কের মিরসরাই পৌর সদরে এ দুর্ঘটনা ঘটে।\nনিহতরা হলেন- উপজেলার খৈয়াছরা ইউনিয়নের তাকিয়া পাড়া এলাকার আবদুল মান্নানের ছেলে মো. রাকিব হোসেন (১৯), পূর্ব খৈয়াছড়া গ্রামের শফিউল আলমের ছেলে তারেক হোসেন (১৯) ও ফেনীর ছাগলনাইয়া উপজেলার মো. রিফাত (২০)। নিহতরা পরস্পর বন্ধু ছিলেন।\nমিরসরাই থানার এসআই দিনেশ দাশ জানান, রাতে পৌর সদরের ইউটার্ন এলাকায় মোটরসাইকেলটি নিয়ন্ত্রণ হারিয়ে ট্রাকের পিছনে ধাক্কা দেয়। এতে মোটরসাইকেল থেকে ছিটকে পড়ে ঘটনাস্থলেই দুজনের মৃত্যু হয়। এসময় আহত হন একজন। তাকে উদ্ধার করে চট্টগ্রাম মেডিকেল কলেজ (চমেক) হাসপাতালে নিলে সেখানে দায়িত্বরত চিকিৎসক তাকে মৃত ঘোষণা করেন। নিহতদের মৃতদেহ একই হাসপাতাল মর্গে রাখা হয়েছে বলে জানান পুলিশের ওই কর্মকর্তা।


অপরাধ - প্রচ্ছদ - June 27, 2019\nমো. খালেদ মোশাররফ সোহেল June 27, 2019\nবরগুনায় প্রকাশ্য দিবালোকে স্ত্রীর সামনে স্বামীকে কুপিয়ে হত্যার ঘটনায় মামলায় চন্দন নামে এক আসামিকে গ্রেপ্তার করেছে পুলিশ।\nআজ বৃহস্পতিবার সকালে তাকে গ্রেপ্তার করা হয়।\nবরগুনা পুলিশ সুপার (এসপি) মারুফ হোসেন রিফাত গণমাধ্যমকে বিষয়টি নিশ্চিত করেছেন।\nশত শত মানুষের উপস্থিতিতে স্ত্রীর সামনে এক ব্যক্তিকে কুপিয়ে হত্যার এ ঘটনায় ১২ জনকে আসামি করে থানায় মামলা করা হয়। এ হত্যা মামলার ৪ নম্বর আসামি চন্দন।\nনিহত রিফাত শরীফের বাড়ি বরগুনা সদর উপজেলার ৬ নম্বর বুড়ির চর ইউনিয়নের বড় লবণগোলা গ্রামে। তাঁর বাবার নাম আ. হালিম দুলাল শরীফ। মা-বাবার একমাত্র ছিলেন রিফাত।\nগতকাল স্ত্রীর সামনে ধারালো অস্ত্র নিয়ে রিফাতের ওপর হামলার পর গুরুতর আহত অবস্থায় তাঁকে উদ্ধার করে প্রথমে বরগুনা জেনারেল হাসপাতালে ভর্তি করা হয়। কিন্তু তাঁর অবস্থা আশঙ্কাজনক হওয়ায় তাত্ক্ষণিকভাবে তাঁকে বরিশাল শের-ই-বাংলা মেডিক্যাল কলেজ হাসপাতালে পাঠানো হয়। সেখানে ভর্তির এক ঘণ্টা পর বিকেল সাড়ে ৩টার দিকে তাঁর মৃত্যু হয়।\nরিফাতকে কুপিয়ে হত্যার একটি ভিডিও দ্রুত ফেসবুকে ছড়িয়ে পড়লে তা ভাইরাল হয়। ভিডিওটিতে দেখা যায়, সন্ত্রাসী দুই যুবক ধারালো দা দিয়ে একের এর এক কোপাতে থাকে রিফাতকে। এ সময় তাঁর স্ত্রী আয়েশা সিদ্দিকা মিন্নি হামলাকারী দুই যুবককে বারবার প্রতিহত করার চেষ্টা করেও ব্যর্থ হন।\nতাঁর স্ত্রী একজনকে আটকানোর চেষ্টা করলে দ্বিতীয়জন হামলা চালায়, দ্বিতীয়জনকে থামানোর চেষ্টা করলেও অন্যজন রিফাতকে কোপাতে থাকে। আয়েশার চিৎকারে এলাকা প্রকম্পিত হলেও আশপাশের লোকজনের মধ্যে একজন ছাড়া আর কেউ ভয়ে এগিয়ে যায়নি বলে প্রত্যক্ষদর্শীরা জানিয়েছে।


ভিসি অপসারণের দাবিতে শহীদ মিনারে ঐক্যবদ্ধ শপথ | The Daily Sangram\nWeather\t| পড়া হয়েছে: ২৪৪ বার\nআন্দোলনকারীদের অংশগ্রহণে সমাবেশ\nভিসি অপসারণের দাবিতে শহীদ মিনারে ঐক্যবদ্ধ শপথ\nগতকাল শনিবার বুয়েট ক্যাম্পাসে বুয়েট সকল শিক্ষার্থী-শিক্ষক কর্মকর্তা ও কর্মচারীরা উপাচার্য ও উপ-উপচার্যের অপসারণের দাবিতে মৌন মিছিল বের করে -সংগ্রাম\nবিশ্ববিদ্যালয় রিপোর্টার : বাংলাদেশ প্রকৌশল বিশ্ববিদ্যালয়ের (বুয়েট) ভিসি অধ্যাপক ড. এসএম নজরুল ইসলামের অপসারণের দাবিতে শপথ নিয়েছে আন্দোলনকারী শিক্ষক 'শিক্ষার্থী-কর্মকর্তা ও কর্মচারীরা। গতকাল শনিবার কেন্দ্রীয় শহীদ মিনারে তারা ভিসি ও প্রো-ভিসির পতনের শপথ পাঠ করেন। এ সময় আন্দোলনকারীরা মুস্টিময় হাত ওপরে উঠিয়ে বুয়েটের সম্মান রক্ষায় আন্দোলন অব্যাহত এবং বুয়েট ভিসির পতন পর্যন্ত ঘরে ফিরে না যাওয়ায় প্রতিজ্ঞা করেন। গতকাল শনিবার বেলা ১১ টায় মৌন মিছিল বের করা হয়। পূর্বঘোষিত কর্মসূচির অংশ হিসেবে তারা এ কর্মসূচী পালন করে। মিছিলটি রেজিস্ট্রার ভবন থেকে শুরু হয়ে কেন্দ্রীয় শহীদ মিনারে গিয়ে শেষ হয়। এ সময় কয়েক হাজার শিক্ষক শিক্ষার্থী কর্মকর্তা ও কর্মচারী এতে অংশগ্রহণ করেন। আন্দোলনকারীদের উপস্থিতিতে কেন্দ্রীয় শহীদ মিনার কানায় কানায় পরিপূর্ণ হয়ে উঠে। এ সময় ভিসি বিরোধী স্লোগানে মুখরিত হয়ে উঠে কেন্দ্রীয় শহীদ মিনার।\nমৌন মিছিল শেষে সংক্ষিপ্ত সমাবেশে শিক্ষক সমিতির সভাপতি অধ্যাপক ড. মজিবুর রহমান বলেন, কোনো অবস্থাতেই বুয়েটের সুনাম ঐতিহ্য নষ্ট হতে দেয়া হবে না। তিনি বলেন, আমাদের এ আন্দোলন অনিয়ম, বিশৃক্মখলা-স্বেচ্ছাচারিতা বিরোধী আন্দোলন। তিনি অবিলম্বে ভিসি ও প্রো-ভিসিকে অপসারণ করে বুয়েটে শিক্ষার কার্যক্রম চালু করতে প্রধানমন্ত্রী ও রাষ্ট্রপতির কাছে আহবান জানান।\nএ সময় শিক্ষক সমিতির সাবেক সভাপতি অধ্যাপক ড. জয়নুল আবেদিন বলেন, আন্দোলনকে দমাতে বর্ষাকালে দেয়া হয়েছে গ্রীষ্মকালীন ছুটি। তিনি বলেন, দুধের মধ্যে এক ফোটা চুনা পড়লে সে দুধ আর খাওয়া যায় না। তবে আমাদের বুয়েটে দুই ফোটা চুনা পড়েছে। তাই এভাবে আর বিশ্ববিদ্যালয় চলতে পারে না। তিনি আরো বলেন, বর্তমান ভিসি স্বৈরাচারী আচরণ করে ঐতিহ্যবাহী এ প্রতিষ্ঠানটির সুনাম নষ্ট করছে। অন্যদিকে প্রধানমন্ত্রী সবসময় এ প্রতিষ্ঠানটি নিয়ে উচ্ছাস প্রকাশ করে থাকেন। তিনি তাদের এ আন্দোলনকে বুয়েটের ইতিহাসে বৃহত্তর আন্দোলন বলে মন্তব্য করেন।\nশিক্ষক সমিতির সাধারণ সম্পাদক অধ্যাপক আশরাফুল ইসলাম বলেন, দেশের সেরা এ প্রতিষ্ঠানটির সংকট সমাধানে প্রধানমন্ত্রী আন্তরিক হবেন এটাই আমাদের প্রত্যাশা। তিনি দাবি আদায়ে আরো কঠোর আন্দোলনের দিকে ঠেলে না দেয়ারও আহবান জানান।\nসমাবেশ শেষে আন্দোলনকারী ঐক্যবদ্ধ হয়ে শপথ পাঠ করান শিক্ষক সমিতির সাধারণ সম্পাদক অধ্যাপক ড. আশরাফুল ইসলাম। শপথে তিনি বলেন আমরা শপথ করিতেছি যে, ভিসি ও প্রো-ভিসির পদত্যাগের আন্দোলনে আমরা সর্বোচ্চ ত্যাগ স্বীকার করতে প্রস্তুত। বুয়েটকে রক্ষার দাবিতে শিক্ষক-শিক্ষার্থী, কর্মকর্তা ও কর্মচারী তথা বুয়েট পরিবারের যে ইস্পাত দৃড় ঐক্য গড়ে উঠেছে, তা যে কোন মূল্যে আমরা রক্ষা করবো। আমরা বুয়েটকে মেধা, যোগ্যতা ও ন্যায়ভিত্তিক জ্ঞান চর্চা ও প্রকৌশল শিক্ষার একটি আদর্শ প্রতিষ্ঠান হিসেবে সমুন্নত রাখবো।\nসমাবেশে বহিরাগতরা এ আন্দোলনে অংশ নিচ্ছে ভিসির এসব কথার তীব্র নিন্দা জানানো হয়। সমাবেশে এক শিক্ষক বলেন, আন্দোলনকে দমানোর জন্য অনেকেই বুয়েটের শিক্ষকদের বিরুদ্ধে হিজবুত তাহরীর বা জামায়াত-শিবিরের অপবাদ দিচ্ছে। এ সকল অপবাদ দিয়ে কোনো লাভ হবে না। স্বৈরাচারী ভিসি এবং অবৈধভাবে নিয়োগ পাওয়া প্রো-ভিসিকে অবশ্যই পদত্যাগ করতে হবে। সমাবেশে বুয়েটের সকল শিক্ষার্থীরা তাদের আইডি কার্ড প্রদর্শন করে বিশ্ববিদ্যালয়ের বৈধ ছাত্ররাই এ আন্দোলনে জড়িত তা উপস্থিত সাংবাদিকদের প্রদর্শন করে। দুপুর ১২ টায় তারা পুনরায় অবস্থান ধর্মঘটস্থলে ফিরে যায়।\nবৃষ্টি বা প্রখর রৌদ্র কোনো বাঁধাই মানছে না আন্দোলনকারীরা। গত বুধবার রাত থেকে শুরু করে এখনো হাজার হাজার শিক্ষক শিক্ষার্থী-কর্মকর্তা ও কর্মচারীরা স্বতস্ফূর্তভাবে আন্দোলনে অংশগ্রহণ করছে। তবে আন্দোলনকে চাঙ্গা রাখতে মাঝে মাঝে কর্মসূচির পরিবর্তন হতে পারে বলে জানা গেছে। সে হিসেবেই তারা গতকাল ক্যাম্পাস থেকে বের হয়ে শহীদ মিনারে সংক্ষিপ্ত সমাবেশ করে। এর আগে শুক্রবার রাতে শিক্ষক সমিতির এক বৈঠকে আন্দোলনকারীদের বিরুদ্ধে জামায়াত-শিবির ও হিযবুত তাহরীর অভিযোগ করায় তীব্র নিন্দা জানানো হয়। এ সময় আন্দোলনরত শিক্ষার্থীদেরকে শিক্ষকদের টাকা দিয়ে বিভিন্ন জিনিস খাওয়ানো হচ্ছে এরূপ মন্তব্যেরও তীব্র সমালোচনা করা হয়।\nএদিকে দাবির স্বপক্ষে গণস্বাক্ষরতা অভিযান শুরু করেছে শিক্ষার্থীরা। সংগৃহীত স্বাক্ষরসহ দাবি রোববার চ্যান্সেলর রাষ্ট্রপতি মো. জিল্লুর রহমানের কাছে পৌঁছে দেয়া হবে বলে শিক্ষার্থীরা জানিয়েছেন। ভিসি অধ্যাপক ড. নজরুল ইসলাম ও প্রো-ভিসি অধ্যাপক ড. হাবিবুর রহমানের পদত্যাগ দাবিতে বুধবার থেকে প্রশাসনিক ভবনের সামনে অবস্থা নিয়ে আছেন শিক্ষক-শিক্ষার্থী, কর্মকর্তা ও কর্মচারীরা।\nফলে দেশে প্রকৌশল শিক্ষার সর্বোচ্চ প্রতিষ্ঠানে শিক্ষা কার্যক্রম অচল হয়ে পড়েছে। আন্দোলনের মুখে অবশ্য ঈদ ও রোজার ছুটি এক মাস এগিয়ে এনেছে কর্তৃপক্ষ। তবে সেই ঘোষণা প্রত্যাখ্যান করে ক্যাম্পাসেই অবস্থান নিয়ে আছে শিক্ষার্থীরা। প্রধানমন্ত্রী শেখ হাসিনা বুয়েট উপাচার্যকে আন্দোলনরত শিক্ষকদের সঙ্গে আলোচনা চালিয়ে যাওয়ার পরামর্শ দিলেও দাবি থেকে সরে যাওয়ার কোনো সুযোগ নেই বলে জানিয়েছেন শিক্ষক সমিতির নেতারা।\nএ ব্যাপারে সাধারণ সম্পাদক অধ্যাপক আশরাফুল ইসলাম বলেন, ‘‘আমরা তো দুই বছর ধরে তার সঙ্গে আলোচনা করে আসছি। তাতে কাজ হয়নি। এখন আর তার সঙ্গে আলোচনার সুযোগ নেই।’’ তবে সরকারের উচ্চ পর্যায় থেকে কেউ আলোচনা করতে চাইলে তারা রাজি আছেন বলে এই শিক্ষক নেতা জানান। টানা অসন্তোষের মধ্যে বুয়েটে শিক্ষকদের গণপদত্যাগের পরদিন বৃহস্পতিবার সন্ধ্যায় প্রধানমন্ত্রীর সঙ্গে বৈঠক করে বুয়েট সিন্ডিকেটের একটি প্রতিনিধি দল। এতে ভিসি ও প্রো-ভিসিসহ ৬ জন সিন্ডিকেট সদস্য উপস্থিত ছিলেন।\nএখন পর্যন্ত পদত্যাগের আহবান প্রত্যাখ্যান করে আসছেন ভিসি। তিনি বলে আসছেন, ‘অনৈতিক' কোনো দাবির পরিপ্রেক্ষিতে তিনি পদত্যাগ করবেন না। শিক্ষক-শিক্ষার্থীদের লাগাতার আন্দোলনের মুখে কর্তৃপক্ষ মঙ্গলবার হঠাৎ করে রোজা ও ঈদের ছুটি এগিয়ে আনলে বুধবার থেকে বিক্ষোভে উত্তাল হয়ে ওঠে বুয়েট ক্যাম্পাস। ওইদিন শিক্ষক-শিক্ষার্থী, কর্মকর্তা-কর্মচারীদের এক প্রতিবাদ সমাবেশ থেকে লাগাতার অবস্থান ধর্মঘট শুরুর ঘোষণা দেন শিক্ষক সমিতির সভাপতি অধ্যাপক মুজিবুর রহমান। এ দাবিতে একযোগে পদত্যাগ করেন বিশ্ববিদ্যালয়ের শিক্ষা সংশ্লিষ্ট বিভিন্ন পদে থাকা ২৫ জন শিক্ষক।\nবিশ্ববিদ্যালয়ে অচলাবস্থার মধ্যে বুয়েট সিন্ডিকেট উপাচার্য ও উপ-উপাচার্যের বিরুদ্ধে বিচার বিভাগীয় তদন্তের সুপারিশ করার সিদ্ধান্ত নিলেও আন্দোলনরত শিক্ষক-শিক্ষার্থীরা তা প্রত্যাখ্যান করেছেন।\nউল্লেখ্য, ভিসি ও প্রো-ভিসির বিরুদ্ধে অনিয়ম ও দুর্নীতির অভিযোগ এনে বুয়েটের শিক্ষক সমিতি গত ৭ এপ্রিল থেকে ৫ মে পর্যন্ত কর্মবিরতি পালন করেন। এরপর প্রধানমন্ত্রী শিক্ষকদের দাবি বিবেচনার আশ্বাস দিলে সমিতি আন্দোলন এক মাসের জন্য স্থগিত করে। তবে দাবি পূরণ না হওয়ায় গত ৭ জুলাই থেকে প্রতিদিন সকাল ১১টা থেকে দুপুর ১২টা পর্যন্ত কর্মবিরতি পালন করছিলেন শিক্ষকরা। এরপর তারা ১৪ জুলাই থেকে পূর্ণ কর্মবিরতির কর্মসূচির হুমকি দিলে ১১ জুলাই থেকে ছুটি ঘোষণা করেন ভিসি। দিন


আমি আপনাদের জন্য ক্রিকেট খেলি না, দেশের জন্য খেলি : মমিনুল হক - Notunshokal.com\nআমি আপনাদের জন্য ক্রিকেট খেলি না, দেশের জন্য খেলি : মমিনুল হক\nনিউজিল্যান্ডের মাটিতে প্রথমবারের মতো ১-১ ব্যবধানে টেস্ট সিরিজ ড্র করেছে টাইগাররা। বিশ্ব টেস্ট চ্যাম্পিয়নশিপের চ্যাম্পিয়নদের প্রথম টেস্টে ৮ উইকেটে হারিয়ে ইতিহাস গড়ে। যা ছিল নিউ জিল্যান্ড সফরে যেকোনো ফরম্যাটে বাংলাদেশের প্রথম জয় এবং বিদেশের মাটিতে ৫০তম জয়।\nনিউজিল্যান্ডের মাটিতে এর আগে শুধু পাওয়া যায় দেখেছে বাংলাদেশ। কয়েকটি ম্যাচে প্রতিদ্বন্দ্বিতা গড়ে তুললেও শেষ পর্যন্ত ম্যাচ হারতে হয়েছে বাংলাদেশকে। এমনকি ইনিংস ঘোষণা করেও টেস্ট ম্যাচ হারার রেকর্ড আছে বাংলাদেশের।\nতাইতো প্রত্যাশার থেকে এই সফর অনেক ভালো করেছে বাংলাদেশ। যদিও দ্বিতীয় টেস্টে ধরাশায়ী হয় টাইগাররা। ক্রাইস্টচার্চে বাংলাদেশকে ইনিংস ও ১১৭ রানে হার মানে। তাতেও অবশ্য প্রথমবারের মতো নিউ জিল্যান্ডের মাটিতে সিরিজ ড্র করার কৃতিত্ব দেখায় বাংলাদেশ।\nনিউজিল্যান্ডে ম্যাচ জেতা নিয়ে মুমিনুল বলেন, “কোন কারিশমা বা জাদুমন্ত্র না, আমরা আমাদের প্রক্রিয়াটা ঠিক রাখার চেষ্টা করেছি। দল হিসেবে খেলতে পেরেছি। বাংলাদেশ দল যখনই দল হিসেবে সবাই মিলে ভালো করে তখনই ফলাফল পক্ষে। একজন, দুইজন ভালো করলে হয় না।”\nনিউজিল্যান্ডে এমন সাফল্যর পরেও বোর্ডের কোনও কর্তাব্যক্তি কেন বিমানবন্দরে শুভেচ্ছা জানাতে আসলেন না দলকে? এমন প্রশ্নের জবাবে মুমিনুল বলেন, ‘যে প্রশ্নটা করেছেন এটা বিতর্ক তৈরি করার মতো প্রশ্ন। আমি আপনাদের জন্য ক্রিকেট খেলি না, দেশের জন্য খেলি। পেশাদার ক্রিকেটার হিসেবে কে আসল না আসল এভাবে চিন্তা করি না।’\nআশরাফুলকে নিয়ে নান্নুর বেফাঁস মন্তব্য, ব্যবস্থা নেবে বিসিবি।\nShohag January 3, 2022\nআফগানদের বিরুদ্ধে বাংলাদেশ দলে একাধিক চমক!\nShohag February 9, 2022\n২০-৩০ বলে খেলে রানও করছে না, আউটও হচ্ছে না, এরকম করলে তো চলবে না : মুশফিকুর রহিম\nShohag February 1, 2022


বিনোদন | BD Times 365\nবাংলাদেশের সর্ব উত্তরের স্থান পঞ্চগড়ের তেঁতুলিয়ায় ধারণ করা হয়েছে এবারের ইত্যাদি। জনপ্রিয় অনুষ্ঠানটির নির্মাতা হানিফ সংকেত মুক্তিযুদ্ধের গৌরবদীপ্ত এই উপজেলাকেই বেছে নিলেন ভেন্যু হিসেবে। ‘ইত্যাদি’র নতুন পর্বটি বিটিভি ও বিটিভি…\nবলিউড সুপারস্টার শাহরুখ খান বলেছেন, আমার স্ত্রী হিন্দু, আমি মুসলমান আর আমার সন্তানেরা হিন্দুস্তান। সম্প্রতি নৃত্যবিষয়ক রিয়েলিটি শো ড্যান্স প্লাসের পঞ্চম আসরের একটি পর্বে দেখা গেছে শাহরুখকে। শনিবার প্রচারিত ওই…\nবিগ বাজেটের ছবি নির্মাণের ইতিহাস বলিউডে বেশ পুরনো। গত কয়েক বছরে বলিউডের কয়েকটি ব্যয়বহুল ব্যবসাসফল ছবির তালিকা তুলে পাঠকদের জন্য তুলে ধরা হলো- তানাজি গত ১০ জানুয়ারি মুক্তি পায় ‘তানাজি…\nএবার প্রভাকে বিয়ে করলেন ইন্তেখাব দিনার!\nছোট পর্দার জনপ্রিয় অভিনেত্রী ও মডেল সাদিয়া জাহান প্রভা। অনেক আলোচনা সমালোচনা মাড়িয়ে কাজ করে চলেছেন প্রশংসার সঙ্গে। একের পর এক নাটক টেলিছবিতে অভিনয় করে চলেছেন তিনি। তবে সম্প্রতি ছোট…\nনায়িকা পপিকে বিয়ে করতে চান হিরো আলম!\nবাংলাদেশের জনপ্রিয় চিত্রনায়িকা বিউটি কুইন পপিকে বিয়ে করার ইচ্ছা পোষন করেছেন হিরো আলম। অভিনেতা শাহরিয়ার নাজিম জয়ের সঞ্চালনায় একটি ইউটিউব শো-য়ে প্রয়োজনে পপিকেও বিয়ে করবেন বলে ইঙ্গিত দিলেন হিরো আলম।…\nবিয়ে করবেন নায়িকা পপি, পাত্রী খুঁজছেন শাকিব খান!\nশীতকাল এলেই বিয়ের ধুম লাগে। শীতকালকে বিয়ের মৌসুমে বিয়ের খবর নিয়ে আলোচনায় নিয়ে এলেন ঢালিউডের দুই তারকা চিত্রনায়িকা পপি ও চিত্রনায়ক শাকিব খান। দুজনই নেমেছেন সঙ্গীর সন্ধানে। সম্প্রতি গণমাধ্যমে এই…\nগোপন খবর ফাঁস, এক ক্রিকেটারকে বিয়ে করতে চেয়েছিলেন মিথিলা!\nভারতের বিখ্যাত চলচ্চিত্র পরিচালক সৃজিত মুখার্জিকে বিয়ে করে সুখেই সংসার করছেন বাংলাদেশের আলোচিত মডেল ও অভিনেত্রী মিথিলা। তবে এবার সামনে এসেছে নতুন খবর। জাতীয় দলের এক ক্রিকেটারকে বিয়ে করতে চেয়েছিলেন…\nবাংলাদেশের সেরা ১০ সুন্দরী আবেদনময়ী নায়িকা!\nহলিউড, বলিউডের সঙ্গে পাল্লা দিতে না পারলেও ঢাকাই সিনেমায় বেশ কয়েকজন নজরকাড়া সুন্দরীর আবির্ভাব ঘটেছে। এসব আবেদনময়ী অভিনেত্রীরা বড় পর্দায় কিংবা ছোট পর্দায় নিজেদের কাজ ও রূপের মাধুর্য দিয়ে দর্শকের…\n১৯ বছর পর জানা গেল শাবানার অভিনয় ছাড়ার আসল কারণ!\nঢাকাই চলচ্চিত্রের কিংবদন্তী অভিনেত্রী শাবানা। প্রায় চার দশক ধরে তিনি দুর্দান্ত প্রতাপের সঙ্গে অভিনয় করেছেন বাংলা সিনেমায়। সমাজ ও পারিবারিক জীবনের বহু সমস্যা তিনি তুলে ধরেছেন অভিনয়ের মাধ্যমে। দর্শককে হাসিয়েছেন,…


অপারেশন নেমেসিস: আর্মেনীয় গণহত্যা এবং একটি প্রতিশোধের উপাখ্যান\n"তুর্কিরা ছাড়া আর্মেনীয়দের আর কোনো শত্রু নেই, এবং আর্মেনীয়দের প্রতিশোধ ন্যায় ও ঐশ্বরিক।" – আর্মেনীয় লেখক ও বিপ্লবী শাহান নাতালি এভাবেই তুর্কিদের প্রতি তার মনোভাব ব্যক্ত করেছিলেন।\nআর্মেনীয়রা পশ্চিম এশিয়ার আর্মেনীয় উচ্চভূমিতে বসবাসকারী একটি স্বতন্ত্র জাতি, যারা স্বতন্ত্র বর্ণমালাবিশিষ্ট আর্মেনীয় ভাষায় কথা বলে। আর্মেনীয়রা অত্যন্ত প্রাচীন একটি জাতি। চতুর্থ শতাব্দীতে আর্মেনিয়া বিশ্বের প্রথম রাষ্ট্র হিসেবে খ্রিস্টধর্মকে রাষ্ট্রধর্ম হিসেবে গ্রহণ করে, এবং 'আর্মেনিয়ান অ্যাপোস্টোলিক চার্চ' বিশ্বের প্রথম জাতীয় খ্রিস্টধর্মীয় মতবাদ। পরবর্তীতে অবশ্য আর্মেনীয়রা তাদের সাম্রাজ্য ও রাজনৈতিক স্বাধীনতা উভয়ই হারিয়ে ফেলে। বিংশ শতাব্দীর প্রারম্ভে ঐতিহাসিক আর্মেনীয় ভূমি দুইটি অংশে বিভক্ত ছিল – পূর্ব আর্মেনিয়া এবং পশ্চিম আর্মেনিয়া। পূর্ব আর্মেনিয়া ছিল খ্রিস্টান–অধ্যুষিত রুশ সাম্রাজ্যের অন্তর্গত, আর পশ্চিম আর্মেনিয়া ছিল মুসলিমপ্রধান ওসমানীয় সাম্রাজ্যের অন্তর্গত। এর বাইরে মার্কিন যুক্তরাষ্ট্র থেকে ব্রিটিশ–শাসিত ভারতবর্ষ পর্যন্ত বিভিন্ন স্থানে জাতিগত আর্মেনীয়রা ছড়িয়ে ছিটিয়ে ছিল (এবং এখনো রয়েছে)।\nঊনবিংশ শতাব্দীর শেষভাগে ওসমানীয় সাম্রাজ্যের (এবং ইউরোপের অন্যান্য রাষ্ট্রের) জাতিগত ও ধর্মীয় সংখ্যালঘুদের মধ্যে জাতীয়তাবাদের বিস্তার ঘটে, এবং আর্মেনীয়রাও এর ব্যতিক্রম ছিল না। আর্মেনীয়রা ওসমানীয় সরকারের বৈষম্যমূলক আচরণ ও নিষ্পেষণের জন্য তাদের ওপর ক্ষিপ্ত ছিল, অন্যদিকে ওসমানীয় সরকার 'বিধর্মী' আর্মেনীয়দের প্রচ্ছন্ন বিদ্রোহী হিসেবে বিবেচনা করত। ১৮৯০–এর দশকে ওসমানীয় সরকারের মৌন সমর্থনে সাম্রাজ্যের আর্মেনীয়দের বিরুদ্ধে গণহত্যা চালানো হয় এবং এর ফলে কয়েক লক্ষ 'ওসমানীয় আর্মেনীয়' নিহত হয়।\nওসমানীয় সাম্রাজ্যের একটি গ্রামে গণহত্যার শিকার আর্মেনীয়দের কঙ্কাল; Source: Financial Times\n১৯০৮ সালে একটি সামরিক অভ্যুত্থান/বিপ্লবের মাধ্যমে 'কমিটি অফ ইউনিয়ন অ্যান্ড প্রোগ্রেস' (যারা 'তরুণ তুর্কি' নামে পরিচিত ছিল) ওসমানীয় সাম্রাজ্যের শাসনক্ষমতা হস্তগত করে এবং ওসমানীয় সাম্রাজ্যের জাতিগত সংখ্যালঘুদের জোরপূর্বক 'তুর্কীকরণ' (Turkification) করতে শুরু করে।\n১৯১৪ সালে প্রথম বিশ্বযুদ্ধ আরম্ভ হলে তুরস্ক কেন্দ্রীয় শক্তির (জার্মানি ও অস্ট্রিয়া–হাঙ্গেরি) পক্ষাবলম্বন করে, এবং মিত্রশক্তির (রাশিয়া, ব্রিটেন ও ফ্রান্স) বিরুদ্ধে যুদ্ধে লিপ্ত হয়। ওসমানীয় যুদ্ধমন্ত্রী (এবং কার্যত ওসমানীয় সাম্রাজ্যের প্রকৃত শাসক) এনভের পাশা রাশিয়ার ট্রান্সককেশিয়া অঞ্চলে আক্রমণ চালানোর পরিকল্পনা করেন এবং এই উদ্দেশ্যে ঐ অঞ্চলে একটি বড় সৈন্যদল প্রেরণ করেন। কিন্তু প্রধানত ওসমানীয় সমরনায়কদের অকর্মণ্যতা এবং সৈন্যদের রসদপত্র সরবরাহের অব্যবস্থার জন্য সারিকামিশের যুদ্ধে ওসমানীয় সৈন্যরা রুশদের নিকট শোচনীয়ভাবে পরাজিত হয়।\nএনভের এই পরাজয়ের জন্য সরাসরি ওসমানীয় আর্মেনীয়দের দায়ী করেন এবং ওসমানীয় সরকার আর্মেনীয়দের নির্মূল করার পরিকল্পনা করে। ১৯১৫ থেকে ১৯১৮ সালের মধ্যে ওসমানীয় সরকার ৮ থেকে ১৫ লক্ষ জাতিগত আর্মেনীয়কে খুন করে, এবং এই ঘটনাটি ইতিহাসে 'আর্মেনীয় গণহত্যা' নামে পরিচিত। ১৯১৮ সালে রুশ গৃহযুদ্ধের সময় ট্রান্সককেশিয়ার জাতিগত আজারবাইজানিরা স্বাধীনতা ঘোষণা করে।\nপ্রসঙ্গত উল্লেখ্য, আজারবাইজানিরা 'বৃহত্তর তুর্কি' জাতিগোষ্ঠীর অন্তর্ভুক্ত একটি শিয়াপ্রধান জাতি, যারা রাশিয়া ও ইরানের শাসনাধীন ছিল। অবশ্য আর্মেনীয়দের দৃষ্টিতে, তুর্কি ও আজারবাইজানিরা একই জাতি, এবং আজারবাইজানিরা আসলে 'শিয়া তুর্কি'। ১৯১৮ সালে ওসমানীয় সৈন্য ও আজারবাইজানি স্বেচ্ছাসেবকদের সমন্বয়ে গঠিত 'ইসলামি সৈন্যবাহিনী' এনভেরের ভাই নূরী পাশার নেতৃত্বে বাকু দখল করে এবং সেখানে গণহত্যা চালিয়ে প্রায় ১০,০০০ থেকে ৩০,০০০ আর্মেনীয়কে খুন করে।\n১৯১৮ সালে বাকু আক্রমণের সময় ওসমানীয়–আজারবাইজানি 'ইসলামি সৈন্যবাহিনী'; Source: Wikimedia Commons\nঅর্থাৎ, প্রথম বিশ্বযুদ্ধ ছিল আর্মেনীয়দের জন্য একটি জাতীয় মহাবিপর্যয়ের সময়। লক্ষ লক্ষ বেসামরিক আর্মেনীয় এসময় তুর্কিদের (এবং ক্ষেত্রবিশেষে আজারবাইজানিদের) হাতে প্রাণ হারায়। কিন্তু সেসময় এমন কোনো আন্তর্জাতিক আইন ছিল না, যার মাধ্যমে গণহত্যার জন্য কোনো রাষ্ট্রকে বিচারের কাঠগড়ায় দাঁড় করানো যায়।\nপ্রসঙ্গত উল্লেখ্য, বর্তমান বিশ্বে আন্তর্জাতিক আইনে গণহত্যার জন্য শাস্তির বিধান থাকলেও কার্যত কোনো রাষ্ট্রকে গণহত্যার জন্য শাস্তি প্রদান করা অত্যন্ত কঠিন কাজ। অবশ্য, প্রথম বিশ্বযুদ্ধ শেষে ১৯১৯–১৯২০ সালে বিজয়ী মিত্রপক্ষের চাপে ওসমানীয় সরকার আর্মেনীয় গণহত্যার জন্য দায়ী কর্মকর্তাদের সামরিক আদালতে বিচার করতে বাধ্য হয়, কিন্তু তারা এই বিচারের রায় কার্যকর করেনি এবং পরবর্তী কামাল আতাতুর্কের উগ্র জাতীয়তাবাদী তুর্কি সরকার এই প্রসঙ্গটিকে সম্পূর্ণরূপে উপেক্ষা করে।\nঅবশ্য তদানীন্তন পরিস্থিতিতে আর্মেনীয়রা কোনো ন্যায়বিচারের প্রত্যাশাও করেনি। ১৯১৮ সালের মে মাসে প্রাক্তন 'রুশ আর্মেনিয়া'র ভূমিতে একটি স্বাধীন আর্মেনীয় রাষ্ট্র স্থাপিত হয়। ১৯১৮ সালের সেপ্টেম্বর থেকে অক্টোবরে আর্মেনিয়ার রাজধানী ইয়েরেভানে 'আর্মেনীয় বিপ্লবী ফেডারেশনে'র ৯ম সাধারণ কংগ্রসে অনুষ্ঠিত হয়। 'আর্মেনীয় বিপ্লবী ফেডারেশন' (সংক্ষেপে 'দাশনাক' নামে পরিচিত) ১৮৯০ সালে প্রতিষ্ঠিত একটি উগ্র জাতীয়তাবাদী ও সমাজতান্ত্রিক ভাবধারার অনুসারী একটি দল। এই কংগ্রেসে দাশনাকের একদল সদস্য আর্মেনীয় গণহত্যার প্রতিশোধ নেয়ার প্রস্তাব করেন। তারা আর্মেনীয় গণহত্যার সঙ্গে জড়িত তুর্কি ও আজারবাইজানি সরকারি কর্মকর্তাদের খুন করার প্রস্তাব উত্থাপন করেন। দলটির একাংশের বিরোধিতা সত্ত্বেও তারা এই পরিকল্পনা বাস্তবায়নের পক্ষে সিদ্ধান্ত গ্রহণ করেন।\nআর্মেনীয় লেখক ও দাশনাক নেতা শাহান নাতালি ছিলেন 'অপারেশন নেমেসিসে'র মাস্টারমাইন্ড; Source: Zartonk Media\nদাশনাকের দুই শীর্ষ নেতা শাহান নাতালি এবং কারেকিন পাস্তেরমাদজিয়ান (ছদ্মনাম 'আর্মেন কারো') ছিলেন এই পরিকল্পনার মূল প্রবক্তা। তারা ২০০ জন তুর্কি ও আজারবাইজানি কর্মকর্তার তালিকা তৈরি করেন, যাদেরকে তারা আর্মেনীয় গণহত্যার মূল কারিগর হিসেবে বিবেচনা করতেন। এই তালিকাটির নাম দেয়া হয়েছিল 'কালো তালিকা' (Black List)। আর এই পরিকল্পনাটির নামকরণ করা হয়েছিল 'অপারেশন নেমেসিস' (Operation Nemesis)। উল্লেখ্য, 'নেমেসিস' ছিলেন প্রাচীন গ্রিকদের ঐশ্বরিক প্রতিশোধের দেবী। এই পরিকল্পনার প্রবক্তারা আন্তরিকভাবেই নিজেদের প্রতিশোধের আকাঙ্ক্ষাকে ন্যায্য বলে বিবেচনা করতেন।\n১৯২০ থেকে ১৯২২ সালের মধ্যে দাশনাক সদস্যরা বিশ্বের বিভিন্ন রাষ্ট্রে 'কালো তালিকা'র অন্তর্ভুক্ত বেশকিছু তুর্কি ও আজারবাইজানি ব্যক্তিত্বকে খুন করতে সক্ষম হয়। তাদের মধ্যে যারা সবচেয়ে উল্লেখযোগ্য, তাদের পরিচিতি নিচে সংক্ষেপে দেয়া হলো।\nফাতালি খান খোয়স্কি\nফাতালি খান ইসগান্দার ওগলু খোয়স্কি ছিলেন একজন আজারবাইজানি রাষ্ট্রনায়ক। ১৮৭৫ সালে রুশ সাম্রাজ্যের শাকি শহরে একটি অভিজাত আজারবাইজানি পরিবারে জন্মগ্রহণকারী খোয়স্কি ছিলেন একজন আইনজীবী এবং রুশ আইনসভা 'রাষ্ট্রীয় দুমা'র একজন সদস্য। ১৯১৭ সালের রুশ বিপ্লবের পর রুশ ট্রান্সককেশিয়া অঞ্চলে 'ট্রান্সককেশিয়ান গণতান্ত্রিক ফেডারেল প্রজাতন্ত্র' নামক একটি স্বাধীন রাষ্ট্র প্রতিষ্ঠিত হয় এবং খোয়স্কি রাষ্ট্রটির আইনসভা 'ট্রান্সককেশিয়ান সেজম'–এর সদস্য ও বিচারমন্ত্রী নিযুক্ত হন। ১৯১৮ সালের মে মাসে ট্রান্সককেশিয়ান ফেডারেশন থেকে আজারবাইজান স্বাধীনতা ঘোষণা করে এবং খোয়স্কি আজারবাইজানের প্রথম প্রধানমন্ত্রী হিসেবে দায়িত্ব পালন করেন। বিভিন্ন সময়ে তিনি আজারবাইজানের স্বরাষ্ট্রমন্ত্রী, প্রতিরক্ষামন্ত্রী ও পররাষ্ট্রমন্ত্রী হিসেবেও দায়িত্ব পালন করেন।\nআজারবাইজানের প্রথম প্রধানমন্ত্রী ফাতালি খান খোয়স্কি; Source: Wikimedia Commons\n১৯২০ সালের এপ্রিলে সোভিয়েত রুশ লাল ফৌজের সহায়তায় আজারবাইজানি বলশেভিকরা রাষ্ট্রটির শাসনক্ষমতা দখল করে এবং খোয়স্কি সপরিবারে পার্শ্ববর্তী জর্জিয়ায় চলে যান। এসময় তিনি জর্জিয়ার রাজধানী তিফলিসে (বর্তমান তিবলিসি) অবস্থান করছিলেন।\n১৯১৮ সালে ওসমানীয়–আজারবাইজানি 'ইসলামি সৈন্যবাহিনী' বাকুতে গণহত্যা চালিয়ে হাজার হাজার আর্মেনীয়কে খুন করেছিল এবং আর্মেনীয়দের দৃষ্টিতে তদানীন্তন প্রধানমন্ত্রী খোয়স্কি এই গণহত্যার জন্য দায়ী ছিলেন। এজন্য খোয়স্কি 'অপারেশন নেমেসিসে'র অন্যতম লক্ষ্যবস্তুতে পরিণত হন৷ ১৯২০ সালের ১৯ জুন খোয়স্কি এবং উগ্র জাতীয়তাবাদী 'মুসাভাৎ' দলের নেতা খান মাহমাদভ তিবলিসির এরিভানস্কি স্কয়্যার দিয়ে যাচ্ছিলেন। এসময় প্রাক্তন আর্মেনীয় সৈনিক আরাম ইয়েরগারিয়ান ও তার সহযোগী মিসাক কিরাকোসিয়ান ১০০–১৫০ মিটার দূর থেকে তাদের ওপর গুলি চালায়। মাহমাদভ আহত হলেও প্রাণে বেঁচে যান, কিন্তু খোয়স্কি ঘটনাস্থলেই নিহত হন।\nমেহমেদ তালাত পাশা ছিলেন একজন ওসমানীয় রাষ্ট্রনায়ক। ১৮৭৪ সালে ওসমানীয় সাম্রাজ্যের কার্দঝালি শহরে একটি পোমাক (বুলগেরীয় মুসলিম) ও জিপসি মিশ্র পরিবারে জন্মগ্রহণকারী তালাত ছিলেন ১৯০৮ সালের তরুণ তুর্কি বিপ্লবের একজন অন্যতম নেতা। তিনি ১৯১৩ থেকে ১৯১৮ সাল পর্যন্ত ওসমানীয় সাম্রাজ্যের স্বরাষ্ট্রমন্ত্রী, ১৯১৪ থেকে ১৯১৭ সাল পর্যন্ত অর্থমন্ত্রী এবং ১৯১৭ থেকে ১৯১৮ সাল পর্যন্ত প্রধানমন্ত্রী হিসেবে দায়িত্ব পালন করেন। প্রথম বিশ্বযুদ্ধ চলাকালে যে তিনজন পাশা মিলে কার্যত ওসমানীয় সাম্রাজ্য শাসন করতেন, তালাত ছিলেন তাদেরই একজন।\nতালাত পাশাকে আর্মেনীয় গণহত্যার মূল পরিকল্পনাকারী হিসেবে বিবেচনা করা হয়৷ ১৯১৫ সালে ওসমানীয় স্বরাষ্ট্রমন্ত্রী হিসেবে তিনিই পশ্চিম আর্মেনিয়া থেকে আর্মেনীয়দের নির্বাসিত করার নির্দেশ দেন, যে নির্বাসন পরবর্তীতে গণহত্যার রূপ ধারণ করে। এজন্য তিনি ছিলেন 'অপারেশন নেমেসিসে'র মূল লক্ষ্যবস্তু এবং শাহান নাতালির মতে, আর্মেনীয়দের 'এক নম্বর শত্রু'।\nপ্রথম বিশ্বযুদ্ধের সময় তালাত পাশা ছিলেন ওসমানীয় সাম্রাজ্যের স্বরাষ্ট্রমন্ত্রী ও পরবর্তীতে প্রধানমন্ত্রী; Source: Wikimedia Commons\nপ্রথম বিশ্বযুদ্ধে ওসমানীয় সাম্রাজ্যের পরাজয়ের পর তালাত পাশা ওসমানীয় সাম্রাজ্য থেকে পালিয়ে যান এবং জার্মানির রাজধানী বার্লিনে আশ্রয় গ্রহণ করেন। তালাতের বৃহত্তর তুর্কি জাতীয়তাবাদী মনোভাবের জন্য ব্রিটিশ ও সোভিয়েত গোয়েন্দা সংস্থা তাকে হুমকি হিসেবে বিবেচনা করত এবং তার সন্ধান করছিল। ১৯২১ সালের মার্চে দাশনাক সদস্যরা তালাতের সন্ধান লাভ করে। ১৫ মার্চ তালাত বার্লিনের শার্লটেনবার্গে তার বাসা থেকে বের হচ্ছিলেন। এসময় দাশনাক সদস্য সোঘোমন তেহলিরিয়ান তালাতের ওপর গুলি চালায় এবং তালাত ঘটনাস্থলেই নিহত হন। তেহলিরিয়ানের পুরো পরিবার আর্মেনীয় গণহত্যায় নিহত হয়েছিল।\nতেহলিরিয়ানকে দাশনাকের নেতারা নির্দেশ দিয়েছিলেন, তালাতকে খুন করার পর সে যেন পালানোর চেষ্টা না করে। তেহলিরিয়ান সেই মোতাবেক পুলিশের কাছে আত্মসমর্পণ করে, কিন্তু তেহলিরিয়ানের বিচার কার্যত আর্মেনীয় গণহত্যার বিচারে পরিণত হয়। আদালত সিদ্ধান্ত গ্রহণ করে যে, পুরো পরিবারকে হারানোর ফলে তেহলিরিয়ান মানসিকভাবে বিপর্যস্ত, এবং এজন্য তাকে কোনো শাস্তি না দিয়ে মুক্তি প্রদান করা হয়।\nবেহবুদ খান জাভানশির\nবেহবুদ খান জাভানশির আজাদ খান ওগলু ছিলেন একজন আজারবাইজানি রাষ্ট্রনায়ক। ১৮৭৭ সালে রুশ সাম্রাজ্যের আজাদ কারাকোয়ুনলু গ্রামে একটি অভিজাত আজারবাইজানি পরিবারে জন্মগ্রহণকারী জাভানশির ছিলেন একজন তেল প্রকৌশলী ও রাজনীতিবিদ। তিনি ১৯১৮ সালে আজারবাইজানের স্বরাষ্ট্রমন্ত্রী ও পরবর্তীতে শিল্প ও বাণিজ্যমন্ত্রী হিসেবে দায়িত্ব পালন করেন। আজারবাইজানে বলশেভিক শাসন প্রতিষ্ঠিত হওয়ার পর তিনি প্রথমে জার্মানির বার্লিনে এবং পরবর্তীতে ওসমানীয় সাম্রাজ্যের কনস্টান্টিনোপলে সোভিয়েত রাশিয়ার প্রতিনিধি হিসেবে দায়িত্ব পালন করেন।\nবেহবুদ খান জাভানশির ছিলেন আজারবাইজানের স্বরাষ্ট্রমন্ত্রী; Source: Wikimedia Commons\nআর্মেনীয়দের মতে, ১৯১৮ সালের সেপ্টেম্বরে বাকুতে আর্মেনীয়দের বিরুদ্ধে গণহত্যা পরিচালনার সঙ্গে জাভানশির জড়িত ছিলেন। ১৯২১ সালের ২১ জুলাই সন্ধ্যায় জাভানশির কনস্টান্টিনোপলের একটি থিয়েটার থেকে সপরিবারে পেরা প্যালেস হোটেলে ফিরছিলেন। এসময় দাশনাক সদস্য এবং প্রাক্তন রুশ ও আর্মেনীয় সৈনিক মিসাক তোরলাকিয়ান জাভানশিরকে চিনে ফেলে। সে এবং তার দুই সহযোগী এরভান্দ ফুন্দুকিয়ান ও আরুতিউন আরুতুইনিয়ান জাভানশিরকে অনুসরণ করে। একপর্যায়ে তোরলাকিয়ান জাভানশিরকে লক্ষ্য করে গুলি ছোঁড়ে। জাভানশিরের বুকে দুইটি এবং মাথায় একটি গুলি বিদ্ধ হয়, এবং তিনি ঘটনাস্থলেই মৃত্যুবরণ করেন।\nসাইদ হালিম পাশা ছিলেন একজন ওসমানীয় রাষ্ট্রনায়ক। ১৮৬৫ সালে ওসমানীয় সাম্রাজ্যের অন্তর্ভুক্ত মিসরের কায়রোতে জন্মগ্রহণকারী হালিম পাশা ছিলেন আলবেনীয় জাতিভুক্ত আধুনিক মিসরের প্রতিষ্ঠাতা মুহম্মদ আলীর নাতি। ১৯১৩ সালে হালিম পাশা ওসমানীয় সাম্রাজ্যের প্রধানমন্ত্রী নিযুক্ত হন এবং ১৯১৭ সাল পর্যন্ত এই দায়িত্ব পালন করেন। প্রধানমন্ত্রী হিসেবে ১৯১৫ সালে তিনি আর্মেনীয়দের নির্বাসিত করার নির্দেশে স্বাক্ষর করেন। তাকে আর্মেনীয় গণহত্যার অন্যতম রূপকল্পকার হিসেবে বিবেচনা করা হয়।\nহালিম পাশা ছিলেন ওসমানীয় সাম্রাজ্যের প্রধানমন্ত্রী; Source: Wikimedia Commons\nপ্রথম বিশ্বযুদ্ধে ওসমানীয়দের পরাজয়ের পর হালিম পাশা ওসমানীয় সাম্রাজ্য থেকে পলায়ন করেন এবং প্রথমে ইতালির সিসিলিতে ও পরে ইতালির রাজধানী রোমে আশ্রয় গ্রহণ করেন। কিন্তু 'অপারেশন নেমেসিস' অনুযায়ী দাশনাক সদস্যরা হালিম পাশাকে খুঁজে বের করে। ১৯২১ সালের ৬ ডিসেম্বর হালিম পাশা একটি ট্যাক্সিতে করে বাসায় ফিরছিলেন। এসময় দাশনাক সদস্য আরশাভির শিরাকিয়ান ও আরাম ইয়েরগানিয়ান (ফাতালি খান খোয়স্কির খুনি) তার ওপর গুলি চালায়। হালিম পাশা ঘটনাস্থলেই নিহত হন।\nবাহায়েদ্দিন শাকির এবং জেমাল আজমি\nবাহায়েদ্দিন শাকির ছিলেন একজন ওসমানীয় উগ্র জাতীয়তাবাদী রাজনীতিবিদ। ১৮৬৫ সালে ওসমানীয় সাম্রাজ্যের কনস্টান্টিনোপলে জন্মগ্রহণকারী শাকির ছিলেন 'কমিটি অফ ইউনিয়ন অ্যান্ড প্রোগ্রেস'–এর প্রতিষ্ঠাতা সদস্য। প্রথম বিশ্বযুদ্ধ চলাকালে তিনি ওসমানীয় বিশেষ (গোয়েন্দা) সংস্থা 'তেশকিলাত–ই–মাহসুসা'র প্রধান ছিলেন। এই সংস্থাটি আর্মেনীয় গণহত্যা পরিচালনার ক্ষেত্রে সক্রিয় ভূমিকা পালন করে।\nবাহায়েদ্দিন শাকির প্রথম বিশ্বযুদ্ধের সময় ওসমানীয় গোয়েন্দা সংস্থার প্রধান ছিলেন; Source: Wikimedia Commons\nঅন্যদিকে, জেমাল আজমি ছিলেন একজন ওসমানীয় সরকারি কর্মকর্তা। ১৮৭৪ সালে ওসমানীয় সাম্রাজ্যের আরাপগিরে জন্মগ্রহণকারী আজমি ছিলেন আর্মেনীয়–অধ্যুষিত ত্রেবিজন্দ প্রদেশের প্রাদেশিক শাসনকর্তা। আর্মেনীয় গণহত্যা চলাকালে ত্রেবিজন্দের অধিবাসী আর্মেনীয়দের নির্মূল করার ক্ষেত্রে তিনি সক্রিয় ভূমিকা পালন করেন। তিনি ব্যক্তিগতভাবে আর্মেনীয় নারীদের ওপর যৌন নির্যাতন চালানোর দায়েও অভিযুক্ত ছিলেন। আর্মেনীয়রা তাকে 'ত্রেবিজন্দের কসাই' নামে আখ্যা দিয়েছিল।\nপ্রথম বিশ্বযুদ্ধের পর শাকির ও আজমি ওসমানীয় সাম্রাজ্য থেকে পালিয়ে যান এবং জার্মানির বার্লিনে আশ্রয় গ্রহণ করেন। কিন্তু তারা দাশনাকের 'হিটলিস্টে' ছিলেন এবং তারা তাদেরকে খুঁজে বের করে। ১৯২২ সালের ১৭ এপ্রিল শাকির ও আজমি নিজ নিজ পরিবারসহ বার্লিনের উহল্যান্ড স্ট্রিটে হাটছিলেন। এসময় দাশনাক মিলিট্যান্ট আরশাভির শিরাকিয়ান ও আরাম ইয়েরগানিয়ান তাদেরকে আক্রমণ করে। শিরাকিয়ানের গুলিতে আজমি তৎক্ষণাৎ নিহত হন, কিন্তু শাকির আহত অবস্থায় পালিয়ে যান। ইয়েরগানিয়ান তার পিছু ধাওয়া করে এবং তার মাথায় গুলি করে হত্যা করে।\nআহমেদ জামাল পাশা ছিলেন একজন ওসমানীয় রাষ্ট্রনায়ক ও সামরিক কর্মকর্তা। ১৮৭২ সালে ওসমানীয় সাম্রাজ্যের মিদিল্লিতে জন্মগ্রহণকারী জামাল ওসমানীয় সেনাবাহিনীর একজন কর্মকর্তা ছিলেন এবং এসময় 'কমিটি অফ ইউনিয়ন অ্যান্ড প্রোগ্রেসে' যোগদান করেন। তিনি ১৯১২–১৯১৩ সালের বলকান যুদ্ধে অংশগ্রহণ করেন এবং ১৯১৪ সালে ওসমানীয় নৌবাহিনী সংক্রান্ত মন্ত্রী নিযুক্ত হন। প্রথম বিশ্বযুদ্ধ চলাকালে তিনি সিরিয়ার প্রাদেশিক শাসনকর্তা নিযুক্ত হন। এসময় তিনি মধ্যপ্রাচ্যে ব্রিটিশদের বিরুদ্ধে যুদ্ধ করেন এবং আরব বিদ্রোহীদের প্রতি নিষ্ঠুরতার জন্য 'রক্তপিপাসু' হিসেবে পরিচিতি অর্জন করেন।\nজামাল পাশা ছিলেন ওসমানীয় সাম্রাজ্যের নৌবাহিনী বিষয়ক মন্ত্রী; Source: Wikimedia Commons\nপ্রথম বিশ্বযুদ্ধ চলাকালে যে তিনজন পাশা ওসমানীয় সাম্রাজ্যের প্রকৃত ক্ষমতা নিয়ন্ত্রণ করতেন, তাদের মধ্যে জামাল পাশা ছিলেন একজন। আর্মেনীয় গণহত্যার মূল পরিকল্পনাকারীদের মধ্যে তিনি ছিলেন একজন। প্রথম বিশ্বযুদ্ধ সমাপ্ত হওয়ার পর তিনি ওসমানীয় সাম্রাজ্য থেকে পলায়ন করেন এবং বিভিন্ন দেশ হয়ে ১৯২০ সালে আফগানিস্তানে পৌঁছেন।\nতাকে আফগান সশস্ত্রবাহিনীর আধুনিকায়নের দায়িত্ব প্রদান করা হয়। এসময় সোভিয়েত রাশিয়া ও আফগানিস্তান পরস্পরের সঙ্গে ঘনিষ্ঠ সম্পর্ক গড়ে তুলেছিল। ১৯২২ সালের জুলাইয়ে আফগান সেনাবাহিনীর সামরিক প্রতিনিধি হিসেবে জামাল পাশা সোভিয়েত–নিয়ন্ত্রিত জর্জিয়ার তিবলিসিতে আসেন। এসময় দাশনাক সদস্যরা তার খোঁজ পেয়ে যায়। ১৯২২ সালের ২১ জুলাই দাশনাক সদস্য স্তেপান ঝাঘিগিয়ান, আর্তাশেস গেভর্গিয়ান ও পেত্রো–তের পোগোশিয়ান তিবলিসির রাস্তায় জামাল পাশার ওপর আক্রমণ চালায়। এই আক্রমণে জামাল ও তার সহকারী নিহত হন।\nজামাল পাশার খুন ছিল অপারেশন নেমেসিসের সর্বশেষ উল্লেখযোগ্য ঘটনা। অপারেশন নেমেসিসের মধ্য দিয়ে আর্মেনীয়রা আর্মেনীয় গণহত্যার সঙ্গে জড়িত অধিকাংশ উল্লেখযোগ্য ব্যক্তির বিরুদ্ধে প্রতিশোধ নিতে সক্ষম হয়। অবশ্য আর্মেনীয় গণহত্যার সঙ্গে জড়িত আরেক শীর্ষ ওসমানীয় রাষ্ট্রনায়ক এনভের পাশাকে দাশনাক খুঁজে পায়নি। কিন্তু জামাল পাশার খুনের দুই সপ্তাহের মধ্যেই ১৯২২ সালের ৪ আগস্ট বর্তমান তাজিকিস্তানে সোভিয়েত লাল ফৌজের একটি অভিযানে এনভের পাশা নিহত হন। কাকতালীয়ভাবে, সোভিয়েত লাল ফৌজের যে ইউনিটটি এনভের পাশাকে খুন করেছিল, সেটির কমান্ডারও ছিলেন একজন জাতিগত আর্মেনীয় বলশেভিক ইয়াকোভ মেলকুমভ।\nঅপারেশন নেমেসিস ইতিহাসের অসংখ্য বিতর্কিত ঘটনার মধ্যে একটি। তুর্কি ও আজারবাইজানিদের দৃষ্টিতে, 'অপারেশন নেমেসিস' ছিল 'দেশপ্রেমিক' ও 'আদর্শবাদী' তুর্কি ও আজারবাইজানি রাষ্ট্রনায়কদের খুন করার জন্য আর্মেনীয় 'সন্ত্রাসবাদী'দের পরিচালিত একটি অভিযান। অন্যদিকে, আর্মেনীয়দের দৃষ্টিতে, 'অপারেশন নেমেসিস' ছিল লক্ষ লক্ষ আর্মেনীয় নারী–পুরুষের হত্যাকাণ্ডের জন্য দায়ী ব্যক্তিদের বিরুদ্ধে আর্মেনীয় 'দেশপ্রেমিক'দের প্রতিশোধ। বর্তমানে তুরস্ক ও আজারবাইজানে 'অপারেশন নেমেসিসে'র ভুক্তভোগীদের জাতীয় বীর হিসেবে বিবেচনা করা হয়। অন্যদিকে, আর্মেনিয়ায় 'অপারেশন নেমেসিসে' অংশগ্রহণকারী দাশনাক সদস্যদের জাতীয় বীর হিসেবে বিবেচনা করা হয়।\nThis isaBengali article written about Operation Nemesis, an Armenian assassination campaign directed against the perpetrators of Armenian Genocide.\n1. Eric Bogosian. "Operation Nemesis: The Assassination Plot that Avenged the Armenian Genocide." New York, Boston and London: Little, Brown and Company, 2015. https://www.amazon.com/Operation-Nemesis-Assassination-Armenian-Genocide/dp/0316292109\n2. Marian Mesrobian MacCurdy. "Sacred Justice: The Voices and Legacy of the Armenian Operation Nemesis." New Brunswick and London: Transaction Publishers, 2015. https://www.amazon.com/Sacred-Justice-Armenian-Operation-Nemesis/dp/1412863155\nSource of the featured image: Wikiwand


১০৫. কুরুবংশরক্ষার্থ ব্যাসের আহ্বান – মহাভারত । Mahabharata\nলাইব্রেরি » মহাভারত » মহাভারত (কালীপ্রসন্ন সিংহ অনূদিত) » ০১.আদিপর্ব » ১০৫. কুরুবংশরক্ষার্থ ব্যাসের আহ্বান\nপূর্ববর্তী : Previous post: « ১০৪. ক্ষেৎত্রজ পুৎত্রোৎপাদনের বিবিধ দৃষ্টান্ত। দীর্ঘতমা ঋষির জন্মবৃত্তান্ত। স্ত্রীজাতির প্রতি দীর্ঘতমার শাপ। অঙ্গরাজাদির জন্ম-বর্ণন\nপরবর্তী : Next post: ১০৬. ধৃতরাষ্ট্রের জন্ম। পাণ্ডুর জন্ম। বিদুরের জন্ম। »\n১০৫. কুরুবংশরক্ষার্থ ব্যাসের আহ্বান\nকুরুবংশরক্ষার্থ ব্যাসের আহ্বান\nভীষ্ম কহিলেন, ”মাতঃ! ভরতবংশ-রক্ষার উপায়ান্তর নিবেদন করি, শ্রবণ করুন। কোন গুণবান্ ব্রাহ্মণকে ধনদান দ্বারা পরিতুষ্ট করিয়া গৃহে আহ্বান করুন। তিনি বিচিত্রবীর্য্যের ক্ষেত্রে প্রজা উৎপাদন করিবেন।” সত্যবতী লজ্জাবতী হইয়া সহাস্য-আস্যে গদ্‌গদস্বরে ভীষ্মকে কহিলেন, ”মহাবাহো! তুমি যাহা কহিতেছ, তাহা যথার্থ বটে; কিন্তু বৎস! তোমার বিশ্বাসের নিমিত্ত আমি কোন কথা কহিতেছি, সবিশেষ অবগত হইয়া কার্য্য করিলে, তাহাতে বংশরক্ষা পাইতে পারে । তুমি ধর্ম্মজ্ঞ, তোমার নিকটে তাদৃশ আপদ্ধর্ম্ম কদাচ প্রত্যাখ্যেয় হইবে না। তুমি আমাদের কুলধর্ম্ম [কুলের ধর্ম্মস্বরূপ−কুলধর্ম্মের মর্য্যাদাভিজ্ঞ], তোমাকে সত্যস্বরূপ জ্ঞান করি, তোমা ব্যতীত আমাদের আর কোন গত্যন্তর নাই; অতএব আমার বক্তব্য, সত্যবৃত্তান্ত অগ্রে শ্রবণ কর, অনন্তর যেরূপ বিবেচনা হয়, করিও। আমার পিতার একখানি তরণী ছিল। তিনি ধর্ম্মার্থী হইয়া বিনা শুল্কে [কর−পারিশ্রমিক] সকলকে সেই নৌকা দ্বারা নদী উত্তীর্ণ করিয়া দিতেন। একদা পিতার আদেশক্রমে লোকদিগকে নদী পার করিবার নিমিত্ত আমি তথায় গমন করিয়াছিলাম। তৎকালে আমার যৌবনোদ্ভেদ হইয়াছিল। অনন্তর মহর্ষি পরাশর যমুনানদী উত্তীর্ণ হইবার নিমিত্ত সেই তরীর নিকট আগমন করিলেন; মুনীন্দ্র নৌকারোহণপূর্ব্বক নদী উত্তীর্ণ হইবার সময় আমার রূপলাবণ্যে মোহিত ও কামার্ত্ত হইয়া সান্ত্ব-পূর্ব্ব মধুরবাক্যে আমাকে কত কথাই বলিলেন এবং অতি দুর্লভ বর দান করিবেন বলিয়া আমার নিকট অঙ্গীকার করিলেন। আমি পিতার তিরস্কার ও মহর্ষির শাপভয়ে ভীত হইয়া তাঁহাকে প্রত্যাখ্যান করিতে অসমর্থা হইলাম। তিনি তপঃপ্রভাবে আমায় বশীভূত এবং চতুর্দ্দিক্ কুজ্ঝটিকায় আবৃত করিয়া নৌকামধ্যে আপন অভীষ্টসিদ্ধিতৎপর হইলেন। পূর্ব্বে আমার সর্ব্বাঙ্গ হইতে দুর্গন্ধ− মৎস্যগন্ধ নির্গত হইত, তৎকালে মহর্ষি পরাশর সেই জুগুপ্সিত [নিন্দিত−ঘৃণিত] গন্ধের নিরাকরণপুর্ব্বক আমার শরীরে সৌগন্ধ সঞ্চারিত করিয়াছিলেন। অনন্তর সেই মুনি আমাকে আদেশ করিলেন, ‘তুমি যমুনাদ্বীপে গর্ভ মোচন করিয়া পূনর্ব্বার আপন কন্যকাবস্থা প্রাপ্ত হইবে।’ আমি মুনির আজ্ঞাক্রমে যমুনাদ্বীপে এক পুত্র প্রসব করিলাম। সেই মহাযোগী পরাশরাত্মজ দ্বীপে অবতীর্ণ হইয়াছিলেন বলিয়া তাঁহার নাম দ্বৈপায়ন হইল, চতুর্ব্বেদের বিভাগকর্তা বলিয়া তাঁহার নাম দেবব্যাস হইল এবং অসিতবর্ণ [কৃষ্ণবর্ণ] বলিয়া তাঁহার নাম কৃষ্ণদ্বৈপায়ন হইল । তিনি ভূমিষ্ঠ হইবামাত্র পিতার সহিত গমন করিলেন। সেই সত্যবাদী শমপর মহাতাপসকে অনুরোধ করিলে , তিনি অবশ্যই ভ্রাতার ক্ষেত্রে পুৎত্র উৎপাদন করিবেন । তিনি গমনকালে আমাকে কহিয়াছিলেন, ‘ মাতঃ! সঙ্কটে পড়িলে আমাকে স্মরণ করিও।’ অতএব যদি তোমার মত হয়, তাহা হইলে আমি এক্ষণে সেই মহাতপাকে স্মরণ করি। তুমি অনুমতি করিলে তিনি বিচিত্রবীর্য্যের ক্ষেত্রে অপত্যোৎপাদন করিবেন, সন্দেহ নাই।” ভীষ্ম মহর্ষি ব্যাসদেবের নাম শ্রবণ করিয়া কৃতাঞ্জলিপুটে নিবেদন করিলেন, ”যে ব্যক্তি ধর্ম্ম, অর্থ ও কাম এই ত্রিবর্গের প্রতি দৃষ্টি রাখিয়া এবং বুদ্ধি দ্বারা ধর্ম্ম ও ধর্ম্মানুবদ্ধ, অর্থ ও অর্থানুবদ্ধ এবং কাম ও কামানুবদ্ধ পর্য্যালোচনা করিয়া কার্য্যে প্রবৃত্ত হয়েন, তিনিই যথার্থ বুদ্ধিমান্; আপনি যেরূপ অনুমতি করিতেছেন, ইহা ধর্ম্মযুক্ত, মঙ্গলাস্পদ এবং আমাদিগের কুলের পরম-হিতকর বটে; অতএব এ বিষয়ে আমার সম্পূর্ণ মত আছে।”\nতদনন্তর সত্যবতী দ্বৈপায়নকে স্মরণ করিলেন। বেদপ্রণেতা ভগবান্ ব্যাস, জননী স্মরণ করিয়াছেন জানিয়া তৎক্ষণাৎ অবিদিতরূপে [স্বয়ং উদ্বুদ্ধ হইয়া] আবির্ভূত হইলেন। সত্যবতী বহু দিবসের পর পুৎত্রমুখ নিরীক্ষণ করিয়া যথাবিধি সম্মান ও বাহুযুগল দ্বারা আলিঙ্গনপূর্ব্বক স্নেহনিঃসৃত স্তনদুগ্ধ দ্বারা তাঁহাকে অভিষিক্ত করিলেন এবং অবিরল-বিগলিত আনন্দসলিলে তদীয় হৃদয় প্লাবিত হইতে লাগিল। মহর্ষি ব্যাসও দুঃখিত জননীকে নয়নজলে অভিষিক্ত করিয়া প্রণিপাতপুরঃসর নিবেদন করিলেন, ”ভগবতি! আপনার অভিপ্রেত কার্য্য-সাধনের নিমিত্ত আমি আসিয়াছি; এক্ষণে অনুমতি করুন, কি প্রিয়কার্য্য অনুষ্ঠান করিতে হইবে। তদনন্তর পুরোহিত আসিয়া মন্ত্রোচ্চারণপূর্ব্বক মহর্ষির যথাবিধি সপর্য্যা [সেবা−পরিচর্য্যা] সমাধান করিলেন। ব্যাসদেব পূজিত হইয়া প্রীতমনে আসনে উপবেশন করিলে সত্যবতী তদীয় কুশলবার্ত্তা জিজ্ঞাসা করিয়া কহিলেন, ” বৎস! পুৎত্র, পিতামাতা উভয়েরই সাধারণ ধন; পুৎত্রের প্রতি পিতার যেরূপ প্রভুত্ব, মাতারও তদপেক্ষা ন্যুন নহে। তুমি আমার জ্যেষ্ঠ পুৎত্র , বিচিত্রবীর্য্য কনিষ্ঠ। ভীষ্ম যেমন পিতৃসম্বন্ধে বিচিত্রবীর্য্যের ভ্রাতা, তুমিও তদ্রূপ মাতৃসম্বন্ধে তাঁহার ভ্রাতা। সত্যসন্ধ ভীষ্ম প্রতীজ্ঞা করিয়াছেন, তিনি দারপরিগ্রহ ও রাজ্যশাসন করিবেন না; অতএব হে অনঘ! ভীষ্ম এবং আমি তোমাকে কোন বিষয়ে নিয়োগ করিতেছি; যদি তুমি ভ্রাতার প্রতি অনুকূল ও পৃথিবীর সমস্ত প্রাণিগণের প্রতি দয়াবান্ হইয়া আমাদিগের বংশরক্ষার্থ সেই নিয়োগবাক্য রক্ষা কর, তাহা হইলে অতীব প্রীত হই। রূপযৌবনবতী তোমার ভ্রাতৃ-জায়ারা সাতিশয় পুৎত্রার্থিনী হইয়াছেন, তুমি তাঁহাদিগের গর্ভে অনুরূপ পুৎত্র উৎপাদন করিয়া তাঁহাদিগের মনোরথ সিদ্ধ কর।” ব্যাসদেব কহিলেন, ”হে প্রাজ্ঞে! তুমি বিশেষরূপে সর্ব্বপ্রকার ধর্ম্ম পরিজ্ঞাত আছ এবং ধর্ম্মের প্রতি তোমার প্রগাঢ় ভক্তি ও একান্ত অনুরাগ আছে, এই নিমিত্ত তোমার অভিলষিত কার্য্য ধর্ম্মমূলক বিবেচনা করিয়া আমি তদনুষ্ঠানে সম্মত হইলাম। আমি নিশ্চয় বলিতেছি, ভ্রাতার ক্ষেত্রে মিত্রাবরুণ [সূর্য ও বরুণ]-সদৃশ পুৎত্র উৎপাদন করিব। সম্প্রতি দেবীরা সংবৎসরকাল নিয়মবর্ত্তী হইয়া আমার নির্দ্দিষ্ট ব্রতোপাসনা করুন। তাহা হইলে তাঁহারা পবিত্র হইতে পারিবেন। ব্রতবিবর্জ্জিতা অপবিত্রা রমণী কদাপি আমাকে স্পর্শ করিতে পারিবে না ।”\nসত্যবতী কহিলেন, ” বৎস! যাহাতে দেবীরা অচিরকালমধ্যে গর্ভবতী হয়েন, এরূপ অনুষ্ঠান কর; কারণ জনপদ অরাজক হইলে প্রজামণ্ডলী অনাথ ও উৎসব হইবে, সুতরাং তাহার সঙ্গে সঙ্গেই ধর্ম্ম্য [ধর্ম্মসম্মত] ক্রিয়াকলাপ বিনষ্ট হইবে। তাহা হইলে যজ্ঞাংশভাগী দেবগণের পরিতৃপ্তি ও পৃথিবীতে পর্য্যাপ্ত পরিমাণে বারিবর্ষণ কিরূপে সম্ভাবিত হইবে? ফলতঃ অরাজক রাজ্যের ভারগ্রহণ করা কাহারও সাধ্য নহে; অতএব হে পুৎত্র! তুমি অবিলম্বে ইহাদের গর্ভাধান কর । অনন্তর ভীষ্ম তাহার রক্ষণবেক্ষণ করিবেন।” ব্যাসদেব কহিলেন, যদি আপনার পুৎত্রবধুরা পরম ব্রতস্বরূপ আমার বিরূপতা সহ্য করিতে পারেন, তাহা হইলে আমি অকালিক [অল্পসময়ের মধ্যে] পুৎত্র প্রদান করিব । যদি কৌশল্যা [বিচিত্র্যবীর্য্যের পত্নী অম্বিকার নামান্তর] আমার বিকটমুর্ত্তি, ভয়ানক বেশ ও অসহ্য গন্ধ সহ্য করিতে পারেন, তাহা হইলে তিনি অদ্যই গর্ভবতী হইবেন।” ভগবান ব্যাস সত্যবতীকে এই প্রকার আদেশ দিয়া এবং কৌশল্যা শুচি বস্ত্র পরিধান ও রমনীয় বেশভুষা সমাধানপূর্ব্বক শয়নাগারে আমার প্রতিক্ষা করুন, ”এই আজ্ঞা করিয়া অন্তর্হিত হইলেন ।\nঅনন্তর সত্যবতী নির্জ্জননিবাসিনী পুৎত্রবধুর নিকট গমন করিয়া কহিলেন, ”বৎস কৌশল্যে! পরম হিতকর ধর্ম্মোপদেশ প্রদান করি, শ্রবণ কর। আমার দুর্ভাগ্যবশত ভরতকুল উৎসন্ন প্রায় হইল, এজন্য যে আমি কি পর্য্যন্ত দুঃখিত হইয়াছি, তাহা বলিতে পারি না এবং তোমার পিতৃবংশও সাতিশয় বিষণ্ণ হইয়াছেন, সন্দেহ নাই। মহামতি ভীষ্ম আমাদিগকে দুঃখিত ও বিষাদসাগরে নিমগ্ন দেখিয়া, সেই দুঃসহ দুঃখনিবারণার্থ বংশ রক্ষার যে উপায় স্থির করিয়া দিয়াছেন, তাহা তোমারই অধীন; অতএব এক্ষণে তুমি সেই ভীষ্মনির্দ্দিষ্টযুক্তির অনুবর্ত্তিনী হইয়া বিনাশোন্মুখে ভরতবংশের পুনরুদ্ধার কর। বৎসে! তুমি দেবরাজসদৃশ পুৎত্র প্রসব করিবে, তিনিই আমাদিগের রাজ্যভার গ্রহণ করিবেন। সত্যবতী এবংবিধ নানাপ্রকার অনুনয়বাক্যে বহুপ্রযত্নে সেই ধর্ম্মপরায়ণা ভামিনীর মন প্রবণ [উপদিষ্ট বিষয় পালনে উন্মুখ] করিয়া, ব্রাহ্মণ, অতিথি ও দেবর্ষি প্রভৃতিকে ভোজন করাইতে লাগিলেন।


ali-mahmed.com: শাবাশ, কদমবুসি করি তোমাদের!\nশাবাশ, কদমবুসি করি তোমাদের!\nখবরটা অতি সামান্য টমেটোর কেজি ১ টাকা। আমাদের আনন্দিত হওয়ার কথা। সেখানে ১ কেজি টমেটো মাত্র ১ টাকা, কোথাও ৫০ পয়সা। ৫০ পয়সা আজকাল ফকিরও নিতে চায় না!\nভাগ্যিস, মইন সাহেব নাই নইলে বলতেন, বেশি করে টমেটো খান, ভাতের উপর চাপ কমান।\nকিন্তু বিষয়টা আমাদের দেশের চাকা যারা বনবন করে ঘোরান, সেইসব কৃষক-টমেটোচাষিদের ভালো লাগে নাই। তাঁরা সরকারের লোকজনের মুখের উপর টমেটো ফেলে এসেছেন, শালীন ভঙ্গিতে। জেলা প্রশাসকের কার্যালয়ের সামনে ৩৫০০ কেজি টমেটো ফেলে দিয়ে প্রতিবাদ জানিয়েছেন। আমি আরও খুশি হতাম, টমেটোগুলো পচিয়ে আমাদের মুখে ছুঁড়ে মারলে।\nকী ভয়াবহ একটা ঘটনা! এই দেশের কেউ কী এটা আঁচ করতে পারছেন না এই ক্ষুব্ধ টমেটোচাষিরা এর ঠিক শোধ নেবেন। আগামি বছর এঁরা টমেটো চাষে আগ্রহী হবেন না, এই টমেটোরই দাম হবে ন্যূনতম ১০০ টাকা কেজি! আমি নিশ্চিত, তখন বৈদেশ হতে টমেটো আমদানি হবে। আমাদের দেশের সুশীল লোকজন ওই টমেটো তাদের পশ্চাদদেশে রেখে, লম্বা লম্বা বাতচিত করবেন! আমাদের শেখাবেন, কেমন করে বৈদেশিদের পদলেহন করতে হয়।\nআমাদের দেশের নব্য ধনীরা ১২০ টাকা কেজি আপেল খাবে কিন্তু টমেটো খাবে না। কোনটার পুষ্টিগুণ কত এটা জানার প্রয়োজন নাই, কারা কারা যেন এইসব শালাদের বুঝিয়েছে আপেল খেলে জাতে উঠা যায়।\nপুষ্টিগুণের মূল্য বিচার করলে ৩০০ টাকার একটা হরলিক্সের বোতলে আছে ৫ টাকা মূল্যমানের পুষ্টিগুণ। এইসব চুতিয়াদের মাথায় আটকে গেছে হরলিক্স না খেলে চুতিয়াদের বাচ্চারা টলার-লংগার-স্ট্রংগার হবে না। শ্লা, বাপ ৫ ফুট, মা সাড়ে চার ফুট, আশা করে বসে থাকবে এদের বাচ্চা হবে সাড়ে ছয় ফিট!\nটমেটোচাষিদের এই প্রতিবাদের ঘটনাটা ঘটেছে সিলেটে। আহ, সিলেট, এখানে আমার একটু বলার আছে। সিলেট বিভাগের লোকজন, প্রতি পরিবার থেকে কেউ না কেউ প্রবাসে আছেন। এরা দু-হাতে বললে ভুল হবে, অজস্র হাতে (অদৃশ্য আরও কিছু হাত থাকতে পারে, অবশ্য ঠিক কোথায় এ সম্বন্ধে আমার ধারণা নাই) টাকা কামাচ্ছেন। তা কামাক, এতে আমাদের হিংসা করে কী আছে!\nএরা দেশে দূরের থাকুক, নিজের এলাকায় কি করেন? আলিশান যে বাড়িটা করেন, দেশে ফিরে কয়েক দিন সেখানে থাকেন। এমন উদাহরণও আছে বাড়ির একটা গেইটের পেছনেই খরচ করেছেন কোটি টাকা। তো, বছরের অন্য সময়ে ওই আলিশান বাড়িতে গরু চড়তে আমি নিজের চোখে দেখেছি। আর করেন কমিউনিটি সেন্টার, শপিং মল।\nএরা কটা গার্মেন্টস ফ্যাক্টরি করেছেন, কটা হিমাগার? আজ ওখানে হিমাগারের ছড়াছড়ি থাকলে এরি মধ্যে কোন-না-কোন একটা উপায় বেরিয়ে আসত।\nএরা যেটা ভালো পারেন সেটা হচ্ছে, ব্যংকে অলস টাকা ফেলে ফেলে ব্যংক ধসিয়ে দেয়া, কয়েক স্ত্রীর গর্ভে বাচ্চা পয়দা করা, পান চাবানো (যুবক, ধামড়া ধামড়া ছেলেদের দেখেছি বেদম পান চিবিয়ে যাচ্ছে) আর আঞ্চলিকতার লেজ ধরে বসে থাকা।\nএই দেশে একটা প্রাণ কোম্পানি যা করে দেখিয়ে দিচ্ছে, গোটা সিলেটের লোক মিলেও তা করতে পারেননি। যতটুকু মনে পড়ে ফি বছর এরা কৃষকের কাছ থেকে কেবল আমই কেনে ১০০ কোটি টাকার কাছাকাছি। নইলে ঠিক আমচাষিরাও একদিন আমাদের মুখে পচা আম ছুঁড়ে মারতেন!\nপোস্টে মন্তব্যের দায়-দায়িত্ব মন্তব্যকারীর আলী মাহমেদ - ali mahmed সময় 6:41 PM


Homeসাম্প্রতিক আন্তর্জাতিকআজকে জানব আমাজান বন সম্পর্কে\nSumon islam - March 01, 2020\n✦✦ আজ থেকে ১১ হাজার বছর আগে এই বনের আশে পাশে মানুষ বসতি স্থাপন করতে শুরু করে।\n✦✦ দক্ষিণ আমেরিকায় অবস্থিত এই বনটির মালিক নয়টি দেশ।। সবচেয়ে বেশি জায়গা ব্রাজিলের (৬০ ভাগ), পরেই পেরু (১৩ ভাগ)! আরও আছে কলাম্বিয়া, ভেনিজুয়েলা, ইকুয়েডর, বলিভিয়া, গায়েনা, সুরিনেইম, ফ্রেঞ্চ গায়ানা।\n✦✦ আমাজান বন পৃথিবীর সবচেয়ে বড় রেইনফরেস্ট (প্রচুর উঁচু উঁচু গাছে ভরা, উষ্ণ আবহাওয়া এবং প্রচুর বৃষ্টিপাতের বনাঞ্চলকে বলা হয় রেইনফরেস্ট।)। প্রচুর পরিমাণে গাছপালা থাকায় একে বলা হয় ‘পৃথিবীর ফুসফুস’।\n✦✦ বিশ্বের শতকরা ২৫ ভাগ ফার্মাসিটিক্যাল ঔষধের গাছ আসে এই আমাজান অরণ্য থেকে।\n✦✦ এই বনে যত গাছ বিজ্ঞানীরা ঔষধের জন্য পরীক্ষা করেছেন তার পরিমাণ মোট পরিমাণের মাত্র ১%, বাকি ৯৯% গাছই এখনো পরীক্ষা করা সম্ভব হয়নি।। কে জানে, সেই বাকি ৯৯% গাছে হয়তো রয়ে গেছে বিভিন্ন নতুন কোনো রোগের\n✦✦ সারা পৃথিবীর লোকজন যেখানে মাত্র ২০০ জাতের ফল ভোগ করে সেখানে আমাজানের বাসিন্দারা ২০০০ জাতের বিভিন্ন ফল উপভোগ করেন।\n✦✦ বিশেষজ্ঞরা মনে করেন, প্রতি স্কয়ার কিমি’তে এক হাজারেরও বেশি বৈচিত্রের জীবের বসবাস।\n✦✦ এক স্কয়ার কিমিতে যে পরিমাণ গাছপালা আছে তার ওজন গড়ে ৯১ হাজার টন।\n✦✦ অবিশ্বাস্য হলেও সত্যি এই বনে দুই হাজার প্রজাতির পাখি ও প্রায় সম পরিমাণ প্রজাতির প্রাণির ঘর সংসার এই অরণ্যে।\n✦✦ ৩ হাজার প্রজাতির মাছের বাস আমাজানের জলাভূমিতে।\n✦✦ ১.৩ লক্ষ প্রজাতির প্রাণি আছে যাদের কোন মেরুদণ্ড নেই।\n✦✦ ২.৫ মিলিয়ন প্রজাতির শুধু পোকামাকড় বাস করে।\n✦✦ ৪০ হাজার প্রজাতির বিচিত্র উদ্ভিদের বসত বাড়ি।\n✦✦ আমাজনের শাপলা ফুল পৃথিবীর সবচেয়ে বড় শাপলা হিসেবে গণ্য করা হয়। এরা ৬ ফুট পর্যন্ত বাড়তে পারে।। তবে দৈর্ঘ্যের তুলনায় এর ওজন হয় খুবই কম।\n✦✦ মাঝে মাঝে আমাজানের কোনো জলাশয় বা বদ্ধ পানিতে এতো বেশি শাপলা জন্মে যে, সেখানে শাপলারএ কটা মেঝের মত তৈরি হয়। যার উপর দিয়ে একটা ছোট বাচ্চা নির্দ্বিধায় হেঁটে যেতে পারে।\n✦✦ আমাজানের অর্কিড ফুল তার সৌন্দর্য এবং সুগন্ধের জন্য জগত বিখ্যাত।\n✦✦ আমাজানকে ‘পৃথিবীর ফুসফুস’ বলা হয়। কারণ এটি পৃথিবীতে মোট উৎপাদিত অক্সিজেনের ২০% একাই সরবরাহ করে।\n✦✦ আমাজনের বর্তমান আয়তন হলো ২.৬ মিলিয়ন বর্গ কিলোমিটার। পূর্বে কত ছিল ৬ মিলিয়ন বর্গ কিলোমিটার। বন ধ্বংস এবং বাসস্থানের জন্য বন কাটায় আজ এর আয়তন এতো কমেছে।\n✦✦ পৃথিবীতে যত ধরনের গাছপালা আছে তার মধ্যে ১/৩ (এক তৃতীয়াংশ) পাওয়া যায় এই আমাজান বনে।\n✦✦ গাছপালা নিধন এবং খনি খননের কাজের জন্য আমাজানে প্রতি সেকেন্ডে একটি ফুটবল মাঠের আয়তনের সমান জায়গা ধ্বংস করা হচ্ছে।\n✦✦ এখানে এক শ্রেণীর বাঁশগাছ দিনে ৯ ইঞ্চি পর্যন্ত বাড়তে পারে।\n✦✦ গাছপালাগুলো একেকটা একেকটার সাথে এমন ঘনভাবে লাগানো যে এক ফোঁটা বৃষ্টির পানি সবচেয়ে বড় গাছের শীর্ষ থেকে মাটিতে পৌঁছতে প্রায় ১০ মিনিট সময় নেয় (ব্যাপারটা পরিষ্কার করি, সবচেয়ে উঁচু গাছ থেকে তার চেয়ে ছোটটায় পড়ে, এভাবে আস্তে আস্তে মাটিতে আসে। কিন্তু গাছের পরিমাণ এতই বেশি যে হয়তো এক ফোঁটা পানিকে প্রায় ৬০ টি গাছের পাতা পাড়ি দিয়ে মাটিতে পৌঁছতে হয়।)\n✦✦ আমাজানের ৪ বর্গকিলোমিটার স্থানে ১৫০০ বিভিন্ন জাতের ফুলের গাছ, ৭৫০ রকমের গাছ, ৪০০ ধরনের পাখি, এবং ১৫০ প্রকারের প্রজাপতি থাকতে পারে!\nপ্লিজ একটা কমেন্ট করবেন


সোর্স মানি: বেশিরভাগই ঊর্ধ্বতন কর্মকর্তার পকেটে! – Kaler Sylhet\nসোর্স মানি: বেশিরভাগই ঊর্ধ্বতন কর্মকর্তার পকেটে!\nপ্রকাশিত হয়েছে : ২:৩৬:১৪,অপরাহ্ন ০২ মার্চ ২০২০\nপুলিশ কর্মকর্তারা অপরাধ ও অপরাধীদের তথ্য সংগ্রহে নিজেদের উদ্যোগে বিভিন্ন ব্যক্তিকে সোর্স হিসেবে ব্যবহার করে থাকেন। এসব সোর্সের পেছনে টাকা খরচ করতে হয়। সরকার থেকে এজন্য পুলিশকে নির্দিষ্ট পরিমাণ ‘সোর্স মানি’ বরাদ্দ দেওয়া হয়।\nএই টাকা থানার উপ-পরিদর্শক থেকে শুরু করে ঊর্ধ্বতন কর্মকর্তাদের পাওয়ার কথা। কিন্তু, বছরের পর বছর পুলিশ সুপার পদমর্যাদার কর্মকর্তারাই এই ‘সোর্স মানি’ নিজেদের ইচ্ছামতো ব্যবহার করে আসছেন বলে অভিযোগ রয়েছে।\nসরকারি ‘সোর্স মানি’ না পেয়ে তথ্য সংগ্রহের জন্য থানার কর্মকর্তারা বিভিন্ন উপায়ে টাকা সংগ্রহ করেন। এজন্য থানাগুলোতে রেজিস্টার (খাতা) ব্যবহার করা হয়। পুলিশের ভাষায় এটাকে ‘ফাইল’ করা বলে।\nসংশ্লিষ্টরা জানান, জেলার আকৃতি কিংবা মামলার অপরাধের ভিত্তিতে সোর্স মানির পরিমাণ কম-বেশি হয়ে থাকে। বড় জেলার জন্য বছরে ১০-১২ লাখ এবং ছোট জেলার জন্য বছরে ৮-১০ লাখ টাকা সোর্স মানি বরাদ্দ দেওয়া হয়। এই সোর্স মানির বরাদ্দ নিয়ে মাঠ পর্যায়ের পুলিশ কর্মকর্তাদের মধ্যে একটা চাপা ক্ষোভ রয়েছে।\nঅভিযোগ আছে, কোনও কোনও জেলার পুলিশ সুপার সোর্স মানি কখনও জুনিয়রদের হাতে দেন না। নিজেই পুরো টাকা রেখে দেন। তবে পছন্দের কর্মকর্তাদের কিছু টাকা দেওয়া হলেও বেশিরভাগ কর্মকর্তাই এই টাকা পান না।\n২০১৯ সালের পুলিশ সপ্তাহ উপলক্ষে পুলিশ সদর দফতরে অনুষ্ঠিত বৈঠকে এ নিয়ে আলোচনা হয়। দাবি তোলা হয়, অপারেশনের সঙ্গে যারা জড়িত কেবল তাদের নামেই সোর্স মানি বরাদ্দ হোক। এ দাবির পরিপ্রেক্ষিতে পুলিশের মহাপরিদর্শক (আইজিপি) ড. মোহাম্মদ জাবেদ পাটোয়ারী সম্প্রতি অপারেশনের সঙ্গে সংশ্লিষ্টদের নামে সোর্স মানি বরাদ্দের নির্দেশ দেন।\nরাজশাহী মেট্রোপলিটন পুলিশের বোয়ালিয়া থানার উপ-পরিদর্শক ইফতেখার মো. আল আমিন বলেন, ‘আগে আমরা সোর্সদের জন্য কোনও টাকা পেতাম না। এখন সরাসরি না পেলেও ওসি স্যারের মাধ্যমে কিছু পাই। তবে তা পর্যাপ্ত নয়।’\nসংশ্লিষ্টরা জানান, রাজনৈতিক দলের কর্মী, বিভিন্ন ছোট অপরাধের সঙ্গে জড়িত ব্যক্তি, জেল থেকে ছাড়া পাওয়া দাগী আসামি, স্থানীয় বাসিন্দা, বিভিন্ন ধর্মীয় প্রতিষ্ঠানের ব্যক্তিসহ সাধারণ মানুষকে পুলিশ সোর্স হিসেবে ব্যবহার করে। তথ্যের বিনিময়ে এই সোর্সদের টাকা দিতে হয়, যা সোর্স মানি হিসেবে পরিচিত। পুলিশ সদর দফতর থেকে যখন এই টাকা দেওয়া হয়, তখন তা ‘অপারেশন মানি’ হিসেবে উল্লেখ থাকে।\nপুলিশ সদর দফতরে কর্মরত পুলিশ সুপার পদমর্যাদার একজন কর্মকর্তা বলেন, ‘তথ্যের বিনিময়ে টাকা দেওয়া পুরনো পদ্ধতি। সারা বিশ্বেই এটা প্রচলিত রয়েছে। তথ্যের গুরুত্ব অনুসারে সোর্সরা বিভিন্ন পরিমাণে টাকা দাবি করে থাকে, কিংবা পুলিশের পক্ষ থেকে গুরুত্ব বুঝে সোর্সকে টাকা দেওয়া হয়।’\nবিভিন্ন শ্রেণি ও পেশার মানুষ পুলিশের সোর্স হিসেবে কাজ করে বলে জানান নাম প্রকাশে অনিচ্ছুক এক পরিদর্শক। তিনি বলেন, ‘এ’, ‘বি’ ও ‘সি’ ক্যাটাগরির সোর্স রয়েছে। ‘এ’ ক্যাটাগরির সোর্সরা অনেক বেশি নির্ভরশীল এবং সমাজে তাদের গ্রহণযোগ্যতা রয়েছে। ‘বি’ ক্যাটাগরির সোর্সরাও দায়িত্ব নিয়ে পুলিশকে তথ্য সরবরাহ করে। তবে ‘সি’ ক্যাটাগরির সোর্সরা অনেক সময় বিভ্রান্ত করে। হত্যাকাণ্ড, অপহরণ, মাদক উদ্ধারের ঘটনায় প্রথমেই সোর্সের দেওয়া তথ্যের ওপরে নির্ভর করতে হয়। সেই ক্ষেত্রে সোর্স এক বা দুইবার তথ্য দিলেও এরপর আর তথ্য দিতে চায় না। পরে তাদের কাছ থেকে তথ্য উদ্ঘাটন করতে টাকা খরচ করতে হয়। বেশিরভাগ সোর্সের সঙ্গে যোগাযোগ রাখেন এসআই পদমর্যাদার কর্মকর্তারা।\nএকাধিক থানার বেশ কয়েকজন পুলিশ সদস্যের সঙ্গে আলাপ করে জানা যায়, সোর্স মেনটেইন করার নামে থানায় ‘ফাইল’ করার ব্যবস্থা রয়েছে। ফাইলের মাধ্যমে সংগৃহীত টাকার একটা অংশ রাখা হয় সোর্সদের জন্য।\nপুলিশের সূত্র জানায়, সময়ের সঙ্গে সঙ্গে পুলিশের বিভিন্ন ইউনিট অনেক উন্নত হয়েছে। অপহরণ, হত্যাকাণ্ড, ডাকাতিসহ বিভিন্ন ঘটনার রহস্য উদঘাটনে পুলিশ এখন বিভিন্ন ডিজিটাল সোর্স থেকে তথ্য সংগ্রহ করে থাকে। যেকোনও তথ্য-উপাত্ত ও আসামির অবস্থান শনাক্তের জন্য ডিজিটাল পদ্ধতির সাহায্য নেওয়া হয়ে থাকে। এভাবে প্রাপ্ত তথ্য অনুযায়ী, অপরাধী ও আসামিকে গ্রেফতার করার নজির এখন অনেক বেশি। ডিজিটাল সোর্স হিসেবে পুলিশ সামাজিক যোগাযোগ মাধ্যম—ফেসবুক, হোয়াটসঅ্যাপ, মেসেঞ্জার, গুগল ম্যাপ, মোবাইল ফোন ডিভাইস, কল ডিটেইল রেকর্ড (সিডিয়ার) এর সহযোগিতা নিয়ে থাকে।\nঅপারেশন মানি কিংবা সোর্স মানির এই টাকা যাদের হাত ধরে সোর্সের কাছে যাওয়ার কথা, সেই কর্মকর্তা বা পুলিশ সদস্যরা তা পান না। মাঠ পর্যায়ের একজন পুলিশ কর্মকর্তা নাম প্রকাশ না করে বলেন, পুলিশের সোর্স মানি সরাসরি বরাদ্দ দেওয়া হয় পুলিশ সুপারের নামে। কিন্তু, অনেক পুলিশ সুপার নিজের ইচ্ছামতো সেটা খরচ করেন। অনেক সময় সামান্য কিছু টাকা খরচ করে বাকিটা নিজেই রেখে দেন।’\nডিএমপির পরিদর্শক পর্যায়ের একাধিক কর্মকর্তা জানান, অতীতে থানার ওসিরা সোর্স মানি পেতেন না। তবে বর্তমানে পরিদর্শকদের দেওয়া হয়। এর মধ্যে থানার ভারপ্রাপ্ত কর্মকর্তাদের সোর্স মানি হিসেবে প্রতিমাসে ২০-২২ হাজার টাকা দেওয়া হয়। আর থানার পরিদর্শকদের (তদন্ত ও অপারেশন) প্রত্যেকে মাসে সাত হাজার টাকা করে পান। তবে থানার উপ-পরিদর্শক পর্যায়ের কেউ সোর্স মানি পান না। তারা নিজেদের পকেটের টাকা ব্যয় করে সোর্সদের নিয়ন্ত্রণ করেন।’\nঢাকা মেট্রোপলিটন পুলিশের (ডিএমপি) গুলশান বিভাগের একটি থানার একজন এসআই নাম প্রকাশ না করার শর্তে বলেন, ‘প্রায় ছয় বছর ঢাকার বিভিন্ন থানায় দায়িত্ব পালন করছি। কোনোদিন এ ধরনের বরাদ্দ পাইনি। কীভাবে আসে, কারা পান সেটাও জানি না।’\nএ বিষয়ে পুলিশ সদর দফতরের এআইজি (মিডিয়া) মো. সোহেল রানা বলেন, ‘সোর্স মানি রাষ্ট্রের একটি বিনিয়োগ। এটি কোনও ব্যক্তি বিশেষের জন্য নয়, বরং অ্যাকশন স্পেসিফিক। কাজের ধরন ভেদে ভিন্ন ভিন্ন খরচ হয়।’ সৌজন্য- বাংলা ট্রিবিউন\nচার কেন্দ্রীয় নেতাকে বহিষ্কার করলো গণফোরাম\nসক্রিয় হচ্ছে নব্য জেএমবি?


বিশ্বব্যাপী মহামারি আকার ধারণ করা করোনা ভাইরাসের প্রাদুর্ভাব এড়াতে ঢাকায় কাউকে ঢুকতে ও বের হতে দেয়া হবে না।\nএ বিষয়ে প্রয়োজনীয় ব্যবস্থা নিতে পুলিশের সব ইউনিটকে রোববার (৫ এপ্রিল) নির্দেশনা দিয়েছেন বাংলাদেশ পুলিশের ইন্সপেক্টর জেনারেল (আইজিপি) ড. মোহাম্মদ জাবেদ পাটোয়ারী।\nপুলিশ সদর দপ্তর আইজিপির এই নির্দেশের বিষয়টি নিশ্চিত করেছে। সদর দপ্তর জানায়, বাংলাদেশ পুলিশ সামাজিক দূরত্ব বজায় রাখতে ও সবাইকে ঘরে রাখতে নিরলসভাবে কাজ করে যাচ্ছে। জরুরি প্রয়োজন ছাড়া কেউ যাতে বাইরে বের না হয় সেজন্য কাজ করছে। তাই জরুরি প্রয়োজন ছাড়া পুলিশ কাউকে ঢাকার বাইরে যেতে দেবে না।\nপুলিশ সদর দপ্তরের সহকারী মহাপরিদর্শক (এআইজি) সোহেল রানা বলেন, সরকারের নির্দেশে সামাজিক দূরত্ব মানার সিদ্ধান্ত বাস্তবায়ন করতে এই সিদ্ধান্ত নিয়েছে তারা।\nতিনি জানান, রাজধানী কেন্দ্রিক সাধারণ মানুষের আগমন-বহির্গমন বন্ধে কঠোর হওয়ার নির্দেশনা দিয়েছেন মহাপরিদর্শক (আইজিপি) ড. মোহাম্মদ জাবেদ পাটোয়ারী। সে অনুযায়ী পরবর্তী সরকারি নির্দেশ না দেওয়া পর্যন্ত জরুরি সেবা ব্যতীত সাধারণ জনগণকে ঢাকায় প্রবেশ অথবা ত্যাগ করতে দেওয়া হচ্ছে না।\nতিনি বলেন, এরই মধ্যে যারা ঢাকার বাইরে থেকে ঢাকার দিকে যাত্রা শুরু করেছেন, তাদের আমরা আটকে দিয়েছি এবং নিজ নিজ বাড়িতে ফিরিয়ে দিয়েছি। এছাড়া নতুন করে জড়ো হয়ে কাউকে ঢাকার দিকে রওনা হতে দিচ্ছি না আমরা।\nতৈরি পোশাকসহ কয়েকটি কলকারখানা আগের সিদ্ধান্ত অনুযায়ী ৫ই এপ্রিল খোলার কথা থাকায় শনিবার ৪ এপ্রিল দেশের বিভিন্ন এলাকা থেকে কর্মস্থলের দিকে ফিরতে শুরু করে অনেকে।\nআবার কারখানা বন্ধের সিদ্ধান্ত নেয়া হলে তারা নিজ নিজ বাড়িতে ফিরতে চাইলে তাদেরও নিরুৎসাহিত করা হবে বলে জানান এআইজি সোহেল রানা।\nতিনি বলেন, কোনোভাবেই যেন কোথাও লোক জড়ো না হয়, সেটি নিশ্চিত করার ব্যাপারে আমরা মনোযোগী হচ্ছি।


স্ত্রী’কে খুশি করার দারুন এবং সহ’জ কিছু উপায়! ⋆ BirohiMon\nস্ত্রী’কে খুশি করার দারুন এবং সহ’জ কিছু উপায়!\nPublication : ২৩-০৪-২০২০ |\nবিবাহিত জীবনে স্ত্রী’কে খুশি করা অনেক দরকারী একটি জিনিষ। বস্তুবাদী জীবনে আম’রা মনে করি অর্থই সকল সুখের মূল, কিন্তু আসলে ব্যাপারটা তা না। আম’রা নিজেরাই অর্থ কে নিজেদের সুখের মূল উপাদান বানিয়ে ফেলেছি। জেনে নিন, প্রে’মিকা বা স্ত্রী’কে খুশি করার দারুন এবং সহ’জ কিছু উপায় !!\nআম’রা যখনই অর্থকে সব কিছুর উপরে প্রাধান্য দিব তখনই আমাদের কাছের মানুষদের সাথে আমাদের বন্ধন হাল্কা হতে শুরু করে। তাদের অনুভুতির মুল্য তখন আম’রা দিতে ভুলে যাই।\nবিশেষ করে আমাদের ঘরের পুরুষ দের মনে রাখতে হবে শুধু অর্থ উপার্জনই তাদের একমাত্র কাজ নয়। সংসার সুখি করতে মে’য়েদের পাশাপাশি পুরুষদেরও অনেক কিছু করনিও থাকে। অর্থ এবং বস্তুবাদি জীবনকে দূরে রেখে যে সকল কাজের মাধ্যমে স্ত্রী’কে খুশি করা যায় সেগুলো করার চেষ্টা আমাদের করতে হবে। মনে রাখাটা জরুরি স্ত্রী’কে খুশি রাখা মানে পুরো সংসার টাকে সুন্দর এবং সুখী রাখা।\nযে সকল কাজের মাধ্যমে সহ’জেই স্ত্রী’কে খুশি করা যায় সেগুলো হলঃটিম হিসেবে কাজ করাঃআমাদের সমাজে কিছু নিয়ম অনেককাল ধরে চলে আসছে, যেমন পুরুষেরা ঘরের কাজ করবে না। ঘরের কাজ এবং বাচ্চা পালা শুধুমাত্র মহিলাদের দায়িত্ব।\nস্ত্রী’র সমস্যার কথাগুলো মন দিয়ে শুনুন তবে সরাসরি সমাধান দিয়ে দিবেন নাঃগবেষনায় দেখা গেছে কোন পারিবারিক বা সাংসারিক সমস্যায় পুরুষদের চেয়ে মে’য়েরা অনেক বুঝে সমাধানে আস্তে পারে। কিন্তু মে’য়েদের চিন্তা ভাবনাগুলো তারা তাদের পার্টনারদের সাথে আলোচনা করে নিতেই বেশি পছন্দ করে। আজকাল ফেসবুকের যুগে স্বামীরা স্ত্রী’দের কথা মন দিয়ে শুনবে এমন আশা করাটাও বোকামি।\nতবে প্রতিটা স্বামীর উচিৎ সাংসারিক শান্তি রক্ষার্থে স্ত্রী’র সমস্যার কথাগুলো মন দিয়ে শোনা এবং তার মতামত প্রকাশ করা। তবে নিজের মত প্রকাশের সময় হুট করে একটা কিছু বলে না বসে বুঝিয়ে বললে বিষয়টা ভালো হয়। কারন হুটহাট মতামত দিলে স্ত্রী’দের মনে হতে পারে বিষয়টি না বুঝেই বা সেটা নিয়ে চিন্তা না করেই আপনি আপনার মতামত প্রকাশ করলেন।\nনরম ভাবে স্ত্রী’দের সাথে কথা বলুনস্ত্রী’দের মুখে হাসি ফোটানো খুব কঠিন কিছু না। নরম কন্ঠে তাদের সাথে কথা বলুন। তাদের কে জানান আপনি তার সাথে সংসার করে কতটা সুখি। হাজার টাকা দিয়েও সেই হাসিটা আপনি দেখতে পারবেন না যা সেই মুহুর্তে আপনি দেখবেন।\nস্ত্রী’র জীবনের লক্ষ্য স’ম্পর্কে জানুনবর্তমান যুগে প্রতিটা মে’য়েরই কোন না কোন স্বপ্ন থাকে। বিয়ের পর অর্ধের এর চেয়েও বেশি মে’য়েদের স্বপ্ন ভেঙ্গে যায় শুধুমাত্র স্বামী এবং শশুরবাড়ির সাপোর্ট না থাকায়। আপনি শুরুতেই জেনে নিন আপনার স্ত্রী’র জীবনের লক্ষ্য কী’, তাকে তার লক্ষ্যে পৌছানোর ব্যাপারে আপনি কিভাবে সাহায্য করতে পারেন সেটা ভাবুন।\nঅনেকে মে’য়েই তার পড়াশোনা বিয়ের পরেও চালিয়ে যেতে চায় কিন্তু সাংসারিক কাজের চাপে সেটা পেরে উঠে না, আপনি প্রতিদিন তাকে কিছু সময় ঠিক করে দিন পড়ার জন্য এবং সেই সময় টুকু তে তাকে যেন অন্য কোন কাজ করতে না হয় সেদিকে নজর রাখু’ন। অনেকে শুধুমাত্র ভাল বউ এবং মা হতে চায়। তাদের কেও আপনি সাহায্য করতে পারে, সাংসারিক কাজ গুলো গুছিয়ে উঠার জন্য কিভাবে কী’ করা যায় আলাপ আলোচনা করুন, ভালো ভালো টিপস এবং সহ’জে কাজ করা যায় এমন জিনিষগুলো হাতের কাছে এনে দিন। তাকে এক্সপার্ট হওয়ার জন্য সাহায্য করুন।\nস্ত্রী’র সৌন্দর্যের এবং কাজের প্রশংসা করুনঃনারীরা ঘরের কাজ করবে এখানে আবার প্রশংসার কী’ আছে? কথাটা একদমই ভুল। নারীরা ঘরে হোক বা বাইরে অনেক পরিশ্রম করে থাকে প্রতি নিয়ত যেটার বিনিময়ে তারা সামান্য এটেনশানও পায় না। অথচ তাদের কাজের প্রতি আগ্রহ তৈরির জন্য সবচেয়ে বেশি প্রয়োজন তাদের জীবন সঙ্গীর প্রশংসা।\nজি হ্যা, সামান্য প্রশংসাই তাদের কর্ম স্পৃহা বাড়িয়ে তুলতে পারে অনেকাংশে। বাড়িতে ঢুকে সাফ করা ঘর বাড়ি দেখে তার কাজের প্রশংসা করুন। খাবার যদি খেতে খুব খা’রাপ না হয় তবে তাকে বলুন খাবার খেয়ে আপনার মজা লেগেছে। দেখবেন এরপর সে আসলেই মজাদার কিছু আপনার জন্য রান্নার চেষ্টা করছে।\nএকই ভাবে দাম্পত্য জীবনে স্ত্রী’কে খুশি করতে তার সৌন্দর্যের প্রশংসাও করুন। সে যখনি নতুন কোন জামা বা সুন্দর কোন জামা পরে বা সেজে গুজে থাকে তাকে সুন্দর লাগছে বলুন। আপনার এই একটি মাত্র কথা আপনার স্ত্রী’র আত্ববিশ্বা’স বাড়িয়ে দিবে বহুগুন।\nস্ত্রী’কে বলুন আপনি তাকে ভালবাসেনঃএই একটি কথার মাধ্যমে আপনি আপনার স্ত্রী’কে অনেক অনেক বেশি খুশি করতে পারেন। মে’য়েরা মুখে প্রশংশা বেশি পছন্দ করে। তাকে বলুন আপনি তাকে কেন এত ভালোবাসেন। আপনার জীবনে তার অবস্থান তার মুল্য তাকে স্পষ্ট করে বুঝিয়ে বলুন।\nস্ত্রী’কে সরি বলুনঃস্ত্রী’কে আপনি যে শ্রদ্ধা করেন সেটা তাকে বুঝাবেন কোন ভুল হয়ে গেলে সরি বলার মাধ্যমে। পুরুষদের দ্বারা এমন অনেক সময় অনেক কাজ হয়ে যায় যেগুলো স্ত্রী’রা সহ’জে মেনে নিতে পারে না। এমন পরিস্থিতিতে সরি বলে তাকে স্বাভাবিক করুন। আপনি বোঝান আপনি তাকে শ্রদ্ধা করেন। এভাবেও সেও আপনার প্রতি অনেক উচ্চ ধারনা পোষন করবে।\nআপনার প্রতিটি কাজের দায় দায়িত্ব নিজে নিনঃআপনি যে কাজগুলো করবেন প্রতিটি কাজের দায় দায়িত্ব আপনি নিজে বহন করুন। নিজের কাজগুলো নিজে দায়িত্ব সহকারে সম্পন্ন করুন। এতে করে আপনার প্রতি স্ত্রী’র শ্রদ্ধা আরো বেড়ে যাবে। আবার অনেক সময় দেখা যায় কোন কাজ করার পর সেটি সফল ভাবে না হলে স্বামীরা স্ত্রী’দের কে দোষারোপ করতে থাকেন, এই বলে যে, “তোমা’র জন্য এটা হয়নি”। এটা মোটেও উচিৎ নয়।\nস্ত্রী’র জন্য আলাদা ভাবে কিছু অর্থ বরাদ্দ করুনঃবেশিরভাগ পুরুষ মানুষই অর্থ উপার্জনের পিছে নিজের জীবনের বেশিরভাগ সময় ব্যয় করে থাকেন, তবে এই বিষয়টি অনেকেরই মা’থায় আসে না যে নিজের স্ত্রী’র জন্য আলাদা ভাবে কিছু অর্থ বরাদ্দ করা দরকার। হোক সেটা তার পছন্দের কিছু কিনে দেওয়ার জন্য অথবা তাকে নিয়ে দূরে কোথাও বেড়িয়ে আসার জন্য।\nএমনো হতে পারে আপনি তার জন্য আলাদা ভাবে অর্থটি জমাতে থাকলেন এবং পরিমানটি একটু বড় হলে পরে তার হাতে সেটি তুলে দিলেন সারপ্রাইজ গিফট হিসেবে। এই উদ্দেশ্যে আপনি দাম্পত্য জীবনে স্ত্রী’কে খুশি করতে হালাল ভাবে কিছু এক্সট্রা উপার্জনের ব্যবস্থাও করতে পারেন চাইলে। যেমনঃ টিউশন, ফ্রি ল্যান্সিং, এডিটিং ইত্যাদি।\nসবসময় স্ত্রী’র মতামত নিনঃটিমওয়ার্ক এর সবচেয়ে বড় কাজ হচ্ছে মতামত নেওয়া। সাংসারিক প্রতিটি কাজে আপনার স্ত্রী’র মতামত নিন। তার কোন মতামতে ভুল ত্রুতি থাকলে ঠান্ডা মা’থায় তাকে সেটা বুঝানোর চেস্টা করুন। এতে করে ধীরে ধীরে আপনাদের মাঝে বন্ধন দৃঢ় হবে এবং একে অ’পরের মতামত কে গুরুত্ব সহকারে বিবেচনাও করতে শিখবেন। তবে বেশিরভাগ সময় যেটা দেখা যায় মতামত নেওয়ার সময় তীব্র ঝগড়ার সৃষ্টি হয় এবং পরিশেষে সিদ্ধান্ত নেওয়া হয় যে কোন একজনের অমতে। এক্ষেত্রে একে অ’পরের কথার মূল্য দিতে জানতে হবে, একে অ’পরের পরিস্থিতি বুঝতে হবে।\nদাম্পত্য জীবন কে সুখী করতে অ’পর পক্ষ কী’ করলো সেটা না ভেবে আপনি কি করলেন সেটা নিয়ে ভাবুন। আপনি এক পা আগে বাড়ালে অ’পর পক্ষও কিন্তু বসে থাকবে না। নিজের ভুল ত্রুটি গুলো শুধরে অন্য পক্ষকে শুধ’রাতে চাইলে তখন তার আর কিছু বলার থাকে না।\nতবে পুরুষদের ক্ষেত্রে নিজের সারাদিনের ক্লান্তি কে উপেক্ষা করে এই কাজগুলো করা ক’ষ্ট’কর হলেও অসম্ভব নয় কিন্তু। আম’রা আমাদের পারিবারিক জীবনকে সুখী করার জন্য এবং নিজের জীবন সঙ্গীকে একটু ভালো লাগা দেওয়ার জন্য এতোটুকু তো করতেই পারি, তাই না?


'ত্রিপুরায় খেলা হবেনা, ত্রিপুরায় বিকাশ হবে' বললেন লকেট\nশনিবার ভোটপ্রচারের শুরু থেকেই বিজেপির কাছে চরম হেনস্থা এবং আক্রমণের শিকার হচ্ছেন তৃণমূল কর্মীরা। রবিবারই ৩০৭ ধারায় গাড়িচাপা দিয়ে খুনের চেষ্টার অভিযোগে গ্রেপ্তার হয়েছেন তৃণমূল নেত্রী সায়নী ঘোষ। যদিও এটাকে চক্রান্তই বলছেন স্থানীয় তৃণমূল কর্মী ও নেতৃবৃন্দ। শুধু তাই নয়, সায়নী ঘোষকে থানায় ডেকে থানার বাইরে বিজেপির ভাড়া করা দুস্কৃতীরা হেলমেট পরে এসে তৃণমূল কর্মীদের ওপর অতর্কিতে ইটবৃষ্টি শুরু করে। এর সপক্ষে ভিডিও পর্যন্ত পেশ করেছে তৃণমূল কংগ্রেস। সুপ্রিম কোর্টের নির্দেশ অগ্রাহ্য করে ত্রিপুরা সরকার রক্ষকের বদলে হামলাকারীদের প্রশ্রয় দেওয়া সত্ত্বেও তাঁদেরই সমর্থনে গলা চড়ালেন পশ্চিমবঙ্গের বিজেপী নেত্রী লকেট চট্টোপাধ্যায়।\nলকেট এদিন সংবাদমাধ্যমে মমতা বন্দ্যোপাধ্যায়ের সংলাপ ধার করেই প্রত্যুত্তরে বলেন, “ত্রিপুরায় কোনও খেলা হবেনা। মমতা বন্দ্যোপাধ্যায় বাংলায় হিংসার রাজনীতি করেন, সে রাজনীতি ত্রিপুরায় কিছুতেই আমদানি করা চলবেনা “। লকেটের মতে ২০২৪ এর নির্বাচনে মমতা বন্দ্যোপাধ্যায় বিরোধীদের নেতৃত্বকারী প্রধান মুখ হলে সে লড়াই হবে হিংসার সাথে আদর্শের। আদর্শের প্রতিভূর তুলনা টেনে বলেন, “প্রধানমন্ত্রীর মতো একজন আদর্শ মানুষের সামনে হিংসার কোনও স্থান নেই”।\nপশ্চিমবঙ্গে ভোট পরবর্তী হিংসার ঘটনা মনে করিয়ে মমতা বন্দ্যোপাধ্যায়ের স্লোগান ধরেই লকেট এর নিজস্ব ব্যাখ্যা দিয়ে বলেন, “খেলা হবের অর্থ ৬০ জন দলীয় কর্মীর মৃত্যু। খেলা হবের অর্থ এক লক্ষ বিজেপি কর্মীর ঘরছাড়া হওয়া। খেলা হাবের অর্থ মা বোনেদের ধর্ষণ। বাংলায় যদি খেলা হবের এই অর্থ হয়, তবে ত্রিপুরায় কোনও খেলা হবেনা, ত্রিপুরায় বিকাশ হবে”।\nঅপরপক্ষে, এদিন ত্রিপুরায় পৌঁছেই সাংবাদিক বৈঠক ডাকেন অভিষেক বন্দ্যোপাধ্যায়। তিনি বলেন, “ত্রিপুরায় নৈরাজ্যের পরিবেশ চলছে। বিরোধীদের সভা করার অনুমতি নেই! সংবাদমাধ্যম পর্যন্ত আক্রান্ত ! দমন পীড়নের ঘটনায় রোজ রেকর্ড ভাঙছে বিজেপি। থানার ভেতরে আক্রমণ হচ্ছে অথচ পুলিশ নীরব দর্শক “।\nপুরভোট নিয়ে রীতিমতো চিন্তিত তৃণমূল নেতা বলেন, “বিপ্লব দেবের ইন্ধনে ২২ নভেম্বর এই অবস্থা হলে, ২৫ নভেম্বর ভোট কীকরে হবে? “\nএই পরিস্থিতির পাশাপাশি পশ্চিমবঙ্গের বিজেপি নেত্রী লকেট চট্টোপাধ্যায়য়ের বক্তব্য মেলানো মুশ্কিল বলেই মনে করছেন রাজনৈতিক মহলের একাংশ।


রিভেঞ্জ পর্নো ডট কম থেকে সাবধান! - কর্পোরেট\nপ্রথম পাতা / সাইবার ক্রাইম / রিভেঞ্জ পর্নো ডট কম থেকে সাবধান!\nরিভেঞ্জ পর্নো ডট কম থেকে সাবধান!\nPosted by: কর্পোরেট ম্যাগাজিন in সাইবার ক্রাইম সোমবার, ডিসেম্বর 16, 2013\t0 ৪১৯৩ বার পঠিত\nএকসময় ছিল গভীর ভালোবাসা৷ হঠাৎ করে হয়ত সেই সম্পর্ক ছুটে গেলো৷ আর সঙ্গীটি প্রতিশোধ নিতে ইন্টারনেটে ছেড়ে দিল তাদের মধ্যকার অন্তরঙ্গ সম্পর্কের ছবি, ভিডিও৷ একে বলা হয় ‘রিভেঞ্জ পর্নো,’ যা সর্বনাশ ডেকে আনতে পারে কারো জীবনে৷\nবছর দুয়েক আগে বাংলাদেশের মডেল কন্যা প্রভার অন্তরঙ্গ ভিডিও প্রকাশ নিয়ে আলোচনা-সমালোচনা কম হয়নি৷ প্রাক্তন ছেলেবন্ধুর সঙ্গে এই ভিডিও প্রকাশের পর সংসারও ভেঙে যায় তাঁর৷ পরে অবশ্য সামলে উঠেছেন প্রভা৷ কিন্তু এভাবে ‘রিভেঞ্জ পর্নো’ http://www.revengeporno.com/প্রকাশ থেমে নেই৷\n‘রিভেঞ্জ পর্নো’ ঠেকাতে পুলিশ প্রশাসনও তেমন ভূমিকা রাখতে পারছে না৷ বিশেষ করে হোলি জেকবসকে বিষয়টি বিস্মিত করেছে৷ এক সাক্ষাৎকারে এই মার্কিন নারী জানান তাঁর হতাশার কথা৷ ২০০৯ সালের জানুয়ারী মাসে ছেলেবন্ধুর সঙ্গে ছাড়াছাড়ি হয়ে যায়৷ বন্ধুটি তাঁর কাছ থেকে অনেক দূরে থাকতো৷ তাই সম্পর্ক ধরে রাখতে বিভিন্ন একান্ত ব্যক্তিগত ছবি বন্ধুর সঙ্গে শেয়ার করেছিলেন তিনি৷ বন্ধুর সঙ্গে ওয়েবক্যামেও অনেক খোলামেলা আচরণ করেছেন তিনি৷\nছাড়াছাড়ির পর একদিন আবিষ্কার করেন প্রাক্তন ছেলেবন্ধুটি জ্যাকবসের নগ্ন ছবি, আপত্তিকর ভিডিও প্রকাশ করেছে ইন্টারনেটে৷ এরপর পুলিশের দ্বারস্থ হয়েও কোনো সমাধান পাননি তিনি৷ বর্তমানে তিনি প্রতিশোধ হিসেবে অন্যের নগ্ন ছবি বা ভিডিও ইন্টারনেটে প্রকাশকে অপরাধের পর্যায়ে ফেলার জন্য প্রচারণা চালাচ্ছেন৷ মার্কিন যুক্তরাষ্ট্রে এব্যাপারে কঠোর আইন চান হোলি জেকবস৷\nআশার কথা হচ্ছে, কিছু দেশে ‘রিভেঞ্জ পর্নো’ রোধে তৎপরতাও লক্ষ্য করা যাচ্ছে৷ ব্রিটিশ সংবাদমাধ্যম বিবিসি গত ১১ ডিসেম্বর জানিয়েছে, ইউগটপোস্টেড নামক একটি ‘রিভেঞ্জ পর্নো’ সাইটের সঙ্গে সম্পৃক্ত থাকার অভিযোগে এক ব্যক্তিকে আটক করেছে পুলিশ৷ এই ব্যক্তি আবার টাকার বিনিময়ে ইন্টারনেট থেকে ছবি মুছে দেয়ার একটি ওয়েবসাইটও পরিচালনা করতেন৷\nবিশেষজ্ঞরা মনে করেন, ‘রিভেঞ্জ পর্নো’ থেকে রক্ষা পেতে প্রয়োজন বাড়তি সতর্কতা৷ বিশেষ করে অন্তরঙ্গ মুহূর্তের ছবি বা ভিডিও তোলার ক্ষেত্রে সচেতনতা প্রয়োজন৷ ডিজিটাল মাধ্যমে থাকা এধরনের কন্টেন্ট সহজেই পৌঁছে যেত পারে অন্যের কাছে, যা ডেকে আনতে পারে সর্বনাশ৷\nপর্নো প্রভা রিভেঞ্জ\t2013-12-16\nPrevious: স্মার্টওয়াচ কি পরবর্তী চমক?\nNext: শীতে কাবু স্মার্টফোনও ! বন্ধুত্বে আপনজন


নিউ জার্সির হাওয়ার্থে জন্মগ্রহণকারী, এলিজাবেথ গিলিস একজন আমেরিকান অভিনেত্রী এবং গায়ক। 2017 সালে, তিনি দ্য ব্ল্যাক ডনেলিসে তার প্রথম টেলিভিশনে অভিনয় করেন। 2011 সালে, গিলিস "গিভ ইট আপ" গানের মাধ্যমে ভিক্টোরিয়াসে গায়ক হিসেবে আত্মপ্রকাশ করেন। তার অন্য প্রথম অভিনয় এবং গানের কেরিয়ার, তিনি 13 সালে ব্রডওয়েতে লুসি চরিত্রে অভিনয় করার জন্য স্টারডমের কথা বলেছিলেন। তিনি ভিক্টোরিয়াসে জেড ওয়েস্ট চরিত্রে অভিনয় করেছিলেন এবং 2014 সালের হরর ফিল্ম অ্যানিমাল-এ একটি ভূমিকায় অভিনয় করেছিলেন। 2017 সালে, তিনি ফ্যালন ক্যারিংটন হিসাবে রাজবংশের কাস্টে যোগদান করেছিলেন। বায়োতে টিউন করুন এবং এলিজাবেথ গিলিসের উইকি, বায়ো, বয়স, উচ্চতা, ওজন, নেট ওয়ার্থ, স্বামী এবং তার সম্পর্কে আরও অনেক তথ্য সম্পর্কে আরও অন্বেষণ করুন!\nএলিজাবেথ গিলিস উচ্চতা ও ওজন\nএলিজাবেথ গিলিস কত লম্বা? তিনি লম্বায়5ফুট7উচ্চতায় দাঁড়িয়েছেন অন্যথায় 1.70 মিটার বা 170 সেমি। তার ওজন প্রায় 55 কেজি বা 121 পাউন্ড। তার শরীরের পরিমাপ 34-26-35 ইঞ্চি। তিনি 33 সি এর একটি ব্রা কাপ পরেন। তিনি একজন ফিটনেস ফ্রিকও বটে। তার সুন্দর গাঢ় বাদামী চোখ এবং স্বর্ণকেশী চুল আছে।\nআসল নাম এলিজাবেথ গিলিস\nজন্মদিন জুলাই 26, 1993\nজন্মস্থান হাওয়ার্থ, এনজে\nস্বামী/স্ত্রী মাইকেল করকোরান\nনেট ওয়ার্থ প্রায়. $34 মিলিয়ন (USD)\nএলিজাবেথ গিলিস নেট ওয়ার্থ\nএলিজাবেথ গিলিসের মোট সম্পদ কত? গিলিসের অভিনয় জীবন শুরু হয়েছিল 12 বছর বয়সে, যখন তিনি স্থানীয় ওপেন কাস্টিং কলগুলিতে যেতে শুরু করেছিলেন। তার প্রথম টেলিভিশন ভূমিকা ছিল দ্য ব্ল্যাক ডনেলিস-এ একটি পুনরাবৃত্ত চরিত্র হিসেবে। তিনি ভিক্টোরিয়া জাস্টিসের বিপরীতে নিকেলোডিয়নের ভিক্টোরিয়াসে প্রতিপক্ষের ভূমিকায় অভিনয় করেছিলেন। 2017 সালে, গিলিসকে CW টেলিভিশন সিরিজ ডাইনেস্টিতে ফ্যালন ক্যারিংটন চরিত্রে অভিনয় করা হয়েছিল। 2020 সালের হিসাবে, তার মোট মূল্য $34 মিলিয়ন (USD) এর বেশি আনুমানিক।\nএলিজাবেথ গিলির স্বামী\nএলিজাবেথ গিলিসের প্রেমিক কে? তিনি একজন বিবাহিত মহিলা। তিনি সঙ্গীত প্রযোজক মাইকেল কর্কোরানের সাথে গাঁটছড়া বাঁধেন। 8 আগস্ট, 2020 তারিখে নিউ জার্সির একটি ব্যক্তিগত অনুষ্ঠানে তারা বিয়ে করেন। বর্তমানে দম্পতির কোনো সন্তান নেই।\nএলিজাবেথ গিলিস সম্পর্কে তথ্য\nতার পিতামাতার নাম ডেভ এবং লরি।\nতার ভাইবোনও আছে। জর্জ নামে তার একটি ভাই আছে।\nতার আইরিশ বংশ, এবং একজন ইতালীয় দাদী এবং দাদী।\n2010 সালে, গিলিসকে নিকেলোডিয়ন টেলিভিশন শো ভিক্টোরিয়াস-এ খারাপ মেয়ে এবং মাঝে মাঝে প্রতিপক্ষ জেড ওয়েস্ট হিসাবে অভিনয় করা হয়েছিল।\nতার হট, সিজলিং এবং কার্ভাসিয়াস ইমেজ রয়েছে।


পীরগঞ্জে ভেজাল সেমাইয়ের রমরমা বাণিজ্য - Pirganj24\nপীরগঞ্জে ভেজাল সেমাইয়ের রমরমা বাণিজ্য\nজুন ২৭, ২০১৫ অক্টোবর 14, 2016 বেলায়েত হোসেন ০ Comments ঈদ-উল-ফিতর, খালাশপীর, পীরগঞ্জ\nরংপুরের পীরগঞ্জে উপজেলা প্রশাসনের ভেজাল বিরোধী অভিযান না থাকার কারণে আসন্ন ঈদ-উল-ফিতরকে সামনে রেখে পীরগঞ্জের ১৫টি ইউনিয়নে ব্যাঙের ছাতার ন্যায় অবৈধভাবে গড়ে ওঠা বিভিন্ন বেকারিগুলোতে লাচ্ছা সেমাই তৈরী করা হচ্ছে। পীরগঞ্জ এখন ভেজাল লাচ্ছা সেমাই তৈরির কারখানা। অনুমোদনহীন এইসব লাচ্ছা সেমাই জনস্বাস্থ্যের জন্য মারাত্বক ক্ষতিকর। আইনশৃঙ্খলা বাহিনীর যাথাযথ তদারকি এবং স্যানেটারি কর্মকর্তার পরিদর্শন না থাকার কারণে ব্যাঙের ছাতার মত হঠাৎ গজিয়ে ওঠা এসব কারখানাগুলোতে লাচ্ছা সেমাই তৈরি করা হচ্ছে।\nঅনবিজ্ঞ এবং স্বাস্থ্য জ্ঞান সম্পর্কে পরিপূর্ণ ধারণা না থাকায় এসব কারখানায় কারিগররা অপরিষ্কার এবং নোংরা ও অপরিচ্ছন্ন পরিবেশে সেমাই তৈরি করছেন। এক শ্রেণীর অসাধু কারখানার মালিক অধিক মুনাফার আশায় নামকরা কোম্পানির প্যাকেট ছাপিয়ে নকল সেমাই ভরে বাজারজাত করছেন। সেমাই তৈরিতে ব্যবহার করা হচ্ছে নিম্নমানের আটা, পাম তেল, ডালডা, ক্ষতিকর বিষাক্ত রং ইত্যাদি।\nঅনুসন্ধানে জানা যায় ঈদ উপলক্ষে প্রতিবছরই উপজেলার বিভিন্ন স্থানে গড়ে ওঠে অসংখ্য মৌসুমি সেমাই কারখানা। যার অধিকাংশেরই বিএসটিআই এর অনুমোদন নেই। সরজমিনে দেখা গেছে, উপজেলার বিভিন্ন কারখানায় তৈরি কাঁচা সেমাই খোলা ময়লা আবর্জনা স্তুপের পাশেই রোদে শুকাতে দেন এবং শুকনো লাচ্ছা সেমাই অনেক দিনের পুরোনো তেলে ভাজেন। খালাশপীর বন্দরের কাশেম বেকারিতে গেলে দেখা যায়, নোংরা ও অস্বাস্থ্যকর পরিবেশ তৈরি হচ্ছে লাচ্ছা সেমাই।\nপীরগঞ্জ উপজেলা স্বাস্থ্য কমপ্লেক্সের মেডিকেল প্রমোশন অফিসার ডা. জাবিউল ইসলাম বলেন, “এসব লাচ্ছা সেমাই অস্বাস্থ্যকর, এর ফলে ডায়রিয়া, পেটের পীড়া, জন্ডিস, টাইফয়েড সহ নানাবিধ রোগে আক্রান্ত হবার আশংকা রয়েছে।” পীরগঞ্জ উপজেলা স্যানেটারি ইন্সপেক্টর গোলাম মোস্তফা বলেন- “কিছু কিছু জায়গায় সেমাই তৈরী চলছে তবে তদন্ত করে প্রয়োজনীয় ব্যবস্থা গ্রহণ করা হবে।”\n← একাদশ শ্রেণিতে ভর্তির ফল আজ রাতে\nআমরা কি বোনের সাথে একটি ছবিও আপলোড করতে পারি না? →


বিষাদময় ঘটনা ও নানা কারণে তাৎপর্যপূর্ণ পবিত্র আশুরা – Welcome to Dainik Shomayer Shangbad\nইসলামের ইতিহাসে কারবালার বিষাদময় ঘটনাসহ নানা ঘটনার স্মরণে সারা দেশে পালিত হচ্ছে পবিত্র আশুরা। আরবি সনের হিজরি বছরের প্রথম মাসে ১০ মুহাররম পবিত্র আশুরা পালিত হয়। বিভিন্ন কারণে সুন্নি মুসলিমদের কাছে এই দিনটি বিশেষ তাৎপর্যপূর্ণ, তবে শিয়া মতাবলম্বীদের কাছে এটি বিষাদের দিন।\nমহানবী হযরত মুহম্মদ (স.) এর দৌহিত্র ইমাম হোসেন (রা.) এই দিনে ফোরাত নদীর তীরে কারবালা প্রান্তরে নির্মমভাবে শহীদ হন। শোকের প্রতীক হিসাবে সারা বিশ্বের শিয়া মুসলমান সম্প্রদায় ১০ মুহাররম নানা কর্মসূচির মধ্য দিয়ে দিনটি পালন করেন।\nইসলামে ১০ মুহাররমের আরো তাৎপর্য রয়েছে। এদিন আসমান ও জমিন সৃষ্টি করা হয়েছিল। এই দিনে পৃথিবীর প্রথম মানুষ হযরত আদম (আ.)-কে সৃষ্টি করা হয়েছিল। এই দিনে মহান আল্লাহ তায়ালা নবীদেরকে স্ব স্ব শত্রুর হাত থেকে আশ্রয় প্রদান করেছেন বলেও উল্লেখ রয়েছে।\nযেমন- হযরত মুসা (আ.) এর শত্রু ফেরাউনকে নীল নদে ডুবিয়ে দেয়া হয়। নূহ (আ.)-এর নৌকা ঝড়ের কবল হতে রক্ষা পায় এবং তিনি জুডি পর্বতশৃঙ্গে নোঙ্গর করেন। এই দিনে হযরত দাউদ (আ.)-এর তাওবা কবুল করেন আল্লাহ। এই দিন নমরূদের অগ্নিকুণ্ড থেকে ইব্রাহীম (আ.) রক্ষা পেয়েছিলেন। হযরত আইয়ুব (আ.) দুরারোগ্য ব্যাধি থেকে মুক্ত ও সুস্থতা লাভ করেন এদিন। এদিনে আল্লাহ তায়ালা হযরত ঈসা (আ:)-কে ঊর্ধ্বাকাশে উঠিয়ে নেন। ১০ মুহাররমের এই দিনই কেয়ামত সংঘটিত হবে বলে হাদিসে বর্ণিত আছে।\nইমাম হোসেনের শহীদের ঘটনায় বর্ণিত আছে, হিজরী ৬০ সনে এজিদ বিন মুয়াবিয়া তার বাবার মৃত্যুর পর নিজেকে মুসলিম বিশ্বের খলিফা হিসাবে ঘোষণা করে। তিনি প্রকৃত মুসলমান ছিলেন না। শাসক হিসাবেও ছিলেন অত্যাচারী। ইমাম হোসেন এজিদের আনুগত্য স্বীকারে অস্বীকৃতি জানিয়ে ইসলাম প্রচারে মদীনা ছেড়ে মক্কা চলে আসেন। মক্কা থেকে শেষ পর্যন্ত কারবালার উদ্দেশ্যে যাত্রা করেন। এ সময় উমর ইবনে সাদ আবি ওক্কাসের নেতৃত্বে চার হাজার সৈন্য কারবালায় প্রবেশ করে। কয়েক ঘণ্টা\nপর শিমার ইবনে জিলজুশান মুরাদির নেতৃত্বে আরো বহু নতুন সৈন্য এসে তার সাথে যোগ দেয়। কারবালায় দুই পক্ষের মধ্যে যুদ্ধ হয়।\nএই যুদ্ধে শিমারের ছুরিতে ইমাম হোসেন (রা.) শহীদ হন। তার সাথে আরো শহীদ হন তার ৭২ জন সঙ্গী।\nইমাম হোসেন (রা.)-এর শহীদ দিবসকে কেন্দ্র করে শিয়া অনুসারীরা ইমামবাড়া তৈরি, পতাকা, ঢাক-ঢোল নিয়ে শোকের প্রকাশ হিসাবে শরীর থেকে রক্ত ঝরিয়ে নানা কর্মসূচি পালন করে।\nএ দিন সরকারি ছুটি।\nপ্রধানমন্ত্রী তার বাণীতে বলেন, মহানবী হযরত মুহম্মদ (স.) এর প্রিয় দৌহিত্র হযরত ইমাম হোসেন (রা.) ও তাঁর পরিবারবর্গ কারবালা প্রান্তরে শাহাদতবরণ করেন। সত্য ও ন্যায় প্রতিষ্ঠায় তাদের এ আত্মত্যাগ মুসলিম উম্মাহর জন্য এক উজ্জ্বল ও অনুকরণীয় দৃষ্টান্ত হয়ে আছে।\nপবিত্র আশুরা উপলক্ষে কারবালা প্রান্তরে শাহাদতবরণকারী সকল শহীদের প্রতি গভীর শ্রদ্ধা নিবেদন করে রাষ্ট্রপতি বলেন, কারবালার শোকাবহ ঘটনার স্মৃতিতে ভাস্বর পবিত্র আশুরার শাশ্বত বাণী আমাদেরকে অন্যায় ও অত্যাচারের বিরুদ্ধে সোচ্চার হতে উদ্বুদ্ধ করে, প্রেরণা যোগায় সত্য ও সুন্দরের পথে চলার। পবিত্র আশুরার মহান শিক্ষা আমাদের সকলের জীবনে প্রতিফলিত হোক-এ প্রত্যাশা করি।


দেড় কোটি টাকা আত্মসাত: মৌলভীবাজারে শ্রমিক ইউনিয়নের বিরুদ্ধে মামলা দেড় কোটি টাকা আত্মসাত: মৌলভীবাজারে শ্রমিক ইউনিয়নের বিরুদ্ধে মামলা\nHome সিলেট দেড় কোটি টাকা আত্মসাত: মৌলভীবাজারে শ্রমিক ইউনিয়নের বিরুদ্ধে মামলা\nদেড় কোটি টাকা আত্মসাত: মৌলভীবাজারে শ্রমিক ইউনিয়নের বিরুদ্ধে মামলা\nসিলেট অফিস : মৌলভীবাজার জেলা অটোটেম্পো, অটোরিকশা, মিশুক ও সিএনজি পরিবহন শ্রমিক ইউনিয়নের সভাপতি-সম্পাদকের বিরুদ্ধে ২০১৮ সালের শ্রমিকদের চাঁদার দেড় কোটি টাকা আত্মসাতের অভিযোগে শ্রম আইনে মামলা হয়েছে। বিভাগীয় শ্রম দফতরের উপ-পরিচালক মো. নাহিদুল ইসলাম বাদী হয়ে সিলেট শ্রম আদালতে ২১ সেপ্টেম্বর এ মামলা (মামলা নং ৩০/২০) দায়ের করেন।\nঅনুসন্ধানে জানা গেছে, সভাপতি আওয়ামী লীগ কর্মী পাভেল মিয়া ও সাধারণ সম্পাদক বিএনপি নেতা আজিজুল হক সেলিমের একচ্ছত্র নিয়ন্ত্রণে পরিচালিত হচ্ছে শ্রমিক সংগঠনটি। ইতোমধ্যে শ্রমিকদের ১ কোটি ৮৬ লাখ ১৫ হাজার টাকা অর্থ আত্মসাতের অভিযোগে শ্রমিক ইউনিয়নের (রেজি. নং- চট্ট-২৩৫৯) এই দুই নেতার বিরুদ্ধে মামলা দায়ের করা হয়।\nএ বিষয়ে অভিযুক্ত কমিটির অধীনস্থ মৌলভীবাজার-শমসেরনগর রোডের সাধারণ সম্পাদক শাহনাজ বলেন, শ্রমিকদের টাকায় সভাপতি-সাধারণ সম্পাদক ইতোমধ্যে আঙ্গুল ফুলে কলাগাছে পরিণত হয়েছেন।\nমৌলভীবাজার জেলা অটোটেম্পো, অটোরিকশা, মিশুক ও সিএনজি পরিবহন শ্রমিক ইউনিয়নের প্রচার সম্পাদক নজরুল ইসলাম বলেন, আয়-ব্যয়ের ক্ষেত্রে সভাপতি-সাধারণ সম্পাদক আমাদের কিছুই জিজ্ঞাসা করেননি। টাকা-পয়সা সবই তাদের পকেটে।\nএ বিষয়ে জেলা অটোটেম্পো, অটোরিকশা, মিশুক ও সিএনজি পরিবহন শ্রমিক ইউনিয়নের সভাপতি মো. পাভেল মিয়া যুগান্তরকে বলেন, আমাদের হয়রানি করার জন্য পরিকল্পিতভাবে এ মামলা করা হয়েছে।\nPrevious articleদেশে ৯ মাসে ধর্ষণের শিকার ৯৭৫ জন নারী, গণধর্ষণ ২০৮\nNext articleক্রাইম পেট্রোল দেখে হত্যার কৌশল রপ্ত


মালেরিয়াবাহী মশা নিধনের পদ্ধতি আবিষ্কার বিজ্ঞানীদের! - Paper's Life\nমালেরিয়াবাহী মশা নিধনের পদ্ধতি আবিষ্কার বিজ্ঞানীদের!\n৩১ মে ২০১৯ - ১০:৫৬:৪৩ অপরাহ্ন\nসম্প্রতি ম্যালেরিয়াবাহী মশা নিধনের এক অভিনব পদ্ধতি আবিষ্কার করেছেন যুক্তরাষ্ট্র এবং বুরকিনা ফাসোর বিজ্ঞানীরা। যার মাধ্যমে ম্যালেরিয়াবাহী মশার প্রায় ৯৯ শতাংশ ধ্বংস করা সম্ভব। এ বিষয়ে বিবিসি সায়েন্স ফিকশনের প্রকাশিত এক প্রতিবেদনের বরাত দিয়ে জানিয়েছে যে, এক প্রকার ছত্রাকের মাধ্যমে ম্যালেরিয়ার জীবাণুবাহী মশা নিধনের এই পদ্ধতি আবিষ্কার চিকিৎসা বিজ্ঞানকে অন্য এক পর্যায়ে নিয়ে যাবে।\nএ ব্যাপারে গবেষকরা জানান, জিনগতভাবে বিকশিত এই ছত্রাক মাকড়শার জালের মতো এক ধরনের বিষক্রিয়া সৃষ্টি করে যার মাধ্যমে ম্যালেরিয়াবাহী মশার প্রায় ৯৯ শতাংশ ধ্বংস করা সম্ভব।\nপ্রতিবছর বিশ্বজুড়ে প্রায় ২১ কোটি ৯০ লাখ মানুষ ম্যালেরিয়া রোগে আক্রান্ত হয়। এছাড়াও, প্রতি বছরে প্রায় চার লাখেরও বেশি মানুষের মৃত্যুর কারণ এই ম্যালেরিয়া। তবে বুরকিনা ফাসোতে পরিচালিত পরীক্ষায় দেখা গেছে ৪৫ দিনের মধ্যে প্রায় ৯৯ শতাংশ ম্যালেরিয়াবাহী মশা নিধনে সক্ষম জিনগতভাবে বিকশিত ওই ছত্রাক। এ বিষয়ে গবেষকরা বলছেন, মশা বিলুপ্ত করা তাদের উদ্দেশ্য নয় বরং তারা ম্যালেরিয়ার বিস্তার রোধ করতে চান পুরোপুরি।\nম্যালেরিয়া রোগের বিস্তার রোধে জিনগতভাবে বিকশিত এই ছত্রাক উদ্ভাবনের গবেষণাটি যৌথভাবে পরিচালনা করেছে যুক্তরাষ্ট্রের ম্যারিল্যান্ড বিশ্ববিদ্যালয় ও বুরকিনা ফাসোর আইআরএসএস রিসার্চ ইনস্টিটিউট। এসময় গবেষণায় তারা দেখেছেন, প্রাকৃতিকভাবে মেটারহিজিয়াম পিঙসেয়েনসে নামের এক প্রকারের ছত্রাক দ্বারা অ্যানোফিলিস প্রজাতির স্ত্রী মশা আক্রান্ত হয়।\nম্যারিল্যান্ড বিশ্ববিদ্যালয়ের প্রফেসর রেমন্ড সেন্ট লেগার বলেন, এগুলো খুবই নমনীয়, খুব সহজেই সেগুলোর জেনেটিক প্রকৌশল করা যায়।\nতিনি আরও জানান, তিনি জানান এসব ছত্রাক এক প্রকার বিষে পরিণত হয় যেগুলো অস্ট্রেলিয়ার এক প্রজাতির মাকড়সার শিরায় পাওয়া যায়। প্রফেসর লেগার বলেন, মাকড়সা তার বিষ দাঁত ব্যবহার করে পতঙ্গদের চামড়ার অভ্যন্তরে প্রবেশ করে বিষ ঢেলে দেয়। আমরা মাকড়সার ওই বিষদাঁতকেই মেটারহিজিয়াম ছত্রাক দিয়ে প্রতিস্থাপন করেছি। পরীক্ষাগারে জিনগতভাবে বিকশিত হওয়ার কারণে ওই ছত্রাক মাকড়সার বিষদাঁতের চেয়ে আরও দ্রুত মশা নিধনে সক্ষম।


রাষ্ট্রপতি চিকিৎসার জন্য লন্ডনের উদ্দেশে ঢাকা ছেড়েছেন রাষ্ট্রপতি চিকিৎসার জন্য লন্ডনের উদ্দেশে ঢাকা ছেড়েছেন – নিউজ ৫২ বাংলা ২৪. কম\nরাষ্ট্রপতি চিকিৎসার জন্য লন্ডনের উদ্দেশে ঢাকা ছেড়েছেন\nডেস্ক রিপোর্ট: চোখের চিকিৎসা ও স্বাস্থ্য পরীক্ষার জন্য আট দিনের সফরে যুক্তরাজ্যের উদ্দেশে ঢাকা ছেড়েছেন রাষ্ট্রপতি মো. আবদুল হামিদ। শনিবার বেলা ১১টার দিকে বিমান বাংলাদেশ এয়ারলাইন্সের একটি ভিভিআইপি ফ্লাইটে লন্ডনের উদ্দেশে ঢাকা ছাড়েন তিনি।\nবিমানবন্দরে রাষ্ট্রপতিকে বিদায় জানান কৃষিমন্ত্রী মতিয়া চৌধুরী, স্থানীয় সরকার মন্ত্রী খন্দকার মোশাররফ হোসেন ও পররাষ্ট্রমন্ত্রী এ এইচ মাহমুদ আলী। এছাড়া মন্ত্রিপরিষদ সচিব, প্রধানমন্ত্রীর কার্যালয়ের মুখ্য সচিব, পররাষ্ট্র সচিব, কূটনৈতিক কোরের ডিন, তিন বাহিনীর প্রধান, পুলিশের আইজিসহ সামরিক- বেসামরিক ঊর্ধ্বতন কর্মকর্তারা এ সময় উপস্থিত ছিলেন।\nএর আগে গত অক্টোবরে স্বাস্থ্য পরীক্ষার জন্য লন্ডন গিয়েছিলেন রাষ্ট্রপতি হামিদ।